
TIL MINE VENNER 



EMIL OG LOUISE HORNEMAN 



PERSONERNE. 

Thomas Flor, Redakteur. 

Inga, hans Hustru. 

Oskar Strande, Dr. phil., Geolog. 

William Bjerre, Dr. phil., retsphilosophisk Skribent. 

Rigmor Nyeland. 

Svend, Williams og Rigmors Søn. 

Fru Bauer, fra Dresden, Enkefrue. 

Adele, hendes Datter. 

Fru De ak, fra Ungarn. 

Malvine, hendes Datter. 

Bertuch, fra Berlin. 

Schulze, Assessor, fra Zurich. 

Geissler, Mekaniker, Stamgjæst, Schweizer. 

Weinberg, Vært i Hotel-Pensionen »Wuthhornblick«. 

Seppi Hischkier, Fører. 

Hotelgjæster. 

Scenen foregaar i Omegnen af Wuthhorn i Schweiz, 
i vore Dage. 



FØRSTE HANDLING. 



Scene: Aaben Plads paa en Bjergskraaning med 
Klipper lil begge Sider. Enkelte spredte Fyrrer og Graner, 
henimod Forgrunden et styrtet Grantræ. I Baggrunden 
fører Veien nedad mod Dsden; i Forgrunden deler den 
sig, idet en Vei fører opad tilvenstre og snart forsvinder 
mellem Stenene, medens en mindre Sti slynger sig ind 
mellem Træerne tilhøire. — Paa Klippen tilhøire fører en 
snever Sti opad og bøier om dens yderste Rand; en lille 
Bæk sprudler ned over den. — I Baggrunden, over Toppe 
af lavere-staaende Træer, ses Høiden hinsides Dalen, snart 
skjult af Skyer og Taage; en Gletscher, som hænger ned 
under Taagen, og et Par Lavinebaner vise, at der her er 
et Høifjeld. — Solskin, Sommerdag henimod Middagstid. 
Idet Tæppet gaar op, blæses fra venstre en Kuhreigen, 
hvis Gjenlyd svarer fra Baggmnden. 



FØRSTE OPTRIN. 
Thomas. Inga. 

De komme op fra Baggrunden og gaa langsomt frem paa Scenen, tavse 
og uden at se paa hinanden. Inga er i ]ys Morgenkjole med let Over- 
stykke og Parasol. Thomas i Jakke og graa Morgenskjorte, med Straahat 
og almindelig Spadserestok. — Naar de komme frem i Forgrunden, hvor 
Veien deler sig, dreier Thomas tilhøire. 



INGA 

(standser) 

Vil du den Vei? Vi havde jo talt om at 
gaa op ad Hospitset til. 



THOMAS 

(standser, tører Panden med Lommetørklædet) 

Her kunde man da faa lidt Skygge. 



INGA 

Men der er meget smukkere deroppe. 

THOMAS 

Hvad Udsigt faar vi idag? Der staar han 
ogsaa med sit Dudeldei. 

INGA 

Netop: han har allerede set os og anstrengt 
sig paa det bedste. 

THOMAS 

Hvem har bedt ham om det? Har ikke den 
dumme Fyr allerede blæst mig al Naturstem- 
ning bort! 

INGA 

(spottende) 

Den maa være sart! 



THOMAS 

Naar jeg tænker mig, hvor idyllisk et saa- 
dant Alpehorn vilde lyde, hvis det virkelig var 
en Hyrde, der ensom i den store Natur lod 
sine Følelser strømme ud i disse ukunstlede 
Toner, et Naturmenneske, der naivt underholdt 
sig med disse evige Bjerge, disse stolte Vidner 

om Skaberens Almagt — hvilket Pastorale ! 

hvor vilde det ikke gribe En! — — Og saa at 
vide, at det er en stakkels Pjalt, der staar paa 
Lur efter Tourister for at trutte sig nogle Skil- 
linger til. 

INGA 

Det er sandt, jeg glemte, at en Redakteur 
jo ganske vist er forvænt med kun at komme i 
Berøring med Folk fra deres ædleste og mest 
uinteresserede Side, og i alt Fald kun hos Mod- 
parten forudsætter saadanne menneskelige Svag- 
heder og lavere Bevæggrunde 



THOMAS 

Men Herre du gode Gud I er det da ikke 
just denne dagligdags, urene Atmosphære, som 
man paa en saadan Reise flygter bort fra I ... 
Man vil lade Hjertet udvide sig i Naturens 
Skjød : — i Stedet derfor krymper det sig hvert 
Øieblik sammen ved at se denne Natur forfalsket 
og tilfals. 

INGA 

Tilfals — ja! det Sidste er nok det værste, 
og din krænkede Natursands maa holde for, 
naar du i Virkeligheden ikke under den arme 
Fyr deroppe en Snes af dine dyrebare Cen- 
timer! 

THOMAS 

(ærgerlig) 

Jeg veed ikke, hvad det er for en underlig 
Lyst du idag har til at see — 



INGA 

— til Bunds 

THOMAS 

Og var det da endelig saa mærkværdigt, 
om man tilsidst tabte Taalmodigheden ved denne 
uafladelige Pressen-Penge ud — netop her i dette 
Land, hvor man haabede at finde ufordærvede 



s 

Naturbørn? — Jo, jeg takker! som sagt: »For- 
falsket og tilfals.« 

INGA 

Ikke Alt ! om ogsaa han deroppe undeniden 
blæser en Smule falsk — 

THOMAS 

— gyselig falsk! — 

INGA 

— og tildels er inspireret af et syndigt 
Haab om det lave Mammon — 

THOMAS 

— tænker ikke paa Andet! 

INGA 

(peger mod Baggrunden) 

Nuvel! saa hør hans Gjenpart derovre: 
Wuthhorn. Det svarer med Toner saa rene som 
dets evige Sne og dets straalende Gletscher-Is. 
— Gjennem Skysløret toner det dobbelt mystisk. 
Føler du dig ikke kaldet af det? Er din Tørst 
efter den rene, uforfalskede Natur saa bræn- 
dende: — hvorfor gaar du dig ikke en Tur 
derop? Der vil den ikke blive skuffet. 

THOMAS 

Ja, hvem der kunde, som han havde Lyst! 
I Kamp med Naturen aftrodse den dens herligste 



Nydelser — hvilken Tanke! Ak, mens man 
var Ungkarl, skulde man have gjort Sligt! 
For en gift Mand vilde det være et uforsvarligt 
Vovestykke. Hvorledes skulde jeg have Hjerte 
til at kjøbe hine berusende Øieblikke paa de 
evige Tinder med den Sjæle-Angst, som min 
tilbageblevne Hustru i Dalen maatte udstaa for 
min Skyld? 

INGA 

Troer du, at Klipperne ere Pensionsgjæster 
og Træerne Kellnere? 

THOMAS 

Hvorledes ? 

INGA 

Siden du mener ogsaa her at maatte lade, 
som om vi var det ømmeste, uadskilleligste 
Ægtepar. 

THOMAS 

Jeg forstaar sandelig ikke, hvad det er for 
en ond Aand, der er faret i dig idag, at du end- 
ogsaa vil bagtale dig selv! Ser du da ikke, at 
du beskylder dig selv for ikke at bryde dig om, 
enten din Mand lever eller døer? 

INGA 

(undvigende) 

Hvor mange Hustruer er der ikke, der maa 
finde sig i, at deres Mænd ere borte paa farlige 



Søreiser, Krige, Expeditioner? Jeg mener natur- 
ligvis blot, at jeg ikke paa nogen Maade vil 
være .til Hinder for dine Naturnydelser — heller 
ikke nu. Derfor er det maaske bedst — da vi 
drages til forskjellige Sider, — at vore Veie 
skilles. 

THOMAS 

Som du vil, min Bedste. Men pas endelig 
Tiden til table (Tkote, 



INGA 

Vær du blot rolig. 

THOMAS 

Ja, jeg mener ogsaa, at du ikke kommer 
for echaufFeret, og at du kan tage dig Tid til 
dit Toilette. Apropos: du tager vel din oliven- 
grønne Kjole? 

INGA 

Aa, den er saa opstadset. 



THOMAS 

Ja, men den klæder dig. Den gjorde for- 
melig Furore forleden. FruDeåk sagde til mig: 
Deres lille Frue er jo virkelig en Skønhed — 
ja, og hun er en Connaisseuse — 

INGA 



Ja, af Mændene. 



THOMAS 

— og deres Smag — altsaa ogsaa af Dame- 
toiletter . . , Naa, du ser heraf, hvor forfængelig 
jeg er af dig, kjære Inga ... Altsaa, paa Gjen- 
syn! saa gaar jeg her ind i Skyggen »min 
dunkle Vei alene — « 

(ud tilhøire) 



ANDET OPTRIN. 

INGA 

(alene; hun sætter sig paa Granstammen og ser efter Thomas med et 

foragteligt og tret Smil) 

At der har været en Tid, da disse Fraser 
fik mit Hjerte til at banke, mine Øine til at 
straale. Det er, som laa den ikke Aar, men 
Aartier fjernet. Og vilde jeg da ønske den til- 
bage? (ryster paa Hovedet.) — Ganske vist, det var 
ikke rigtigt af mig; jeg var et Øieblik for 
ubarmhjertig sanddru. Ligesaa godt kan man 
tage Morphin fra en Morphinist som Fraserne 
fra ham. Og kan jeg selv helt undvære dem.^ 
Blev jeg ikke selv forfærdet ved denne Tanke? 

— Hvis noget Saadant hændtes — dersom et 
Ulykkestilfælde virkelig vilde jeg da ikke — 

— vilde jeg maaske endog — ? aal det er græsse- 
ligt! Hvem kan, hvem tør se til Bunds i sig selv. 



Og man skal heller ikke I — Bedre, langt 
bedre at se ud i denne store, frie Natur, der er 
saa sanddru og saa skjøn i sin Sanddruhed! — 
Havde den kun ogsaa et Hjerte for En! 

(reiser sig) 

Strande — hvorfor kommer han ikke? For 
fire Dage siden kunde han have været her, — 
maaske for fem . . . Hvor kan han tøve? — og 
ikke engang et Svar! ... Er det muligt, at han 
i den Tid, da vi ikke har setes, ikke skrevet — 
— nei, nei, neil jeg vil ikke tvivle om ham. 
Han har ikke skrevet — altsaa kommer han. 
Jeg skal endnu opleve lykkelige Timer i al 

denne Skjønhed. (Gaar et Par skridt frem tilvenstre, standser 
saa plndselig med et Sæt, og stirrer anspændt op ad Stien; i skaffet 

Tone) Nei, det er ikke ham . . . Men — William 
— - er det muligt? kan William være her! 



EN STEMME 
(tilvenstre, raaber:) 

»Spring kun til, Rigmor! jeg skal nok tage 
imod.« 

INGA 

Og Rigmor — det er jo dem, de er her! 

(han gaar henimod Stien tilhøire, men standser pladselig og vender be- 
sluttet om). Nei, flygte kan jeg ikke. (Han gaar atter 
ad Stien tilvenstre. Tæt ved Udkanten af Scenen (i Forgrunden) mader 
bon William og Rigmor; med et glad Udraab »Inga!« strækker Rigmor 
Qviliuuirlig Haanden imod hende, da han pladselig bliver hende vaer, 
men Inga gaar aden at standse forbi med en stivHovedbøining; William 
W med et lidt ængstelig Smil uget Hatten af). 

TREDIE OPTRIN. 
William. Rigmor 

RIGMOR 

(standser midt i Forgrunden, ser ned og trykker sit Lommetørklede 

mod Læberne) 

WILLIAM 
(ser tilbage, om Inga er tilstrækkelig fjernet) 

Det var det Møde. 

RIGMOR 

Selv hun ! min Ungdoms kjæreste Veninde ! 

(brister i Graad) 

WILLIAM 
(tager hende ømt og varsomt om Livet) 

Nei, du maa ikke græde, Rigmor! Hun er 
ikke een af dine Taarer værd. 

RIGMOR 

Hvad vil der ikke forestaa mig af Ydmygel- 
ser Og Krænkelser, naar jeg gjenser alle disse 
Folk! 

WILLIAM 

Du gjenser dem aldrig — eller som min 
Hustru. 



II 

RIGMOR 



For sent! 



WILLIAM 



Du fortryder? 



RIGMOR 
(om hans Hals) 

Ligesaa gjerne kunde jeg ønske vor Øiesten, 
lille Svend, Døden, som fortryde, hvad der gav 
ham Liv! 



WILLIAM 

Saaledes er du min egen tapre Pige! 



RIGMOR 
(ser atter ned for sig) 

— Som en Brahmin, der gaar forbi en 
Paria! Og det fordi jeg uden en tom Ceremonie, 
som har været mig nægtet, lever med ham, 
hvem jeg elsker og som elsker mig, medens 
hun — aa, hvad er det for et afskyeligt Ægte- 
skab — hendes! med en Mand, der skeler efter 
ethvert Pige-Ansigt, og hvem hun ikke bryder 
sig mere om end om sin aflagte Kjole — som 
maaske ogsaa gjemmer lidt falmet Erindrings- 
duft i sine Folder. 

WILLIAM 

Ja, men der ser du jo, det er godt, at de 
ere forsvarlig gifte, ellers løb de fra hinanden. 
Det er virkelig ganske enfoldigt af dig at kalde 
det en tom Ceremonie for deres Vedkommende. 

RIGMOR 

(ler) 

Skulde det være Misundelse? 

WILLIAM 

Dens gulsotige Ansigt har før end idag smin- 
ket sig med Foragt. 

RIGMOR 

Ak! her er saa skjønt, og jeg var saa glad! 
Hvorfor skal det første Menneske, man møder, 
fordærve En Naturen? Gud give, jeg aldrig 
skulde se Andre end dig og lille Svend! 

WILLIAM 

Du glædede dig dog til at Oskar Strande 
skulde komme. 

RIGMOR 

Mest for din Skyld: — du trænger til at 
tale med en Ven. 

WILLIAM 

Og du selv? 

RIGMOR 

Jeg holder meget af Strande; men lidt bange 
er jeg dog. 

WILLIAM 

Du lille Nar! 

RIGMOR 

Og han kan ikke komme, mens vi ere 
borte ? 

WILLIAM 

Hvis han kommer med Postvognen til 
Hospitset, som han skrev, kan han ikke være 
her før i Eftermiddag. 

RIGMOR 

(efter en Paase) 

Mon du ogsaa faar det Udbytte at hans 
Selskab, som vi have haabet? 

WILLIAM 

Begynder min Skat allerede at blive Skep- 
tiker og Misanthrop.5^ 

RIGMOR 

Jeg mente blot, at da han skrev til os, at 
han vilde komme, vidste han aabenbart ikke, at 
Redakteur Flors boede i Pensionen. 

WILLIAM 

Saaledes at forstaa ! du tænker paa Inga og 
ham . . . Naa, — der er løbet meget Vand i 
Stranden siden da. 

RIGMOR 

Hvilken Tillid til Mændenes Bestandighed! 



WILLIAM 

Kunde i - dette Tilfælde ligesaa godt være 
Kvindens. 

RIGMOR 

Nei, undskyld! Selv om Inga i Løbet af 
disse Aar var bleven kjøligere, kunde han meget 
godt endnu ligge for hendes Fødder. 



WILLIAM 

Du stiller unægtelig store Fordringer til 
Elskerens Taalmodighed. 



RIGMOR 

Maaske er jeg bleven forvænt af dig. 



WILLIAM 

Naa, om det ogsaa blev Tilfældet, vi ville 
dog ikke beklage os over ham. En Passion har 



IS 

Forrangen, især en trofast — de ere sjældne 
her i Verden. 

RIGMOR 

Og du tiltroer ham dog en saadan? 

» 

WILLIAM 

Oskar kunde nok have noget Werther-Blod 
i sig — og — 

RIGMOR 
(peger op paa Fjeldvæggen tilhøire, hvor en M«nd forsigtig b«ier om «d 

den næsten usynlige Sti) 

Nei, se ham deroppe, det ser farligt udi 

WILLIAM 

Det synes at være en øvet Bjergstiger; — 
ham skal du ikke være angst for ... Lad os 
komme videre. 

(De gaa henimod Stien tilheire). 



FJERDE OPTRIN. 
De Forrige. Seppi og Oskar 

(endnu i Baggrunden og oppe paa Stien. Føreren Seppi er omtrent naaet 
til Bækken, da Oskar bøier om Klipperanden og følger efter ham. Han 
er i fuld Høifjelds-Ud rustning med Gletscherhakke. Idet han kommer 
til Bækken, hvor Grunden udvider sig noget, standser han og raaber efter 
Seppi, der allerede er naaet halvveis ned). 

OSKAR 

Bægeret! Bægeret! 

SEPPI 

(standser og vender sig) 

Ikke drikke mer! for Guds Skyld ikke mer 
Vand! 



RIGMOR 
(standser og ser op) 

Der er nok En. 



WILLIAM 

(ligeledes) 

En Tourist med sin Fører. 



OSKAR 

Aa, det sprudler saa deilig her ... Kom, 
drik med. 



SEPPI 
(tager Bægeret ud af en lille Taske og bringer det til Oskar) 

Jeg drikke Vand! Gud fri mig vel! 



OSKAR 
(fylder Begeret) 

Ha, ha! saa bange for Vand, som en Total- 
atholder for Brændevin. 



WILLIAM 
(der atter er gaaet frem, standser pludselig ved Lyden af Oskars Stemme 

og stirrer anstrengt derop) 

Denne Stemme — skulde det være muligt! 
. . . Brug dine gode Øine, Rigmor. 



I? 



SEPPI 

Brændevin er godt, Hr. Professor ! — det er 
Guds Gave. 

OSKAR 

O, store Profet,, kaldet til at træde op mod 
denne begrædelige Tids Asketer! tag en Snaps 
af min Lærke, medens jeg tømmer nok et Bæger 
af denne Krystalvædske. — Naturens Gaver 
mod Guds! 

RIGMOR 

Ja, vist er det Strande! se nu løfter han 
Hovedet. — 

WILLIAM 

Jeg kjender ham paa Stilen! 

SEPPI 
(finder en lille Flaske frem og skjaenker en Snaps i en Tomling) 

Tak, Hr. Professor! (drikker) A — ha, — ja, 
Brændevin er godt, og en Enzian, som vore Fruen- 
timmer laver den efter de gamle Recepter, saadan 
som de drak den i Winkelrieds Dage, Hr. Pro- 
fessor! den er meget god; og jeg siger heller 
ikke Noget paa den nye Mavebitter, som de 
laver i Interlaken — den er god, siger jeg, paa 
en Høifjeldstur. Men Vand duer ikke, det 
slaar sig paa Knæene og gjør dem saa bløde 
som Deig. 

OSKAR 

Naa, De holde vel nok til at bære os der- 
ned. Der ser man jo Noget som et Hotel. 

SEPPI 

Ja mænd! der har vi Pensionen. 

OSKAK 

Saa et Bæger endnu. — 

SEPPI 

Men De vil jo først til Freie-Alp. 

OSKAR 

Det er rigtigt — naa, det er jo kun Fingerbøl. 
Skaal — og Tak for godt Følgeskab. 

SEPPI 
(skjaenker og drikker) 

Velgaaende, Hr. Professor! 

WILLIAM. RIGMOR 

(samtidig) 

Skaal I 

OSKAR 

(ser ned) 

Holla ! 

SEPPI 

Hvem der? 

OSKAR 

Landsmænd — og Venner, hvad der vil 
sige mer. 

(kommer ned i Forgrunden). 
RIGMOR 

Velkommen! 



OSKAR 
(giver dem Begge Haanden) 

Det var mødt før ventet I — 



WILLIAM 

Men hvor kommer I fra? denne Vei? 

OSKAR 

Ja, det maa I nok spørge om. 

RIGMOR 

De ser jo ud som en »Tindebestiger« i fuld 
Rustning. 

OSKAR 

Hverken mer eller mindre. Fra Riesenzahn 
kommer vi — over Engelgletscher. 

WILLIAM 

Hvad siger du I det skal jo være en høist 
besværlig Tur. 

2* 

RIGMOR 



Og farlig! 



OSKAR 

Besværlig? — saamænd. Farerne, seer I, 
jeg er kommen over. 

SEPPI 

Ikke nogen Fare at tale om, naar man er 
saadan en Bjergstiger som Professoren. 

OSKAR 

Maa jeg forestille: — mine omtalte Venner 
fra Freie-Alp — min Ven og Mester i den 
ædle Tindebestignings-Kunst, Seppi Hischkier fra 
Oberw^ald. 



RIGMOR 

Det lader til, at Mester og Lærling ere 
ret tilfredse med hinanden. 

SEPPI 

Ja, det tør jeg sige, og kunde bevidne det 
skriftlig paa min Fører-Samvittighed, at naar- 
man gaar med saa modig og l^raftig en Fod- 
gænger som Professoren, saa er det mere en 
Fornøielse end som en Pligt og Bestilling at 
være Fører. 

OSKAR 

Og det skal De have skriftlig paa min 
Geolog-Samvittighed, at De er en værdig Ypperste- 
præst i Naturens Tempel, som har athyllet flere 
og større Mysterier for mig end en halv Snes 
Universitets-Professorer tilsammen. 



SEPPI 

Jeg takker saa meget, især hvis Professoren 
vilde skrive det paa Engelsk i min Bog, for om 
det ogsaa er for lærd for mig, saa vil de 
Fremmede nok hitte ud af det. 



OSKAR 

Ja, og paa Latin med, om det skal være. 

Aa, mine Venner — hvilke Dage har jeg 
ikke oplevet! — Hvad har jeg hidtil vidst om 
den Gudinde, som jeg dyrkede, — hvor skulde 
en stakkels stuelærd Geolog-Fantasi kunne 
drømme om en saa ophøiet og frygtelig Skjøn- 
hed! Selv Naturens blomstrende Ynde, der 
sniger sig ind i vore Sandser, naar vi hen- 
slængte paa en Skoveng fortabe os i Omgivel- 
serne, hvad er den sammenlignet med denne 
evige Majestæt, der troner over tordnende Af- 
grunde, omgjordet med Svimmelhed, saa at en 
Dødelig kun med Livsfare kan tiltrodse sig flyg- 
tige men uforglemmelige Glimt? 

WILLIAM 

Jeg forstaar din Begeistring, skjøndt vi har 
maattet nøies med at gjøre Bekjendtskab med disse 
»Jordens Mægtige«, saaledes som de paa Afstand 
nedlade sig til En med mindre høi Horizont. 



RIGMOR 

(peger mod B«ggranden hvor Haifjeidct nu bliver synligt — skinnende 

mellem Skyer) 

Vi kan ogsaa her vise Dem en af disse 
Kjæmper, som De maaske endnu ikke har set 
Mage til. Som kaldet træder det nu frem af 
Skyerne for første Gang idag: — Wuthhorn. 



OSKAR 

(træder tilbage) 

Ah! — er det mig ikke, som gik jeg, en 
anden Dante i Underverdenen, og Virgil pegede 
paa en mægtig Skikkelse mellem forbijagende 
Skygger og sagde: se der, Cæsar I . . . Wuthhorn! 



SEPPI 

Ja, se nu bliver den høieste Top synlig 
dér tilhøire — »Sky hornet«. 

OSKAR 

Og dér maa jeg sætte min Fod. 

SEPPI 

Ja, De kan gjøre det, Hr. Professor. 

RIGMOR 

Men betænk dog. Strande — 

OSKAR 
(slaar Willum paa Skulderen) 

Og du maa med, gamle Ven I aa, du aner 
ikke, hvad saadan en Bjergstigning er, du vil 
blive et nyt Menneske. 

RIGMOR 

(spøgende) 

Men jeg vil slet ikke have, at han skal blive 
et nyt Menneske. 

WILLIAM 

Jeg har ikke Naturforskernes Undskyldning 
for min Forvovenhed. 

OSKAR 

Det er sandt — din Opgave er ikke Naturen, 
men Menneskelivet. Ja, men ogsaa det vil 
træde dig nyt imøde, naar du kommer til det 
fra et Døgn tilbragt i hint vidunderlige Øde — 
høit over Gemsernes Stier, hinsides Ørnens Bane, 
hvor Livet ikke er og kun Krystallef groer 
i Naturaandernes evige Selskab. Du vender 
tilbage, du nærmer dig atter Jorden : og som 

der i dine inderste Nerver, trods Anstrengelsens 
Hede og skjøndt Blodet brænder i dine Kinder, er 
en rislende Iskulde, saaledes er din Sjæl gjennem- 
aandet af en forstenende Ærefrygt .... Nu 
ser du det første Græs grønnes mellem Stenene 

— Murmeldyrene pibe rundt om og smutte i 
deres Huller — en Bæk risler ned mod Alpen 

— og endelig som en fremmed og dog for- 
trolig Musik hører du den forvirrede Klang af 
Kvægets Klokker; Sæterpigen hilser dig og be- 
værter dig i sin Hytte; — og fra nu af er Alt 

— den mindste Ytring, den ubetydeligste Side 
af Menneskelivet, der nu ved hvert Skridt be- 
standig mangfoldigere og fyldigere breder sig 
om dig, nyt og tiltrækkende, ja inderlig rørende : 
du bringer Naturtilstanden med dig til Sam- 
fundet. Aa, tro mig : ogsaa Lovgiveren bør have 
sin Indvielse oppe paa de evige Høider : Fra det 
tordnende Sinai bragte Moses Lovens Tavler. 

WILLIAM 

Du frister mig stærkt. 

RIGMOR 

Det mener du da ikke, William! Du kan 
da ikke tænke derpaa! 

WILLIAM 

Tanker ere toldfrie. 



2S 
RIGMOR 

Ikke for Hjertet. 

WILLIAM 
(vender sig, med et Skulderirek, til Oskar) 

Der ser du — jeg er bunden. 

OSKAR 

Saa lad det være med Gletschertovet, du er 
bunden! Vi tage Fru Rigmor med. De maa 
kiltre Dem op, Buxer paa, Gamascher og Søm- 
støvler — Gletscherhakken i Haanden '— aa, 
De skal se, vi skulle faa en Alpe-Amazone ud 
af Dem. — 

RIGMOR 

Aa, Gud fri mig! og min lille Svend — ? 

OSKAR 

Det er sandt! den ene Generation skal da 
ogsaa altid spænde Ben for den anden! 

SEPPI 
(der har sat sig paa en Sten og t«ndt en lille Træpibe) 

Nei, da maa jeg dog sige, paa Wuthhorn 
tager jeg ikke gjerne Fruentimmer med, — det 
skulde da være en gal Englænderinde, det er nu 
saadan en Slags for sig — at sige, Fruen er jo 
Dansk — kanske det er noget Lignende? 

WILLIAM 

Nei, i Danpiark trives Prydplanten Extra- 
vagantia ligesaa slet som almindelig Dødbider- 
Urt staar i Flor. 



OSKAR 

(leende) 

T>IFlor<f^? det lyder mig fordægtigt — som 
en Personlighed. 

WILLIAM 

(ligeledes) 

Paa Ære! jeg havde ingen Bagtanke; for- 
resten regner jeg heller ikke Redakteur Flor for 
en Personlighed. 

tf 

SEPPI 

Ja, man er jo saa daarlig lært. Men det er 
vel langt herfra? 

RIGMOR 

Helt nord for Tyskland. 

SEPPI 

Ih, Herrejeh! saa langt. Men de har da 
vel Bjerge der ogsaa? 

RIGMOR 

Nei, Hr. Hischkier. 



27 
OSKAR 

Hvad? og de fynske Alper? 

SEPPI 

Se, se! gaar Alperne helt derop? 

RIGMOR 

Lad Dem ikke gjække af den Spøgefugl! 
Vort høieste Bjerge ere knap saa store som lille 
Rugen ved Interlaken. 

SEPPI 

Lille Rugen — pyh! det var et underligt 
Land. Det maa da lige godt være trættende. 

RIGMOR 

At se paa, mener De? 

SEPPI 

Nei, naadige Frue, jeg mener at gaa i. 

VILLIAM 

Det kan jeg ikke regne ud. 

OSKAR 

O Naturvisdommens uudgrundelige Orakel! 
forklar dette Svar. 

SEPPI 

Ja jeg mener blot, at hvad mig angaar, saa 
løber jeg gjerne baade op og ned ad Bjerge 

hele Dagen igjennem, men paa fladt Land dér 
bliver man saa træt, saa træt, saa Benene slæber 
efter En, blot man er gaaet et Par Timer. 



OSKAR 

Ærlig talt vilde jeg ikke have Noget imod, 
at der var fladt Land mellem os og Hotellet. 
Jeg begynder at føle Nedstigningen i Knæene. 



SEPPI 

Den Vanddrikken, den Vanddrikken, Hr. 
Professor! Naa, vi kan jo snart være der; om 
Freie-Alp er der nok ikke længer Tale, kan jeg 
skjønne. 

WILLIAM 

Vil du ikke følge med hjem? 



RIGMOR 

De staar her ved Korsveien som Herakles: 
der gaar det opad til Freie-Alp og Lasten — og 
der nedad til Pensions-Dyden. 



OSKAR 

Jeg havde føreløbig slaaet ind paa den 
første Vei, hvis jeg ikke havde truffet jer her. 

Men, som sagt, jeg er blevet lidt træt, — vi 
have været tre Dage under Veis, og imorges brød 
vi op Klokken fire. — Derfor vil jeg takke dette 
Møde for, at det har kortet mig Veien af. 

WILLIAM 

Vi vil ikke plage dig. Oprigtig talt, jeg 
troer, at du efter saadanne Strabadser staar dig 
dig ved table d'hotet i »Wuthhornblick«. 

OSKAR 

De gaar maaske i Forveien, Hr. Hischkier, 
og melder mig. 

SEPPI 

(reiser sig) 

Som Professoren ønsker. Saa tager jeg 
Professorens Sager med. 

(tager Randsien og Hakken, som Oskar har kastet fra sig paa Jorden) 



OSKAR 

Lad mig kun selv bære mit. 

SEPPI 

Nei, Hr. Professor ! det ser bedre udsaadan 

(gaar ud mod Baggrunden). 

FEMTE OPTRIN. 
William. Rigmor. Oskar. 

(Oskar setter sig paa Stenen, William og Rigmor paa Granstammen) 



WILLIAM 

Siden vi før var ved Landet: Qvid novi 
ex Africa^ 

OSKAR 

Hm .... Det beherskes af Negre: gamle 
Negre og unge Negre. 

WILLIAM 

Hvilket ikke egentlig er nyt. 

OSKAR 

Nei, navnlig ikke de gamle Negre. 

RIGMOR 

Og ellers Intet? 

OSKAR 

Ellers — ? Ja, Bogen — hvor havde jeg 
mine Tanker — eller rettere dine »Nye Tanker 
om gammel Ret«? — 



I 

WILLIAM 

Naa, — har den vakt nogen — Op- 
mærksomhed? 

OSKAR 

— Det skulde jeg mene! Den er falden 
som en Meteorsten midt i Leiren. De unge 
Negre dandse Krigsdands om den. 



WILLIAM 

Ja, det kunde man jo næsten vide paa For- 
haand. 

RIGMOR 

Og de gamle Negre? 



OSKAR 

Ofre til Fetischerne. 



WILLIAM 

Hvad man ogsaa tilnød kunde forudse. 



OSKAR 

Kort sagt, du er en berømt Mand og en 
Pokkers Karl, som faar Alter og Throne til at 
skjælve indtil Kjernen. 

WILLIAM 

Hm. Det var egentlig ikke mit Ønske at 
vække Anstød, og jeg synes ogsaa, jeg har mildnet 
Udtrykket saa meget, som Tanken tillod det. 
Jeg tilstaar, at jeg har sat stort Haab til dette 
Værk — Haab om at kunne vende tilbage. 
For skjøndt det ikke burde være saaledes, er det 
altid vanskeligere at forholde en Mand hans 
Ret, naar han har gjort sig bekjendt og vundet 
Manges Sympathi. 

OSKAR 

Du længes altsaa virkelig efter at forlade 
dette Frihedens og Naturens Land og vende 
tilbage til Negrene! 

WILLIAM 

Længes? jeg veed altfor vel, at naar jeg er 
kommen hjem, vil jeg ofte bittert længes efter 
Schweiz, hvor jeg har tilbragt saa uforglemme- 
lige Aar. Men jeg trænger til Virksomhed, og 
mit Arbeidsfelt ligger i det Samfund, hvorfra 
jeg er udgaaet. Maaske behøver min Skribent- 
sjæl ogsaa den stadige Irritation, som ikke vil 
udeblive hjemme. Her er for fredeligt, det er 
ikke min Sag at nyde. 

RIGMOR 

Det er sandt — den underlige Trold har 



33 

ingen Fred for sig selv, undtagen naar han 
kjæmper med Andre. 



OSKAR 

Og for Andre. 



WILLIAM 

Og saa — ser du : dette Frihedens Land er 
for mig dog et Fængsel. Jeg føler altfor meget, 
at jeg er her, fordi jeg ikke kan være der, hvor 
det er min Ret at være og min Pligt at virke. 
Og denne Ret forholder man mig, denne Pligt 
hindrer man mig i at opfylde; indirekte — thi 
de forstaa vel, at jeg ikke kan vende ene til- 
bage, de vide, at denne latterlige Ægteskabs- 
nægtelse er et Exil-Edikt — for os betyder 
den heller ikke Andet . . . (roUgere) Siig mig, har 
du i den senere Tid truffet — min fraskilte 
Hustru? 



OSKAR 

Et Par Gange hos hendes Broder — hos 
Redakteur Flor. 



WILLIAM 

Man skrev mig til et Rygte om, at hun 
tænkte paa at indgaa et nyt Ægteskab. 

3 

RIGMOR 

(bittert) 

Hun har jo Ret dertil. 



OSKAR 

Jeg kan nok tænke mig, hvortil der sigtes 
men det var aabenbart en Misforstaaelse. 



WILLIAM 

Skade ! det vilde have lettet min Sag. 
Hun anses jo for den forurettede Part. 



OSKAR 

Og høilig med Urette ... Naa, den nye 
Justitsminister er jo en forstandig Mani — 



WILLIAM 
(ivrig) 

Netop I ham er det, jeg sætter mit Haab 
til. — Han er ikke i Kløerne paa Fetischmænd- 
ene, som du kalder dem. Ogsaa personlig er 
han mig gunstig stemt. 



OSKAR 

Har du ansøgt paany om Ægteskabs-Til- 
ladelse.^ 

WILLIAM 

. For en Maaned siden, og vi have godt 
Haab. 

(Fra Høirt høres Sang af en høi Sopran-Stemme — en Passage af en 

Concertarie) 

RIGMOR 

(reiser sig) 

Der kommer nok Pensions-Gjæster. 

OSKAR 
(reiser sig; med anspendt Stirren) 

Men hvem er dog den Herre . . . tager jeg 
feil — ? 

RIGMOR 

Nei, desværre. 

WILLIAM 

(nersynet, lidt ængstelig) 

Er det da Nogen, vi kjende? 

OSKAR 

Ingen ringere end den store Høvding for 
de gamle Negre, Redakteur Flor i egen Person. 
De vidste altsaa, at han var her? 



RIGMOR 

Det kunde i alt Fald ikke undre mig saa 
meget at se ham komme, da vi nylig har mødt 
hans Hustru. 

3* 

OSKAR 

Ja saa! de bo altsaa her i Hotellet. 

(Oskar, Rigmor og William trække sig lidt tilbage). 



SJETTE OPTRIN. 
De Forrige. Thomas og Malvine. 

(fra høire. Idet Malvine betræder Scenen, synger han Slutningen af en 

brillant Passage) 

THOMAS 

Bravo! det kalder jeg Sang! Perlende 
Tokaier, opløst i Toner. 

MALVINE 

Man hører, De er beruset. 

THOMAS 

Det kunde beruse en Sten ... De er en 
kvindelig Orpheus! snart venter jeg, at Klip- 
perne skal dandse, Træerne neie sig 

MALVINE 

— og Redakteur Flor holde op med at 
være galant, hvilket vilde være ligesaa stort et 
Under. Det vil sige, her forlod De Deres Frue 
— det var ganske vist ikke synderlig galant. 

THOMAS 

Maaske havde en Fugl sunget for mig, at 
den ungarske Nattergal var fløiet denne Vei. 

MALVINE 

Og det skulde gjøre Sagen bedre? 

THOMAS 

Naar den indankes for et ungarsk Hjerte. 

MALVINE 

Skal det gjælde for en Hjerte- Sag? . . . Men 
— vi er ikke ene. 

THOMAS 
(bliver opmerksom paa de Andre) 

Ah! Men hvad ser jeg, Strande! 

(giver Oskar Haanden) 
OSKAR 

Det tænkte Ingen af os paa, da vi tog Af- 
sked, at vi skulde mødes i Schweiz. 

THOMAS 

Vor Reise blev ganske pludselig bestemt. 
Maa jeg præsentere: min Landsmand og Ven 
Dr. Strande, udmærket Geolog . . . Frøken Deåk, 
Pensionens musikalske Genius, hvem De paa 
Forhaand kan takke for de mange Nydelser, 
som forestaar Dem ... Ja , De slaar Dem vel 
lidt til Ro her i » Wuthhornblick« ? 

OSKAR 

Jeg tænker det, ja — naar jeg finder saa 
behageligt Selskab. 

MALVINE 

Doktoren ser jo ud som en rigtig Høifjelds- 
Tourist. 

OSKAR 

Jeg kan ikke nægte, at jeg er lidt besat af 
den Galskab, som Bjergførerne leve af. 

MALVINE 

Det er mageløst! just det Element, som vi 
har savnet. Jeg har været saa kjed af, at der 
ikke i Pensionen var en eneste rigtig Tourist 
— saadan i engelsk Stil. 

THOMAS 

Men det kalder jeg net af Dem, at De 
virkelig kom og opsøgte os i denne skjønne 
Afkrog. 

OSKAR 

Jeg vil ikke gjøre mig bedre end jeg er: — 
egentlig kom jeg hertil for at besøge mine 
Venner her. 

(Gjør en Haandbcvegelse henimod WillUm og Rigmor, som Thomas med 

Flid ikke har bemærket) 

THOMAS 
(hilser paa William) 

Ah, Dr. Bjerre — ! jeg vidste ikke — logerer 
muligvis i Dependencen? 

WILLIAM 

Nei, Hr. Redakteur, vi have leiet os ind i et 
Bondehus paa »Freie-Alp«. 

THOMAS 
(hilsende paa Rigmor. — Ondskabsfald) ' 

Se, se! Frøken Nyeland ogsaa her paa 
Egnen. — »Freie-Alp«? ja, ja! meget passende 
Opholdssted. Overhovedet Omgivelserne her 
ere jo overalt vildt romantiske; jeg finder ogsaa 
Luften fortræffelig. — («»! osk*«-) Gaar De med 
til Hotellet? 

OSKAR 

Tak,, jeg troer, jeg vil komme bag efter . . . 
Vi have eiidnu en Del at tale om. 

THOMAS 

Ja, De behøver ikke at forhaste Dem, der 
er en god Time til table (Thote, og paa en lille 
halv naaer De det bestemt. 



MALVINE 

Men vi maa skynde os: Mama skjænder, 
naar jeg ikke har Tid til Toilettet. 

THOMAS 

Gud forbyde, at jeg skulde begaa en saadan 
Majestætsforbrydelse mod Skjønhedens og Modens 

Ophøiede SoUVerain-Par. (Fortrolig tU Oskar, hvem han 
trækker et Par Skridt frem i Forgrunden) Hør, Stfandc, — ITlin 

Hustru talte om, at hun vilde gaa den Vei (peg«^ 
tiivenstre) opad Hospitsct til. — Hvis De kunde 
forhindre, at hun traf sammen med disse Menne- 
sker . . . 

OSKAR 

Dette Møde har allerede fundet Sted, hører 
jeg ... 

THOMAS 

Hm. ... Høist fortrædeligt! 

OSKAR 

Forresten maaDe erindre, at »disse Menne- 
sker«, som de kalde dem, ere mine Venner. 

THOMAS 

Og gid de ikke vare det! — Ja, ja, lad mig 
som den — ja, ældre i Aar er jeg ganske vist 
ikke, men en Videnskabsmand er altid et Barn 
overfor Verden — tag mig det ikke ilde op! 
— et godtroende Barn, det er Geniet altid — 
det er dets Ære. 

OSKAR 

Jeg er meget langt fra at gjøre Fordring 
paa den Ære. 

THOMAS 

Ja, ja — tro De mig; jeg vil ikke sætte 
Splid mellem Venner — Gud forbyde! — men 
det er min Pligt at sige Dem det: det er ingen 
Omgang for Dem — intet godt Exempel — 

OSKAR 

(ataalmodig) 

Men med hvilken Ret — ? 

THOMAS 

— Nei, misforstaa mig ikke, Kjære! det er 
kun et Vink ... Vi ville ikke disputere. Det 
er saa naturligt, at De vægrer Dem, at De vil 
forsvare -^Jerés Venner; men dette er kun et 
Vink: lad Dem ikke bedrage af Skinnet! Naa, 
nu anbefaler jeg min Hustru til Dem; paa 
Gjensyn I 

(Han iler efter Malvine, der langsomt er gaaet videre mod Baggrunden 
og er standset, hvor Veien sænker sig, for at se efter ham. De stige 

ned mod Baggrunden) 



SYVENDE OPTRIN. 
Oskar. William. Rigmor 

OSKAR 
(bliver staaende i Forgrunden med mørkt Blik) 

WILLIAM 
(nærmer sig sagte og lægger sin Haand paa hans Skulder) 

Naa, er du nu bleven advaret? 

OSKAR 
(farer sammen, som vaagnende) 

Advaret? 

RIGMOR 

Det saae saadan ud. 

WILLIAM 

Af den Bundne mod de Frie. 

OSKAR 

(som for sig) 

Og — kan hænde — ikke uden Grund. 

WILLIAM 
(træder tilbage) 

Oskar ! 

OSKAR 
(vender sig med et Smil og rækker Begge sine Hænder) 

Har I saa let ved at tvivle om mig? 

RIGMOR 

Men altsaa dog advaret? 

OSKAR 

Advaret for eder og anbefalet til hans 
Hustru. 

RIGMOR 

Saa vil det ikke være af Veien, at vi anbe- 
fale os — dog ikke til hende. 

OSKAR 



I vil gaa! 



WILLIAM 

Vi vare underveis paa en lille Tur og ere 

allerede bleven længe opholdt. 

RIGMOR 

Og vi ses snan — ikke sandt? 

OSKAR 

Men hvorfor (^^ar I? I har jo allerede 
truffet Fru Flor. 

WILUAM 

Desto mindre ønske vi et andet Møde. 
OSKAR 

Hvad! Hun var ikke venlig imod jer? 

RIGMOR 

Hun hilste i alt Fald — det var maaske 
mer end jeg kan forlange — 



OSKAR 

Er det muligtl hun, som var Deres beds 
Veninde I Jeg seer jer endnu, hvor ømt I g 
sammen med Armen om hinandens Liv, hen; 

skyggefulde Skovstier — eller paa det hvide 
Sand langs Sundet — 

RIGMOR 

(bevæget) 

Ak I jeg føler det Alt saa levende! (skjæimsk 
vemodigt) Og jeg ser to Mænd, som gjerne søgte 
at holde sig paa Siden af os ... 



WILLjAM 

og som I ofte ilede bort fra — 



RIGMOR 

— for at kunne tale sammen om dem ! Ak, 
det var dog skjønne Timer! 

OSKAR 

Hun hilste, siger De, og gik forbi — som 
forbi en Fremmed — forbi sin Ungdomsveninde, 
sit Hjertes Foi'trolige, der intet Andet har for- 
brudt end fuldtud at følge Hjertets Stemme! 
— Her, midt i denne fri, stolte Natur — og 
Sjælen lukket af kold Samfunds-Pharisæisme! 



WILLIAM 

Tror du saa stort om Mennesker, at det 
undrer dig, saa vil der endnu forestaa dig mange 
Skuffelser. 

OSKAR 

Men hun ! Aa, det smerter mig dybere, end 
om jeg selv var bleven krænket, dybere endnu, 
end om jeg overbevistes om selv uretfærdig at 
have krænket et ædelt Menneske . . . Men tro 
mig, det har været i den første Overraskelse — 
hun har i Forvirringen overhørt sit Hjertets 
Bud at kaste sig om Halsen paa Dem — naar 
hun kommer til Ro vil hun gjøre det, hun vil 
selv opsøge^eder . . . 

WILLIAM 

Nei, kjære Ven! hvis du havde gjort vore 
Erfaringer — 

OSKAR 
(heftig og begeistret) 

Jeg indestaar jer derfor: der skal endnu 
her komme et Møde i Stand, som er denne op- 
høiede Natur værdigt! 

RIGMOR 

Men De tænker da ikke paa — De maa 
paa ingen Maade for vor Skyld — 

OSKAR 

For hendes Skyld! Hun lider Uret ved at 
bedømme Dem falsk. De ikke ved at bedøm- 
mes — og det maa ikke være saaledes . . . Jeg 
vil føre hende til eder. 

WILLIAM 

Vent dog i alt Fald ikke saalænge med at 
komme til os, til du kan faa hende med. 



OSKAR 

I ser mig imorgen. 



RIGMOR 

Vi haaber det. 

WILLIAM 

Farvel ! 

RIGMOR 

Skjøndt De vel neppe er for træt til at gaa 
Inga imøde, saa kan De rolig hvile Dem her. 



WILLIAM 

Ja, hun maa komme her forbi. 



RIGMOR 

(raaber spøgende, idet hnn gaar ud tilhøire med William.) 

»Der fører ingen anden Vei til Kiissnacht.«^ 

OTTENDE OPTRIN. 
Oskar 

(alene) 

I Slutningen af sidste og nnder Begyndelsen af dette Optrin spredes de 

sidste Skyer i Baggrnnden, indtil Wnthhorn her staar fnldstaendig ntil- 

sLøret i bltendende Sollys (en Bjergmasse omtrent som •Jnngfrau«, seet 

paa Veien fra Lanterbrunnen til Wengern-Alp.) Alpehornet børes atter. 



OSKAR 

Hun er her! . . . Og jeg er her, hvor der 
før kun var Natur! ... Mit Sind var saa stille 
og klart som en Alpesø, hvori hver Sten spejler 
sig — kun Billedet saaes ! — Nu — kun Bølger, 
Hvirvler, Skum — Føhnen er over mig! Og i 
hin Fred hvilken Salighed ! . . . men i dens Tab 
hvilken Beruselse! 

(I^em langtrukken Torden af en Gletscher-Lavine paa Wnthhorn. Oskar 

vender sig ved Lyden og gjør en Bevægelse af Forbavselse og Beundring 

ved Synet af dét mægtige, cbarakterfuldt formede Høifjeld. — Som dragen 

af Blikket gaar han flere Skridt henimod Baggrunden og standser saa 

pludselig). 

Forgjæves kalder du, Wuthhorn! — for- 
gjæves viser du mig hele din svimlende Jætte- 
skjønhed, som da Freyr saae Jord og Himmel 
gjenskinne af Gerdas hvide Arme. — Nei! mig 
lokke nu andre Eventyr end de, der huse i 
dine blaa Gletscherhaller eller leires usynlig paa 
dine Snemarker — blidere Eventyr dg — kan 
hænde — farligere! 

NIENDE OPTRIN. 
Oskar. Inga. 



Oskar staar endnu langt henne i Mellemgninden, bortvendt, med Blikket 
mod Wuthhorn, da Inga fra venstre kommer ind i Forgrunden. Hun 
standser med et Set ved at se hans Skikkelse, som hun betragter tviv- 
lende; da vender han sig og bliver hende vaer. De ile hinanden 
imøde og hilses med et langt Haandtryk. 



INGA 

Saa kom De virkelig! 

OSKAR 

De har ventet mig? 

INGA 

Om just ikke idag, — skjøndt jeg troer det 
næsten. — Men De syne? at have ventet mig 
her, saa lidt overrasket bliver De. 

OSKAR 

Ganske vist — jeg var endogsaa bemyn- 
diget til at vente Dem her. 



INGA 



Bemyndiget? 



> 



OSKAR 

Af Gemalen, hvem jeg til min Overraskelse 
mødte her i en fremmed Dames Selskab. 

INGA 

Overraskelsen maa vel gjælde Selskabet; 
ham selv maatte De da være forberedt paa at 
træffe. 

OSKAR 

Jeg? Men jeg havde jo ikke den fjerneste 
Anelse om, at I var her — jeg tænkte mig jer 
i Danmark. 

INGA 

Hvad? De har altsaa ikke faaet vort Brev? 
Min Mand skrev til Dem i Mailand poste 
restante^ 

OSKAR 

Det Brev har jeg ikke faaet — og jeg var 
dog den sidste Aften paa Postkontoret. 

INGA 

Hm . . . Det kan jeg ikke forstaa, jeg 
synes dog, vi regnede Tiden saa nøjagtigt ud. 

OSKAR 

Ganske vist forsømte jeg at opgive min 
senere Adresse — en Forsømmelse, som De har 
paa Deres Samvittighed. 

INGA 

Jeg? 

OSKAR 

Om jeg fik Breve eller ei var blevet mig 
temmelig ligegyldigt, da jeg ikke længer kunde 
vente noget fra Dem. 

INGA 

Skal jeg allerede have Bebreidelser? 

OSKAR 

De bebreidede den Gang mig, at jeg ud- 
tydede Deres Breve falsk. 

INGA 

Det har jeg ikke sagt. 

OSKAR 

Lagde for meget i dem. 

INGA 

De tog kun saa ivrig mod enhver Yttring, 
som vidnede om min Længsel. Tonen i Deres 
Breve gjorde mig urolig, og De læste mellem 
Linierne i mine. 

OSKAR 

For meget altsaa dog? 

INGA 
(undvigende, med et Smil) 

Mere end man skal læse høit — selv i 
Enrum. 

OSKAR 

Var det derfor nødvendigt, slet ingen Linier 
at sende? 

INGA 

Det er undertiden det eneste Middel til at 
undgaa, at der kan læses imellem dem. 

OSKAR 

At der kan læses imellem dem. 

INGA 
(undselig) 

Ordkløver I («er druiende op) De skulde virke- 
lig være bleven Jurist. 

OSKAR 

Ja, spot De kun. . . . Men se nu, hvor 
let dette skjønne Møde kunde være blevet for- 
spildt. — Aa, naar jeg tænker derpaa — 

INGA 

— saa lær deraf ikke saa let at opgive en 
Sag. I det Brev, som min Mand sendte til 
Mailand, laa der ogsaa et fra mig. 

OSKAR 

(griber hendes Haand) 

Er det sandt! 

INGA 

Men erkjend nu tvertimod, hvor meget det 
har været Skjæbnen eller vor gode Lykke om 

at gjøre, at vi kom sammen her i denne under- 
skjønne Egn, siden Tilfældet har maattet raade 
Bod, hvor Beregning og Anstalter glippede. 

OSKAR 

Ja, De har Ret! og hvor sælsomt, hvor 
sindrigt er ikke det Middel, som den har be- 
nyttet dertil I 

INGA 

Middel? — hvilket? 

OSKAR 

Et, der var Formaalet værdigt: — en Kjær- 
lighed, forskudt af Samfundet, brændemærket af 
Fordomme, truet af Savn — en fri, ja »fuglefri:« 
Elskov har bygget sin Rede her paa en fri Alp 
mellem de evige Bjerge, midt i denne vilde 
og dog saa yndefulde Natur; og jeg, den en- 
somme Vandrefugl, fløi hertil for at kvæge mig 
ved Synet af Andres Lykke, Udet anende, at 
jeg her skulde møde den Kvinde, der gjør mig 
Hines Lykke saa misundelsesværdig. 

INGA 

Saaledes! for Deres Skyld kom De. Jeg 
maa altsaa velsigne det Tilfælde, som jeg har 
forbandet, at de vare her i denne Egn. 

OSKAR 

Forbandet ? 

INGA 

Ja, — for neppe en Time siden mødte jeg 
dem just paa dette Sted. 

OSKAR 

Jeg har hørt derom; og hvor stor Uret 
gjorde De dem ikke ved at møde dem saaledes. 

INGA 

Troer De da ikke, at det var mig pinligt? 
saa kjær en Veninde, som hun har været mig. 
Men jeg kunde ikke Andet. 

OSKAR 

De burde ikke kunne dette. 

INGA 

Der er Forhold, som man ikke kan sætte 
sig ud over. 

OSKAR 

Maaske dog, naar man blot sætter sig ret 
ind i dem. 

INGA 

Jeg har været mere inde i dem, end jeg 
skjøtter om. — Min Mands Søster bliver for- 
ladt af sin Mand — 

OSKAR 

De veed, hvor megen Grund hun havde 
givet ham til Klage. 



54 



INGA 

Der var vel Feil paa begge Sider. 

OSKAR 

Først paa hendes. 

INGA 

Behøvede hans siden derfor at blive saa 
uforholdsmæssig større ? 

OSKAR 

Siig aabenlysere, ærligere. 

INGA 

Men løbe bort med en ung Pige, uden 
blot at have gjort Skridt til at blive separeret? 

OSKAR 

Hvad hun var ganske uvillig til, navnlig 
under Indflydelse af Deres Mand. Ved dette 
dristige, maaske lidt ubetænksomme Skridt satte 
han resolut Sagen ud over alle Spørgsmaal, 
undgik Scener, der maa være enhver fin Natur 
pinlige, og Formaliteter, som for en Mand med 
hans Anskuelser havde været rent ud mod- 
bydelige. 

INGA 

Skulde ikke utaalmodig Lidenskab have 
haft fuld saa megen Del i dette Skridt? 

OSKAR 

Jeg troer det ikke .... I alt Fald under- 
vurderer De Idealistens hensynsløse Sandheds- 
drift, den radikale Theoretikers Trang til at føre 
Læren ud i Livet, til aabent, ja brutalt, at 
bryde med Samfundsformerne, hvilke han alle- 
rede i deres Almindelighed har fordømt, naar de 
nu ogsaa træde hans Enkelt-Skjæbne anmas- 
sende imøde. Og at han allerede stod fjendsk 
overfor hele den Selskabskreds, som hans Hu- 
stru tilhørte, navnlig som den repræsenteredes 
af Deres Mands officielle Skikkelse, det har 
ganske vist ikke stemt ham lempeligere. 

INGA 

De fører sandelig hans Sag, som om den 
var -'&feres egen. 

OSKAR 

Og overfor Dem har jeg gjort den til 
min egen. Jeg har indestaaet for, at De vilde 
komme paa bedre, Dem værdigere Tanker, — 
at De selv vilde opsøge vore Venner — 

INGA 

Det har De ikke — ! 

OSKAR 

Jeg har lovet selv at bringe Dem til 
»Freie-Alp«. 

INGA 

De tager Dem unægtelig store Friheder 
med min frie Villie, — og jeg kunde blive 
alvorlig vred paa Dem, hvis ikke — 

OSKAR 

Nu? 

INGA 
(rækker ham Haanden) 

Hvis ikke her var saa skjønt, og De selv 
saa velkommen . . . Aa, Naturen er her saa 
mægtig rundt om, at jeg har vansmægtet efter 
en Menneskesjæl. 

OSKAR 

(trykker hendes Haand mellem begge sine) 

Kjæreste, bedste Veninde. 

INGA 

Naa, jeg vil ikke være uretfærdig, een har 
jeg fundet — om end en Barnesjæl, en ung 
tydsk Pige, der er mig hengiven med en Varme, 
som var en bedre Gjenstand værdig. 

OSKAR 

De er oplagt til at være uretfærdig idag. 

INGA 

Nu kan De selv se, om hun ikke for- 
kjæler mig. De vil finde hende nydelig. 

OSKAR 

Jeg er allerede forud indtagen. 

INGA 

Tag Dem nu iagt. 

OSKAR 

Jeg gaar jo med min Fylgie! 

(De gaar ud mod Baggmnden, samtalecde. Alpeborn, dempet 

Lavinetorden). 

Tæppet falder. 



ANDEN HANDLING. 



Scene: I »Wuthhornblicks« Park ved Kaskaden. 

Skyggefuld lille Plads mellem Klipperne; Buske og 
mindre Træer. Et Rækværk af Naturtræ, en Snes Skridt 
borte, afslutter Anlæget ud imod en Kløft; hinsides den, 
lidt tilvenstre, et lille Vandfald, der falder over Klippe- 
muren lodret ned bag Trætoppene ; længer til høire, hvor 
Kløften udvider sig, begrændset Udsigt mod en Del af 
Wuthhom. En Bænk temmelig i Forgrunden tilhøire, 
stillet saa at de Siddende have Udsigt til Kaskaden. — 
Foran denne Bænk en Sti ; ligeoverfor fører en anden 
opad til venstre mellem Buske og store mossede 
Sten; langs Kløften, ledsaget af Rækværket, bøier en 
tredie Sti nedad. 

FØRSTE OPTRIN. 

Vært. Geissler. 

(forrest i Forgranden betragtende Anlcg og Udsigt) 

VÆRT 
(med en bred Armbevægelse) 

Jo, nu har jeg spillet Trumf Es ud. Hvis 
det ikke imponerer Dem — / 

GEISSLER 

Jo, det maa jeg sige: her har De virkelig 
faaet en net Plads — en allerkjæreste. Plet. 

VÆRT 

I det Hele maa De indrømme, at Anstalten 
er gaaet frem i det sidste Aarstid. 

GEISSLER 

Saamænd — ja; men — De holder ogsaa 
Priserne høie, Weinberg, i Forhold til Værel- 
sernes Udstyrelse. 

VÆRT 

Ja, ser De, Hr. Geissler, vi holder meget 
her paa et godt Kjøkken og reelle Vine — 

GEISSLER 

Ja, hø, hø, hø! jo, den kjender vi! der er 
ingen Vært i Schweits, som ikke undskylder 

sine slette Senge med det solide Kjøkken . . , 
Naa, hvordan gaar det ellers med Besøget? 
kommer her nogle Englændere? 

VÆRT 

Ikke saa mange. 

GEISSLER 

Hm. Jeg kan tænke det, Det er nok 
smaat med Wuthhorns-Bestigningerne ? 

VÆRT 

Ja, desværre, Hr. Geissler! i de sidste Aar 
er det taget af. 

GFISSLER 

Hvor længe er det ogsaa siden, at Ameri- 
kaneren styrtede ned? 

VÆRT 

Til September bliver det syv Aar. 

GEISSLER 

Herrejeh! ja det er rigtignok længe at tære 
paa et Renommee. Wuthhorn trænger til at 
gjøre Opsigt igjen. 

VÆRT 

Det er Sagen. Det hjalp nok lidt strax, 
da vi fik Klubhytten deroppe. Men jeg skal 
sige Dem, Hr. Geissler, Wuthhorn er dog 

altid lidt afskrækkende for Dilettanter, og de 
egentlige Sportsmænd trækker nu til andre 
Bjerge. 

GEISSLER 

Nye Berømtheder, Mode-Størrelser I — Naa, 
Wuthhorn kommer nok op igjen. Og Pensionen 
her kan drives op til en Mønster-Anstalt, men 
den maa pousseres, — Reklame i stor Stil, for- 
staar De. 

VÆRT 

Ja, De ser dog, jeg gjør mit for at følge 
med Tiden. 

GEISSLER 

(slaar ham paa Skalderen) 

Men De er Mand til at gaa forud for 
Tiden, Weinberg. Der falder mig netop Noget 
ind — noget Useet! Død og Pine, saa det vil 
kaste Glands — i egentligste Forstand Glan d s 
over Wuthhornblick og Omgivelser. 

VÆRT 

Glands — hvordan det? 

GEISSLER 

Et elektrisk Apparat til natlig Belysning af 
AVuthhorn — hvad siger De til det? 

VÆRT 

Ja, saagu' . . . Men Afstanden er for stor. 

GEISSLER 

Det er netop, hvad den ikke er. Her kan 
det gjøres og maaske ingen andre Steder. De 
stikker alle Andre ud . . . Wengern-Alp er 
ganske vist ligesaa nær ved Jungfrau, men Ho- 
tellet ligger jo paa en bar Haand, et Sted for 
Passanter, der kunde det aldrig betale sig. Men 
her — det er jo som opfundet til Brug for 
Dem. Et af de nye Apparater fra Fritsche & 
Comp. i Ziirich oplyser Dem Wuthhorn der- 
ovre, saa De kan skyde en Gemse paa Af hanget, 
— hvis De ellers kan træffe saa langt. 

VÆRT 

Fritsche & Comp. — det er jo Deres gamle 
Firma, (pnffer tii ham med Albuen) De faaer vel gode 
Procenter, Hr. Geissler? 

GEISSLER 

Naa, Procenter — he — det er saamænd 
ikke Noget at tale om. — Det er sandelig ikke 
for den Smule Procenters Skyld, men De veed, 
jeg har Interesse for Pensionen her. 

VÆRT 

Vist saa, vist saa. . . . Derfor kunde De 
vel ogsaa skaffe mig saadan en Indretning til 
Fabrikspris. 



63 



GEISSLER 

Til Fabrikspris, — nei, hvor vil De hen^ 
Weinberg? 

VÆRT 

Ja veed De hvad, det bliver skam en god 
Reklame for Forretningen, naar der i alle mine 
Avertissementer kommer til at staa: >To Aftener 
om Ugen elektrisk Belysning af Wuthhorn med 
Apparat af Fritsche & Comp. i Ziirich« — hvad? 

GEISSLER 

Naa, en Rabat kunde der vel blive Tale om. 

VÆRT 

Ja, lad os tale om den, Hr. Geissler! lad 
os bare tale om Rabatten. Kom med ind paa 
Kontoret og sæt Smag paa en Sending Niersteiner, 
som jeg fik igaar. 

GEISSLER 

Ja, et Glas Niersteiner kunde man godt 
drikke. 

VÆRT 

Kanske vi kan drikke Lidkjøb med det 
samme. 

(De gaa ned mod Baggrunden) 

ANDET OPTRIN. 
Oskar, Fru Bauer, Adele (fr* venstre). 

FRU BAUER 

De har altsaa aldrig været i Dresden ? 

OSKAR 

Nei, desværre. 

ADELE 

Men paa Tilbagereisen maa De absolut se 
vor By. 

FRU BAUER 

Og opsøge os — hvis De har Tid. 

OSKAR 

De er meget elskværdig, naadige Frue. 

ADELE 

De skulde heller sige »ja« — De mener det 
jo ikke. 

OSKAR 

Mener jeg ikke, at Deres Moder er elsk- 
værdig? 

ADELE 

Men De troer ikke, Moder mener Noget 
med sin Indbydelse, og det gjør hun virkelig. 

FRU BAUER 

Adele har Ret, det er ingen Høfligheds- 
frase. Undrer det Dem, at jeg indbyder Dem 
efter fjorten Dages Bekjendtskab? 

OSKAR 

Det glæder mig i alt Fald mere. 

FRU BAUER 

Det er sandt, at det ikke er noget godt 
Tegn, naar Folk lade deres Døre staa for aabne, 
— men vi kjende ogsaa noget mere til Dem, 
end De veed af. 

ADELE ' 

Og De kan nok tænke gjennem hvem. 
Hun kommer ogsaa til os. 

OSKAR 

Redakteur Flors? 

FRU BAUER 

Fru Flor har lovet at bo et Par Dage hos 
os, men Redakteuren reiser lige hjem over 
Dresden. 

ADELE 

Han maa saamænd ogsaa gjerne reise, naar 
yi blot beholde hende. 

FRU BAUER 

Ja, De ser nok, min Adele har forelsket sig. 

S 

OSKAR 

Og jeg fortænker hende ikke deri. 

ADELE 

Skal vi ikke sætte os? 

FRU BAUER 

Jeg vil blot hente mit Haandarbeide, uden 
det har jeg ingen Ro. 

ADELE 

Lad mig dog, Moder. 

FRU BAUER 

Vist ikke — jeg behøver ikke at skaane 
mine Ben endnu. 

(Ud mod Baggrunden) 



TREDIE OPTRIN. 
Oskar og Adele 

(tage Plads paa Bcnken). 
ADELE 

Dette er og bliver dog min Yndlingsplads I 
Deroppe, hvor vi før sad, var der nok friere 
Udsigt, men her føler man sig saa vel. 

OSKAR 

Det er rigtig et Sted til at drømme, som 
man kan det i Deres Alder; — og De har vel 
nok Noget at drømme om? 

ADELE 

Veed De hvad — jeg holder mer af at 
have Nogen at snakke med. Og Fru Redak- 
teuren og jeg veed, at vi næsten altid kan 
træffe hinanden her. 

OSKAR 

Længes De allerede? 

ADELE 

Nu maa De ikke drille mig, som Moder 
gjør. — Jeg vil netop gjeme tale med Dem 
alene; og veed De hvorom? 

OSKAR 

Det troer jeg nok. 

ADELE 

Virkelig? 

OSKAR 

Om Fru Flor. 

ADELE 

Allerede igjen! — Skudt forbi, men lige 
ved: — om Redakteuren. Siig mig, er De 

5* 

egentlig hans Ven? sætter De rigtig Pris paa 
ham? 

OSKAR 

Neppe saa meget, som De paa hans Hustru. 

ADELE 

For jeg kan slet ikke lide ham, — det er 
saa underligt. 

OSKAR 

Ja, han har vel ikke gjort Dem noget Ondt. 

ADELE 

Jeg mener blot, de er jo dog gift sammen. 
Og allerede den første Dag, da de kom ind til 
Bordet, syntes jeg, at hun var saa yndig, og 
jeg gik længe og ønskede, at hun vilde tale 
med mig. Men han var mig strax imod — og 
Moder ogsaa. ... Ja, er det da ikke underligt? 

OSKAR 

Det er i alt Fald forstaaeligt, at De undres 
derover. 

ADELE 

Troer De egentlig, at der er saadan et rigtig 
kjærligt Forhold imellem dem? — ja, som der 
bør være, mener jeg? 

OSKAR 

Kjære Frøken I De er ung og temmelig ube- 
rørt af Livet, og De har vistnok meget ideale 

Forestillinger om hvad der bør finde Sted 
mellem Ægtefolk. Det er nok muligt, at For- 
holdet mellem Redakteuren og hans Hustru 
ikke helt svarer dertil. 

ADELE 
(ser fonkende paa ham) 

De veed meget mer, end De siger. 

OSKAR 

Troer De? 

ADELE 

Og det er rigtigt af Dem ikke at sige mere. 
Forresten, det er jo ikke af Nysgjerrighed, at 
jeg spørger. Men jeg har tænkt meget der- 
over, det gjør mig frygtelig ondt. . . . Saa yndig, 
som hun er — aa, jeg er vis paa, at han er 
rigtig ækel. Tænk Dem, forleden Aften, da vi 
gik i Haven, saae jeg godt, at han kyssede 
Ungarerinden — det er ogsaa. en rigtig styg 
En, Moder kan heller ikke lide hende. Jeg troer 
ogsaa, at Fru Redakteuren har seet det, for hun 
gik med mig ; men jeg kan ikke begribe, at hun 
kunde lade som Ingenting. 

OSKAR 

Fru Flor har megen Selvbeherskelse. 

ADELE 

Hvor jeg vilde ønske, at hun var gift med 
Dem! 



Med mig? 

OSKAR 



ADELE 
(lidt fbrskrekket) 

Ja, jeg mener naturligvis, hvis det havde 
føiet sig saadan — hvis De og hun havde 
elsket hinanden — vær ikke vred, det foer blot 
saadan ud af mig, fordi jeg synes, at De vilde 
være en ganske anderledes Mand for hende — 

OSKAR 

De finder mig virkelig Deres tilbedte Ven- 
inde værdig? 

ADELE 

Aa, De gjør blot Nar af mig — 

OSKAR 

Hvor kunde jeg det! 

ADELE 

Det var vist ogsaa meget naivt sagt af 
mig — 

OSKAR 
(griber hendes Haand med Inderlighed) 

Kjære Frøken, dersom De vidste, hvor 
langt jeg er fra at Nar gjøre af Dem — 

ADELE 

(forvirret, ser paa ham med store Øjne) 

Ja — hvad saa? 



71 



OSKAR 

(betænker sig, betragtende hende med Behag ; hun bliver red i Hovedet 
og slaar Blikket ned; derpaa med et godmodigt Smil, idet han slipper 

hendes Haand) 

Saa vilde De finde Dem selv endnu mere 
naiv, end De aner. 



FJERDE OPTRIN. 
De Forrige. Inga. 



INGA 

(er under de sidste Replikker kommen op ad Stien i Baggrunden; da han 
ser Oskar holde Adele i Haanden og dennes forvirrede Udseende, standser 
hun pludselig og griber til Rckverket for at støtte sig, men bliver hurtig 

atter Herre over sin Bevegelse) 



ADELE 

(der nu bliver Inga vaer, springer op, løber hen til hende og omfavner 

hende) 

Kommer De da endelig! 

INGA* 

Har man ventet mig? 

OSKAR 

Savnet endogsaa — ser De. 

INGA 

Det lod dog til, at I underholdt jer saare 
godt sammen. 

OSKAR 
(forundret ved hendes Tone) 

Og hvorom, troer De? 

INGA 

(sætter sig) 

Det syntes at være om noget Behageligt. 

ADELE 
(ler og klapper i Hænderne) 

Det maa De nok sige, for det var om 
Dem, vi talte. 

OSKAR 

Og det har ikke ringet for Deres Øren? 

INGA 

I saa Fald maatte vi vist Alle her i Pen- 
sionen gaa om i lutter Klokkeklang — 

ADELE 

(ler) 

Som en Flok Køer paa Alpen. 

INGA 

Meget for smukt et Billede, Adele! — De 
søde Alpekøer! jeg. glemmer aldrig, da jeg første 
Gang hørte og saae dem. Vi kom oppe fra 
St. Gotthardt; Thomas vilde naturligvis være 
kjørt med Toget gjennem Tunnelen, men jeg 
fik ham til at tage en Vogn fra Airolo til Ho- 

spitset; derfra gik vi ned til Hospenthal. Taagen 
var saa tæt, at man kun kunde se en Snes 
Skridt rundt om, og der saae man kun nøgne 
Sten og Sneflager; men til alle Sider bruste 
og buldrede Vandene nedover — Skummet 
sprang ud af Taage og forsvandt i Taage. Det 
var saa forunderlig øde og saa høitideligt — 
som om det var Dagen efter Skabelsen. Ende- 
lig kom vi saa ned under Taagen; den hang 
over os som et Loft, hvorfra Støvregn sivede 
ned; nedenunder gabede Kløften, og i dens Bund 
hvirvlede og skummede Reuss, der allerede var 
bleven en hel Flod. Saa var det, at vi hørte 
den underlige sprukne Klokkeklang, som jeg 
ikke kunde begribe, hvad var, indtil jeg op- 
dagede Køerne, der kravlede om dernede paa 
Stenbakkerne — jeg troede, at det var Geder. 
Da vi saa naaede ned til dem, og en Kvie kom 
ben til mig og sHkkede min Haand — jeg tog 
den om Halsen, og hvis Thomas ikke havde 
været med, havde jeg kysset den — aa, hvor 
godt jeg forstod, at Koen er bleven dyrket som 
et helligt Væsen, og at vore Forfædre gjorde 
den til Skabelsens og Livets Dyr. 



ADELE 
(trykker sig ind til hende og kysser hende) 

Aa, naar jeg blot havde været med Dem 

der! 

OSKAR 

Hvorfor har De ikke talt med Deres Mand 
om det? 

INGA 

Hvad mener De? 

OSKAR 

Han gav mig forleden et Par Reisebreve at 
læse, deriblandt et om St. Gotthard; det var en 
Del tørrere, skjøndt der ikke just var sparet 
paa Fraserne. 

INGA 

(med et Skuldertræk) 

Enhver føler paa sin Maade, og jeg — 
skriver ikke. 

ADELE 

Men Moder — hvor bliver hun dog af? 
Hun vilde kun hente sit Haandarbeide. 

INGA 

Jeg saae Deres Moder sidde nede i For- 
haven under det store Valdnøddetræ med Asses- 
soren. 

ADELE 

(urolig, reiser sig) 

Med Assessoren! . . . Jeg troer dog, jeg 
vil ogsaa hente mit Broderi, Moder beskylder 
mig for, slet ikke at gjøre Noget ved det. 

(Ud mod Baggrunden.) 

FEMTE OPTRIN. 
Oskar. Inga. 

INGA 

Det kjære Barn! hun var nok helst blevet 
her, havde hun blot turdet lade dem være alene. 

OSKAR 

Ja saal hun frygter for at faa en Stedfader? 

INGA 

Og Assessorens Skyld er det ikke, hvis 
hun frygter uden Grund, Fru Bauer har For- 
mue. . . . Det bliver vanskeligt nok for hende 
at passe baade paa Moderens gamle Hjerte og 
paa sit eget unge. 

OSKAR 

Vil det springe fra hende? 

INGA 

Og det skulde De ikke vide Noget om? 

OSKAR 

Hvad ! — jeg troer sandelig, De er jaloux. 

INGA 

Slet ikke — tvertimod! Hvis I holder af 
hinanden og kan gjøre hinanden lykkelige, saa 
vilde det jo kun kunne glæde mig. 

OSKAR 

De ser i Sandhed ud, som om De glædede 
Dem ved Tanken. . . . Kjæreste Veninde, hvor 
kan De dog falde paa en saadan Idé? 

INGA 

Hvad underligt er der deri? Saa ung, saa 
yndig som hun er, hvor skulde De kunne 
Andet end blive indtagen i hende? Jeg har seet 
jer meget sammen, og mine Øine ere skarpe, 
— skarpere end jeg selv ønsker. Hvorfor vil 
De. nægte det? . . . Jeg bebreider Dem jo 
ikke Noget. . . . Men det er ikke kjønt, ikke 
ridderligt af Dem at fornægte hende . . . 

(Hun tier med kvalt Stemme ) 
OSKAR 

Jeg har ladet Dem tale ud og hørt Dem 
med stigende Forundring. . . . Den ulykkelige 
Idé har altsaa virkeHg sat sig fast hos Dem, at 
jeg elsker Frøken Bauer? 

INGA 

Jeg maa i alt Fald frygte — jeg mener — 
jeg kan ikke være blind for, at hun — har 
gjort Indtryk paa Dem. 

OSKAR 

Indtryk — lad saa være. Og veed De, 
hvorved hun især har gjort det? 

INGA 
(med lav Stemme) 

Hun har virkelig saa mange gode Egen- 
skaber : . .. 

OSKAR 

Hun betog mig ved den rørende Hen- 
givenhed, som hun havde fattet for Dem, det 
pure, ungdommelige Sværmeri, hvormed hun 
tilbad en Kvinde, som er mig dyrebarere end 
alt Andet. 

INGA 

(smilende) 

Det er sandt, det klæder hende fortryllende 
— (med et uvUkaariig Snk) Qg fortryllet cr De bleven. 

OSKAR 

Jeg skal være det, lader det til. Men De 
ser i alt Fald, at hvis hun er kommen indenfor 
mit Hjerte, saa er det i det mindste ved Deres 
Haand. 

INGA 

Hvilket ikke forhindrer, at hun siden er 
kommen til at gaa paa egen Haand. 

OSKAR 

Ikke langt! — Det gaar derinde som her 

i denne Park: — nogle faa Skridt, saa 

ser hun sig allerede om: »Hvor er Fru Flor? 
Kommer hun ikke snart? Hun er maaske paa 

Croquetpladsen — eller ved Nøddetræet — eller 
ved Kaskaden — .c — Og saaledes fører hun 
mig bestandig til Dem, hvor jeg i Sandhed har 
hjemme. 

(Legger sin Haand pa« hendes) 

INGA 
(ser beroliget og kjcrligt p«a ham) 

Men veed De ogsaa, hvad der gaar for sig 
i hendes lille Hjerte? En ung Piges barnlige 
Forelskelse i en Kvinde — jeg kj ender den selv 
fra da jeg var i hendes Alder — tro mig: den 
kan let være en nær Forløber for en alvorlig 
Passion. 

OSKAR 

I denne Henseende troer jeg endnu lettere 
at kunne berolige Dem: for et Øieblik siden 
sagde hun, at jeg burde være gift — 

INGA 

(med en nvilkaarlig Bevegelse) 

Gift! De? 

OSKAR 

Og — med Dem. 

INGA 

(farer sammen som truffet og slaar Blikket ned; derpaa med et Skulder- 
træk, i henkastende Tone) 

Hun er rigtignok et Barn — med sine 
atten Aar. 

OSKAR 

Af Barnemund — Sandheden I 

INGA 
(ser paa ham med et hurtigt, bebreidende og strengt Blik) 

(Pause) 

OSKAR 

(ser paa sit Ur og reiser sig) 

Jeg havde foresat mig at gaa en længere 
Tur i Eftermiddag og var paa Vei til at for- 
sømme Tiden. Gjør De mig Selskab? 

INGA 

Gjerne. Jeg tænker, at ogsaa Bauers — 

OSKAR 

Ikke idag. 

IMGA 

Men i alt Fald Adele — jeg vil dog spørge 
hende . . . 

OSKAR 

Vi maa gaa alene. 

INGA 

De pleier dog ellers gjerne at ville have 
hende med. Ja, det forekommer mig endogsaa, 
at De i den senere Tid har søgt at faa hende 
med og heller er gaaet med os begge end med 
mig alene. 

OSKAR 

De har ikke seet helt feil. Men kan De 
ogsaa gjætte Grunden? 

INGA 

Behøves der anden Grund end hende selv? 

OSKAR 

Jeg holder af — som nu nylig — at se 
hendes overstrømmende Følelse kjærtegne Dem 

— naar min ikke tør gjøre det. 

INGA 

Strande! De maa ikke tale saaledes til mig! 
Vil De endelig idag give Samtalen en Vending, 
som den ikke tør tage imellem os? . . . De 
maa selv kunne føle, hvor pinlig en saadan 
Ytring er for mig! 

OSKAR 

Tilgiv mig denne Gang! det var Selvværge: 
Deres Mistanke tvang mig til at sige Sand- 
heden. Og saa er der endnu det, at hendes 
Nærværelse bringer Fred med sig, den Uden- 
forstaaendes og den Uforstaaendes naive Sjæle-Ro, 

— medens jeg — aa, jeg oprives, jeg fortæres 
af en jagende Feber, for jeg er ikke den samme 
her i det Fremmede og mellem Bjergene som 
i en kjøbenhavnsk Selskabssal — jeg lever mere, 

og jeg begjærer mere — jeg — naa, men maaske 
forstaar De ikke dette. 

INGA 

Jeg troer nok, at jeg forstaar Dem. 

OSKAR 

Naar hun er med, er det som om der saa- 
længe næsten Intet fattedes: i Samtalen mellem 
os tre er der intet Tvungent. Ene tale vi ikke, 
som om vi vare ene. 

INGA 

Men hvorfor vil De da just idag ikke have 
hende med? 

OSKAR 

Fordi jeg har et bestemt Maal. 

INGA 

Og det er? 

OSKAR 

Freie-Alp. 

INGA 

Freie-Alp? det vil sige — til dem? 

OSKAR 

Til — de Frie, ja. 

INGA 

Hvor kan De da foreslaa mig at følge Dem ? 
Har jeg ikke sagt Dem, at jeg ikke kunde be- 
søge dem? 

OSKAR 

Og har jeg ikke sagt Dem, at jeg har 
lovet — uopfordret — at bringe Dem tilbage 
til mine Venner. 

INGA 

Det var meget dristig lovet! — Lyd nu 
engang mit Raad: gaa ikke til dem! Dette frie 
Par har ingen god Indflydelse paa Dem. 

OSKAR 

Ja, saa! hvor sjelden, at Herren og Fruen 
ere enige. 

INGA 

Hvad.^ har min Mand — 

OSKAR 

— advaret mig med de samme Ord. Nei, det 
har en god, en befriende Indflydelse paa mig 
og kunde — burde have det ogsaa paa Dem. 
. . . Følg med mig — til Deres Veninde: hun 
er det bestandig. Endnu er det kun en Spadsere- 
gang — 

INGA 

— som min Fod er for stolt til! 

OSKAR 

Vogt Dem, at det ikke siden bliver en Gang 
til Canossa! — 



SJETTE OPTRIN. 
De Forrige. En Dreng. 

Idet Oskar vender sig for at gaa ud til venstre, kommer fra denne Side en 
Dreng med en Posttaske løbende ned ad Stien. Da han næsten løber paa 
Oskar, standser han og giver sig til at rode i sin Taske. 

DRENGEN 

Hr. Doktor! Jeg har Post til Dem. 

(rekker Oskar et Par Breve og et Brevkort.) 



OSKAR 

Tak, min Ven. 

DRENGEN 

(til Inga) 

Her er ogsaa Aviser til Redakteuren. 

(tager dem frem og vil række hende dem). 

INGA 

Læg dem kun dernede. 

DRENGEN 

Maa jeg faa de Frimærker, naadige Frue? 

INGA 

Ja, tag du dem kun. 

6* 

DRENGEN 

(Løber ud mod Baggrunden) 

Tusind Tak, Frue. 

INGA 

Det manglede blot, at man ogsaa i Schweiz 
skulde ærgre sig over danske Aviser! 

OSKAR 
(med et Brevkort i Haaaden) 

Det er paafaldende! 

INGA 

De har faaet en ubehagelig Efterretning? 

OSKAR 

Se selv — den angaar maaske ogsaa Dem. 

(rekker hende Kortet). 
INGA 

Italiensk — det vil jeg næppe kunne tyde. 
Aa, fra Mailand. — De har maaske skrevet 
efter hans Brev? 

OSKAR 

Nei — efter Deres, som laa inden i. 

INGA 

(glad smilende.) 

Det brød De Dem virkelig saa meget om? 

OSKAR 

Det lader til det. 

INGA 

Og Postvæsenet svarer — at der intet Brev 
er kommet ...... Er det det, der staar der? 

OSKAR 

Ja, og det er det, jeg finder paafaldende. 
Ganske vist, et Brev kan gaa feil. 

INGA 

Men dette var anbefalet. Hvad kan det 
betyde.^ 

OSKAR 

Der kommer Deres Mand, maaske han kan 
forklare det. 

(ud tilvenstre). 



SYVENDE OPTRIN. 
Inga. Thomas. 

INGA 

(har reist sig og staar tankefuld med Brevkortet i Haanden) 

THOMAS 

(kommer fra lieire) 

Ah, du har et Brevkort til mig? 

INGA 

Til Strande. Han har skrevet til Mailand 
efter vort Brev og faaet det Svar, at der intet 
var kommet. 

THOMAS 

Saa ? — det var da besynderligt, (»cd en efter- 
tænksom Gestus) Mailand, ^ 

INGA 

(utaal modig) 

Ja, du skrev jo Mailand poste restante, 

THOMAS 

Nei, hvordan — var det ikke Mantua? 

INGA 

Hvad i al Verden skulde han i Mantua, 
hvor ingen Mennesker tage hen? — Valfarte til 
den Bastion, hvor »den trofaste Hofer« blev skudt? 

THOMAS 

Ja, jeg veed ikke — men det forekommer 
mig, nu da jeg tænker derpaa, som om jeg skrev 
»Mantua«. 

INGA 

(forstaaende) 

Ah! 

THOMAS 

Ja, hvis jeg har gjort det — jeg kan jo 
undertiden være noget distrait 

INGA 

Nei, en saadan Frækhed! 

THOMAS 

Inga! 

♦ INGA 

En saa topmaalt Løgnagtighed! 

THOMAS 

Hvad skal det sige! Er du fra Forstanden? 

INGA 

Lyver du ikke nu, da du siger, at det fore- 
kommer dig, hvad du aabenbart veed? Har du 
ikke løiet hele Tiden, naar du undredes over, 
at Brevet ikke var kommet i rette Tid, og løi 
du ikke værst, da du med Villie gav Brevet en 
falsk Adresse? 

THOMAS 

Der hører i Sandhed en overordentlig Fri- 
postighed til at lønne min skaansomme Frem- 
gangsmaade med saadanne Betegnelser. 

INGA 

Aa ! jeg skal vel endogsaa være dig taknemlig? 

THOMAS 

Døm selv : en Hustru forlanger af sin Mand, 
at han skal sætte Elskeren Stevne — 

INGA 

Elskeren ! ? 

THOMAS 

Hendes Tilbeder, vi vil ikke strides om Ord. 

INGA 

Naar Ord indeholde Insinuationer, vil vi 
visselig strides om dem. 

THOMAS 

Nuvel! jeg afslog det ikke brutalt — jeg 
afskyer Scener — Sligt er min Natur imod; 
— jeg gik ind paa din Tanke — tilsyneladende, 
og sendte Brevet bort, idet jeg sørgede for, at 
det ikke kom til sin Bestemmelse. 

INGA 

Men du skulde nu engang ikke undgaa 
ham her. 

THOMAS 

Takket være disse forvorpne Mennesker, 
hvis »frie Kjærlighed« synes bestemt til bestan- 
dig at sætte mig i Gabestokken. Men jeg skal 
ramme dem — har allerede ramt dem! 

INGA 

Og saaledes var det Skjæbnens Ironi, at 
deres Exil skulde føre til, at her paa denne 
idylliske Plet, hvor du selv fandt saa skjøn 

Lcilighed til erotiske Eventyr, maa du finde dig 
i, at jeg er sammen med det Menneske, som 
staar mit Hjerte nærmest. 



THOMAS 

Du drager der en Parallel, som er ganske 
skjæv. Fra min Side drejer det sig om rent 
forbigaaende — hvad skal jeg kalde det — For- 
liebelsér — 

INGA 

Ja, lad os endelig bruge sarte Udtryk. 

THOMAS 

Kort sagt, den Slags flygtige Amouretter 

— en Tribut til den menneskelige Svaghed — 
som i Virkeligheden kan bestaa sammen med 

— eller rettere forgaa paa Baggrunden af ægte- 
skabelig Hengivenhed, naar man fra begge Sider 
er kommet ud over den første Hede. Hos dig 
derimod er det hele Personligheden, der giver 

sig hen — en aandelig Forbindelse, der berøver 
mig — 

INGA 

(ler haanlig op) 

Fortræffeligt I 

THOMAS 

Jeg veed virkelig ikke, hvad Latterligt — 

INGA 

Denne Sophisme vilde i Sandhed være det, 
hvis den ikke var saa oprørende! Den erRedak- 
teuren værdig! Saaledes gjør man Sort til 
Hvidt! Saaledes anstiller en skamløs Uterlig- 
heds Udskeielser sig uskyldigere end et kydsk 
Hjertes forsagende Kjærlighed. Tilsidst gjøres 
der mig en Bebreidelse af, at jeg ikke i Stedet 
for at samstemme med en Ven har brudt mit 
Ægteskab med en Succession af Galaner. 



THOMAS 

Naar man tager saa — raat paa Sagen, er 
det let at give den et paradoxt Udseende. Men 
det er virkelig min Mening, at netop saadan et 
dydigt Forhold indenfor Venskabets Grændser 
for saa vidt er brødefuldere, som det angriber 
Ægteskabet dybere og langt uopretteligere, og be- 
røver Husbonden den Følelse, som han har Ret til. 



INGA 

Nu vel! saa hør da, hvad for en Følelse 
det er, som du paa denne Maade staar i Fare 
for at miste, hvis Ligegyldighed træder i Stedet. 
Jeg vil en Gang tale rent ud: Jeg hader dig — 
forstaar du? Aa nei! du kjender ikke en saa 
uchristelig Følelse! Misundelse, Avind, smaaligt 
Nag — de ere Stamgjæster ved »din Vredes Bæger«, 

de lade det gaa fra Haand til Haand og drikke 
deri dit Velgaaende og dine Modstanderes Under- 
gang. CJ»eftigere) Men du kjender Intet til den Sjæ- 
lens Afsky — den Naturens Oprørthed, som 
jeg føler, naar jeg sammenligner dig, saaledes 
som du staar blottet for mig, efter at ti Aars 
Samliv har plukket alle de laante og stjaalne 
Pragtfjer af — sammenligner denne Jammer- 
skikkelse med den draperede Frasehelt, som for- 
stod at indtage mit tyveaarige Hjerte! 



THOMAS 

Jeg er vel strengt taget ikke ansvarlig for, 
hvilke overspændte Idéer du kan have haft som 
ung Pige, og hvilke rosenfarvede Glas, du har 
set den elskede Gjenstand igjennem. Men jeg 
maa paa min Side tilstaa, at jeg den Gang 
vilde være bleven dybt skuffet, hvis Nogen havde 
forudsagt mig, at min blide og sværmeriske Inga 
en Gang vilde føre et saadant Sprog — — — 
Ja, dette skal ingen Beskyldning være — kun 
til mit Selvforsvar — ikke engang en Bebreidelse, 
tvertimod, det synes jo, som om jeg selv kun 
befinder mig her for at blive overøst med Be- 
breidelser, selv hvor jeg er saa aabenbart i min 
Ret, som naar jeg lempelig vil afværge, at en 
noget fordægtig Husven ogsaa skal forspilde min 
Smule landlige Otium. 

INGA 

Og det var dette, vi skulde tale nærmere 

om Hidtil har du ikke paa nogen Maade 

sat dig imod hans Besøg — tvertimod. — Nu 
har jeg grebet dig i det første Forsøg derpaa 
— et Forsøg, der efter din Natur maatte være 
hemmeligt, tillusket. Efterhaanden vil du blive 
mindre feig — tilsidst næsten modig, — du vil 
aabenlyst sætte dig imod hans Besøg, det vil 
sige hindre dem. Det er dette, jeg maa sikkre 
mig imod — 

THOMAS 

Jeg maa tilstaa, jeg er noget nysgjerrig efter 
at erfare, hvorledes — 



INGA 

Jeg forlanger det simpelthen. Jeg vil og 
kan ikke give Afkald paa det eneste Menneske, 
hvis Selskab holder mig skadesløs for det aande- 
lige Øde, som jeg er fordømt til at leve i. 

THOMAS 

Takker paa mine og Mines Vegne. ^— Det 
lader til, at det dreier sig om en Slags Aner- 
kjendelse af dette Forhold fra min og fra Sel- 
skabets Side. 

INGA 

Ja. 

THOMAS 

Det glæder mig, at jeg har forstaaet dig 
rigtig. Men for at opnaa saa meget pleier man 
ogsaa at byde Noget. 

INGA 

Hvad jeg ogsaa gjør. Jeg giver dig fuld 
Frihed og skal ikke for Fremtiden blande mig 
i dine Handler, — ja saa vidt skal jeg afføre 
mig min egen Værdighed som Hustru — af 
Foragt for den — at jeg ikke længer nægter at 
modtage dine Elskerinder i mit Hus — et Strids- 
punkt, der — som du vil erindre — har ført 
dig til Haandgribeligheder. 

THOMAS 

Altid skal jeg da høre for denne usalige 
Selvforglemmelse! Du veed jo dog bedst, at jeg 
er det fredsommeligste Menneske — 

INGA 

Netop derfor maa det jo være dig kjært at 
faa denne evige Krigs-Aarsag bragt ud af Verden. 

THOMAS 

Det er altsammen meget smukt, men kjære 
Inga, du har ikke ret betænkt, at Verden ikke 
opfatter disse Forhold ganske ens — en For- 
dom, — ja! men hvad skal man sige.^ Den 
tilstaar nu een Gang — vel ikke officielt, men 

underhaanden — Manden en større Frihed end 
Hustruen. — Du tilbyder altsaa mindre, end du 
vil modtage. 

INGA 

Jeg har endnu ikke nævnet det Vigtigste. 
Hvorledes dine Forhold er, angaar ikke mig. 
Jeg derimod skal aldrig glemme, at jeg er din 
Hustru — hvor kunde jeg det! Kun hans 
Selskab vil jeg ikke undvære. Jeg antager, at 
du forstaar, hvorledes jeg mener det. 

THOMAS 

Meget smukt! men ærlig talt: hvor ophøiet 
end en saadan ren Bevidsthed kan være for en 
Ægtemand, saa er det ingenlunde hyggeligt, om 
Verden — den profane Hob — seer disse famøse 
Prydelser paa hans Hoved, selv om det er 
en Hallucination. 

INGA 

Selskabet vil skumle en Tid, siden forstaa, 
endelig godkjende. Min Optræden svarer for det. 

THOMAS 

Du forlanger altsaa et Løfte af mig? 

INGA 

Et Løfte er mig saa meget værd som en 
Avis-Artikkel. 

THOMAS 

Men hvad i al Verden vil du da? 

INGA 

Jeg vil, at du ikke skal lægge et Halmstraa 
i Veien for hans Besøg, ikke gribe nogen 
Leilighed — jeg vil ikke sige til et Brud, men 
blot til en Rift; — nei, du skal indbyde ham, 
nøde ham, smigre for ham — 

THOMAS 

Det var meget! 

INGA 

Meget? Aa, om han sparker til dig, skal 
du krybe for ham, om han forhaaner dig, skal 
du bede ham om Forladelse — 

THOMAS 

Men er du fra Forstanden! 

INGA 

Nei, — og du er saa fornuftig, at du vil 
gjøre det, ganske som jeg siger. 

THOMAS 

Og hvorfor? du vil da vel ikke tvinge mig. 

INGA 

Netop. 

THOMAS 



Og hvormed? 

INGA 

Ved din Menneskefrygt, din Angst for Skan- 
dale, din honnette Ambition som mønsterværdig 
Privatmand, din fremskudte Stilling som alle 
samfundsstøttende Institutioners Vogter 

THOMAS 
(ængstelig) 

Ja men — jeg ser ikke — alt dette — hvor- 
ledes skulde det nødsage mig til en saadan 
uværdig — paa en Maade umandig 

INGA 

(stigende) 

Ved dit Zionsvægter-Horn — jeg skal tvinge 
dig! Føler du ikke, hvor det bliver hæst? Tænk 
paa »de Frie« — paa William og Rigmor — 

THOMAS 

Aa, disse Mennesker! 

INGA 

Din Søster — din Svoger: et Familie Uheld' 
Men naar nu dit eget Hus styrtede sammen, 
naar din Hustru — 

THOMAS 

(med et Skrig) 

Inga! 

INGA 

Ah! hører du, hvor Hornet blev rustent? 
alle de sonore Toner borte, — hele Biedermands- 
Registret forstemt! det vil tude værre end et 
Taagehorn ! 

THOMAS , 

Nei, neil det kan min Hustru ikke gjørel 
min stolte, fintfølende Inga — aldrig vilde du 
kunne fornedre dig saaledes — lade Hørkræmmere 
og Barberer drøfte vore intimeste Forhold, gjøre 
dit Navn til en Skive for Pøblens Vittigheder 
— det kan du aldrig — 



INGA 

Og hvis jeg dog kunde? Hvad veed du 
om hvad jeg vil, hvad jeg kan, naar jeg drives 
til det Yderste? Jeg vil ikke miste Strande, vid 
det! og kun ved dig kan jeg miste ham, af dig 
kræver jeg ham, — husk det! Jeg vil ikke — 
mer behøver du ikke at vide. 

(ud mod Baggrunden). 



THOMAS 

(alene) 

Haarde Vilkaar! Men jeg maa føie mig, 
til han bliver kjed af hende eller hun af ham. 

OTTENDE OPTRIN. 

Thomas, Malvine, Bertuch, senere Fru Deak. 
Assessoren, Fru Bauer. 

BERTUCH 
(bag Scenen, stakaandet) 

Naadige Frøken! De skulde ikke løbe saa- 
dan op ad Bakke — det er decideret skadeligt 
— Deres Stemme — Brystet veed De — 

malvine 

(kommer løbende op fra Baggmnden fulgt af Bertuch) « 

Bravo! jeg tænkte nok, De var her. 

THOMAS 

Gjør Frøkenens Tanker sig virkelig Uleilig- 
hed for min Skyld. 

MALVINE 

Naa, og jeg selv da! Som jeg har løbet! 

BERTUCH 
(forpustet, lang i Ansigtet) 

Nemlig, vi mødte lige Redakteurens Frue — 

MALVINE 

Og Fruen saae ud, som om hun lige havde 
holdt en Gardinprædiken — 

THOMAS 

Saa tænkte De, at Menigheden ikke var 
fjern — 

MALVINE 

— istemmende den smukke gamle Bods- 
psalme: »Ach du lieber Augustin — « 

BERTUCH 

Ha, ha, ha ! (forbløffet ved Thomas Blik) Ja, Frøkcn 
Deåk er virkelig faktisk meget — hm — spirituel. 

FRU DEAK 

(bag Scenen) 

Malvine, mit Barn ! du kunde gjerne hjælpe 
mig. 

MALVINE 

Aa, Hr. BertuchI De hjælper nok min 
stakkels Moder! 

BERTUCH 

Ja, saa gjerne, naadige Frøken! 

(ud mod Baggrunden) 
MALVINE 

Saa springer han som en Butiksyend, hvem 
man beder hente et Par Strømper. Uh! hvor 
han kjeder mig, han overhænger mig formelig. 

THOMAS 

Hvad er det for en Nar.^ Jeg saae ham 
først iaftes ved table (Thote. 

MALVINE 

Fra Berlin. Han siger, han er Embedsmand. 
Maaske ansat i et Regjeringskontor. 

THOMAS 

Formodentlig, skjøndt han dufter mer af et 
Modemagazin. Blot han ikke kommer os paa- 
tvers i Aften. 

MALVINE 
(ser sig ængstelig tilbage, hvor Fm Deåk bliver halet op af Bertach) 

Hys! Mama er saa mistænksom. 

FRU DEAK 

(stennende) 

Ak Gud — ak Gud ja. 

BERTUCH 

Ja, det er virkelig decideret steilt, naadige 
Frue! Jeg vil absolut raade Fruen til at hvile 
Dem paa denne Bænk. 

FRU DEAK 
(med komisk Pathos) 

»Paa denne Bænk af Træ vil jeg mig sætte«. 

(sætter sig). 
BERTUCH 

Ah ha! Det er faktisk beundringsværdigt, 
som Fruen veed at anvende sine Klassikere. 

FRU DEAK 

Aa, jeg har ikke mer Veir tilbage end en 
hullet Blæsebælg. Malvine! hvorfor løber du 
altid saadan, at man ikke kan følge dig? 

MALVINE 

Men du gik jo saa rart med Assessoren og 
Bauers. 

FRU DEAK 

De blev staaende og talte med Fru Redak- 
teuren. Ah, Hn Redakteur, hvad har De dog 
for en henrivende Frue! 

THOMAS 

(smigret) 

Virkelig — finder De? 

BERTUCH 

Decideret. 

FRU DEAK 

Ideal — nordisk. Som man tænker 

sig en Ophelia. 

BERTUCH 

Ja effektivt — en komplet Orphelia! 

FRU DEAK 

Og saadan en Figur! 

MALVINE 
(buser ud). 

Ja, tænk dig, Mama! og hun bruger næsten 
intet Korset. 

FRU DEAK 

Malvine! saadan taler man ikke! 

THOMAS 

Aa, De maa ikke skjænde, naadige Frue! 
Denne fortryllende Naivetet — ! 

BERTUCH 

Jeg finder den himmelsk! 

FRU DEAK 

Kom herhen mit Barn, din Sløife sidder 
ganske skjævt. 

MALVINE 
(gaar hen tU Moderen, der retter paa SLeifen) , 

FRU DEAK 

Hvor kan du forglemme dig saadan? Herrerne 
maa jo tro, at du selv er lutter Fiskeben. 

MALVINE 

(sønderknust) 

Pardon Mama! det tænkte jeg ikke paa. 

FRU DEAK 

Du maa tænke mer, mit Barn. 

MALVINE 

Bah! naar de blot ikke troer, at jeg er lutter 
Fiskeblod. 

FRU DEAK 

Strik! Giv mig et Kys. 

(Assessoren og Fru Bauer komme). 

ASSESSOR 

Her kommer Landstormen! 

MALVINE 

Men hvor er Deres Datter, Fru Bauer? 

FRU BAUER 

Bortført af Fru Redakteuren, som paa ingen 
Maade vilde med til Freie-Alp. 

THOMAS 

(betsnkelig) 

Gjælder Udflugten Freie-AIp? 

FRU DEAK 

Er det ikke en meget anstrengende Tur? 

ASSESSOR 

Paa ingen Maade og særdeles lønnende. 

BERTUCH 

Stedet skal være en absolut Seværdighed. 

FRU BAUER 

Baedeckers »Stjerne« vinker over det. 

FRU DEAK 

Og kalder Daarerne fra Vesterland. 

BERTUCH 

Ah, ha! superb. 

(byder Fru Deåk sin Arm efter at have forvisset sig om, at Malvine er optagen 
af Thomas; ud ad Stjen til venstre, tæt efter Assessoren og Fra Bauer). 

WILLIAM 

Det har du Ret i, lad os gaa op og hente 
hende. 

(Reiser sig og gaar med Svend ved Haanden hen til Trappen, i det 
samme træder Rigmor ud i Bislaget for at gaa ned). 

RIGMOR 

(standser) 

Naa, — gaa I op nu? 

WILLIAM 

Ikke, hvis du kommer herned til os. 

SVEND 

Vi vil være hos Moder. 

RIGMOR 
(gaar ned ad Trappen). 

WILLIAM 

Hvorfor har du saa længe gjemt dig i de 
mørke Værelser? 

RIGMOR 

Jeg har sat Vand over til Aftensmad. 

WILLIAM 
(stryger hendes Haar fra Panden). 

Lad se! du har nok haft vaadt Brænde, og 
Røgen har bidt dig i Øinene. 

SVEND 
(klynger sig til Rigmor) 

Nei, Moder har igjen grædt. 

RIGMOR 

(kjxrtegner ham) 

Du lille Tosse. 

WILLIAM 

Den milde Eftermiddags-Brise, med Bud fra 
Gletscherne og Snemarkerne derovre, vil nok 
g) øre dine Øine godt. 

RIGMOR 

Hvor Eftermiddagen er smuk! — Alt ligger 
saa klan og nær. — — Havde man blot Sind 
til at nyde det? 

WILLIAM 

Og Evne til at gjengive det! — Hvem der 
var Kunstner! Hvor lykkelig var jeg, hvis jeg 
i denne herlige Natur havde mit Arbeidsfelt 
udbredt omkring mig. Hvorfor har mine An- 
læg fordømt mig til at arbeide i Menneske-Sam- 
fundet, i et bestemt Samfund, hvilket jeg er 
afhængig af som Billedhuggeren af Leret. 

RIGMOR 

Ak, William! jeg kan aldrig tilgive mig det. 
Det er mig, der er Skyld i, at du er udskilt fra 

dette Samfund. Med din Virksomhed betaler 
du vor Kjærlighed. Føler du ikke allerede, at 
du har kjøbt den for dyrt? 

WILLIAM 

For dyrt! den, som giver mig Varme og 
Liv, den, der først gjør min Virksomhed til et 
personligt Kald! Rykker den mig ikke hele 
Menneskeslægten nær, naar den fjerner mig fra 
en enkelt Kreds? 

RIGMOR 
(i hans Arme) 

Min kjække, trofaste Ven ! 

WILLIAM 

Nei, min Virken tæmmes ikke saaledes, om 
end en Side af den kan lammes. Pennen er 
en Pil, der ikke mattes af Flugt, og som ingen 
Bjerge standse. — Min skal være skarp og 
ramme sikkert. Indignation skaber Vers, men 
— kan hænde — endnu bedre Prosa. 

SVEND 

Der kommer Onkel Oskar. 

(Løber Oskar imade, der kommer ind i Forgrunden fra høire). 

TIENDE OPTRIN. 

De Forrige. Oskar. 

OSKAR 

Godt, at man kommer uanmeldt til en 
Familie-Idyl. 

RIGMOR 

(rød og lidt skamfuld) 

De skulde slet ikke drille mig ! en anden 
Gang stiller vi Svend ud paa Forpost. 

OSKAR 

Hvad! De under mig det ikke, dette Syn 
— mig ikke, der kommer vansmægtende fra Sel- 
skabslivets Ørk, hvor ingen stærk Følelse trives 
sundt, hvor Hjertets umiddelbare Rørelse kvæles 
i Fødslen 

WILLIAM 

(klapper ham paa Skalderen) 

Staar det saadan til med dig, stakkels Ven! 

RIGMOR 

(rekker ham Haanden) 

Saa er det Dem undt af Hjertet — som 
det kom fra Hjertet. 

OSKAR 

Tak! nu er De god — men De ser ikke 
rigtig glad ud. Der er hændt Noget. 

WILLIAM 

Ja, for Dig skal det ikke være nogen Hemme- 
lighed. 

RIGMOR 

Løb hen lille Svend og leg med Rudi; han 
gaar der henne ved Granerne med sine Geder. 

SVEND 

Hvorfor jeg nu skal sendes bort.? 

(Gaar trevent ad tilhøire. Rigmor og Oskar tage Plads paa Bænken, 
William tager Avisen op og setter sig paa det nederste Trin af Trappen). 

WILLIAM 

Du veed, hvor gjerne jeg vil vende tilbage 
til det Land, hvor jeg troer at kunne virke, og 
at jeg kun kan gjøre det som gift Mand. Jeg 
fortalte dig ogsaa, at jeg har indsendt en Ansøg- 
ning om Ægteskabstilladelse. 

OSKAR 

Og den er afslaaet? 

RIGMOR 

Vil blive det. 

WILLIAM 

Jeg fik idag Brev fra en god Bekjendt, der 
tilfældigvis hører til de Indviede, og han for- 
beredte mig paa det Værste. Jeg havde ikke 
taget feil i, at Ministeren er mig gunstig, men 
han har ikke frie Hænder. Netop hans Fri- 

sindethed gjør hans Stilling i Ministeriet vanske- 
lig, og han kan ikke undvære Støtte af et saa 
indflydelsesrigt Orgap som Flors. 

OSKAR 

Ah ha! jeg lugter Lunten I den troende 
Thomas er gaaet i Forbøn for sin ci devant 
Svoger, at han ikke atter maa lægges i de 
hymenæiske Lænker, som for første Gang trykkede 
ham saa haardt. 

WILLIAM 

Truffet paa en Prik! 

RIGMOR 

Og for at give sin fortrolige Henvendelse 
Eftertryk har han samtidig slaaet Allarm i Bladet. 

OSCAR 

En Artikkel — om din Bog — naturligvis. 
Lad se I 

WILLIAM 

Den er lang og vi have bedre Anvendelse 
for det Kvarters Tid, som et grundigt Studium 
vilde tage. Men en Bouket af dette Blomster- 
flor skal du faa strax. 

OSKAR 

Pluk den! jeg forbereder min moralske 
Lugtesands paa det værste. 

WILLIAM 

Altsaa: efter at have givet et perfidi Resumé 
af hvad han kalder mine »Invektiver mod Ægte- 
skabet« og min »Hymne til de uægte Børn« — 

OSKAR 

Godt brølt Løve! 

WILLIAM 

— Saa fortsætter hån altsaa: — »Vi ville 
ikke, hvor fristende det end i dette Tilfælde 
kunde være — slaa ind paa den moderne Litera- 
turkritiks Vei: den psychologisk-biographiske. 
Det havde i saa Fald ligget nær at undersøge, 
i hvilken Grad personlige Motiver her have 
skjærpet Doktorens Skarpsindighed, og om der 
ikke i dette Afsnit er mere Lidenskab end Viden- 
skab«. 

OSKAR 

Det var altsaa, hvad han ikke vilde gjøre. 

WILLIAM 

Rigtig! Lidt efter slaar han saa ind i den 
ypperstepræstelige Tone: »Men vi kunne ikke 
lægge Skjul paa vor Indignation overfor disse 
selvdøbte Sandsheds-Søgeres Maskerade , hvor 
bestandig den laveste Egoisme og de dyriske 
Drifters smudsige Tendenser prange med almene 
Formaals pompøse Masker.« 

OSKAR 

Den ægte gamle Brandstil! 

WILLIAM 
(reiser sig og kaster Avisen) 

Og det Infame er, at den Pamfletskriver 
paa sin Vis har Ret. Ja, jeg skriver ud af mig 
selv og staaende fast paa mit eget Liv, jeg hasper 
ikke tomme Begreber ned fra et Træ -Katheder 
til Brug for en Hob Brød -Studerende! — Det 
er paa Tide, at Philosofi hører op med at 
være en Funktion af en denil traineret Hjerne 
— snart et Englehoved i Skyerne, snart et 
Mimer-Hoved, der maa tilhviske den bekymrede* 
Statsgud gode Raad mod de oprørske Magter: 
Tid er det, at det heleMenneske philosopherer, 
at Videnskabens Skelet beklædes med Liden- 
skabens Kjød og Blod. — Naar jeg i min En- 
keltskjæbne føler Tusinders Ulykke, skal da ikke 
min Røst faa de Tusinders Kraft? Ser jeg min 
egen Søn berøvet sine Rettigheder af kold For- 
dom, maa jeg da ikke kjende alle de Ukjendtes 
Krænkelse i hans og tale deres Sag som en 
Fader? 

OSKAR 

Du har hundrede Gange Ret, og derfor 

maatte han give dig hundrede Gange Uret og 

gjøre din Ros til Dadel. 

8 

RIGMOR 

(der har taget Avisen op og skjødeslest set ned ad Siden, Ueser plud- 
selig ivrig). 

Men hvad er dette! Her staar jo Noget, 
som vi slet ikke har set. 

WILLIAM 

Hvor? 

RIGMOR 

I Smaatryks-Meddelelserne. 

OSKAR 

Saa er der formodentlig det Bedste. 

RIGMOR 

(leser). 

»Vor berømte Landsmand — (med Gaase- 
øine, naturligvis) — Doktor W. Bjerre, hvis 
sidste Værk vi andet Steds i Bladet have dvælet 
udførligere ved, har i den forløbne Vinter op- 
holdt sig i Ziirich, dette idylliske Asyl for mis- 
lykkede Samfunds-Reformatorer« — Parenthes: 
^En gargont,^ Spørgsmaalstegn. 

OSKAR 

(springer op). 

Umuligt ! 

WILLIAM 

Hvad er umuligt for den almægtige — Re- 
dakteur. 

RIGMOR 

Se selv: — »Doktoren har her navnlig 
pleiet Omgang med disse mere end problema- 
tiske russiske Existenser, der trives saa frodig 
paa helvetisk Frihedsgrund, — Kredse, fra hvilke 
som bekjendt det sidste Attentat paa hans Maje- 
stæt Keiseren udgik.« 

OSKAR 

Det rene Angiveri! saa dybt havde jeg dog 
ikke troet, at han kunde synke. Og denne 
Mand maa jeg kalde min Ven, kaldes Ven af! 
— Nei, det skal være forbil 

WILLIAM 

Du vil dog ikke bryde med Flor? 

% 

OSKAR 

Jeg maa. Ingen være sin Vens Uvens Ven. 

RIGMOR. 

Og Inga? 

OSKAR 

Maa jeg ikke just for hendes Skyld foragte, 
hade og afsky denne Mand: foragte ham, fordi 
han er hende uværdig, afsky ham, fordi han be- 
drager hende, og hade ham paa Livet, fordi 
han dog eier hende. Og af alle disse Grunde 

skulde jeg just være nødt til at spille hans 

8* 

Ven, trykke hans Haand, tage mod hans Ind- 
bydelser, ja lokke dem frem I Aa, denne Yd- 
mygelse, denne Skjændsel knuger mig i Støvet. 
— Nei, jeg ser ikke hvad det skal blive til 
mellem Inga og mig, men der maa en Løs- 
ning paa Forholdet mellem os tre, og denne 
Infamitet stiller mig Ansigt til Ansigt med den. 

WILLIAM 

For vor Skyld skal du ikke bringe noget 
QfFer, — selv om det gavnede os, hvad det 
aldrig kan. Men da du selv taler i saa stærke 
Udtryk derom, saa vil jeg indrømme, at jeg 
længe har følt, at denne Tilstand ikke var ganske 
sund for dig og — fra en Udenforstaaendes 
Synspunkt — maaske ikke ganske værdig. 

OSKAR 

Helt uværdig! ingen Skaansel længer! lad 
mig suge Lægedom af denne Erkj endelses Bit- 
terhed. 

RIGMOR. 

Hver Gang De er gaaet fra os, har Wil- 
liam og jeg talt om, hvor dette bar hen, og 
hvilken Udgang der kunde tænkes. 

OSKAR 

Og hvad have I sagt? Hvor er eders Sam- 
tale endt? Forti Intet for mig! Min Hjerne 

svimler, jeg tør ikke tænke de Tanker, som 
længe have hvisket: »Tænk os!« Maaske har 
Intet draget mig mere til Freie-Alp end den 
Anelse, at her tænktes de af Venner, hvis For- 
nuft ikke som min var omtaaget af Lidenskab 

^S syg af Savn og Haab Eders Raadl 

forhold mig det ikke længer. 

RIGMOR 

Skil Inga fra Thomas. 

OSKAR 
(griber hendes Haand). 

Tak! det var det, jeg vilde høre. 

WILLIAM 

Visselig vilde du ikke frygteligere kunne 
hævne os paa Flor, — men du veed, at det er 
ikke derfor, vi raade dig saaledes. Øiner du 
en anden Vei til et varigt Hvilested, saa be- 
træd den. 

OSKAR 

Der er ingen anden end denne, som er 
farlig og næsten umulig. 

RIGMOR 

Let vil det ganske vist ikke falde Inga at 
vove et Skridt, der stiller hende udenfor Sel- 
skabet. 

WILLIAM. 

Og Thomas vil ikke gjøre hende det lettere. 
Han gaar aldrig godvillig ind derpaa. 

OSKAR 

Jeg lovede at bringe Inga til eder; laa der 
ikke et Varsel i mine Ord? Det skal nu vise 
sig, om jeg har kunnet indvarsle min egen 
Skjæbne. 

RIGMOR 

Nu maa De komme op og spise til Aften 
med os. Saa følge vi Dem paa Vei og drøfte 
alt dette fra Grunden af. 

OSKAR 

Jeg vil spise med eder og ved hver Bid 
tænke paa, om det skulde lykkes mig at erobre 
egen Dug og Disk: — den vil som eders blive 
dyrekjøbt og dyrebar. 

WILLIAM 
(idet de gaa ind). 

Og vi ville da en Gang alle sidde sammen 
om den og mindes denne Aften — 

OSKAR 

— og tømme vore Glas for Freie-Alp. 

(De gaa ind i Huset.) 

ELLEVTE OPTRIN. 
Thomas, Malvine (f« i«««, iiden) Svend. 

MALVINE 

Nei, her er jo prægtigt! Saa nær har jeg 
aldrig; været ved Wuthhorn. 

THOMAS 

Ja, det er virkelig et høist romantisk Sted. 

MALVINE 

Aa, hvis jeg blot var en Mand — — 

THOMAS 

Det er et ubarmhjertigt Ønske, Frøken! 
som jeg ingenlunde kan bifalde. 

MALVINE 

Flauser! Hvis jeg var en Mand, saa vilde 
]eg derop paa den aller øverste Top. 

THOMAS 

Ja, De har Ret! det maatte være herligt. 

MALVINE 

Hvorfor gaar De da ikke derop? De kan 
]o — skjøndt, nei, De kan maaske ikke — Dok- 
toren kunde. 

THOMAS 

(ærgerlig). 

Strande? Og mig tiltroer De det ikke? 
Da kan jeg dog forsikre Dem, at jeg er et 
Stykke af en Sportsmand baade tilhest og til- 
fods, og at jeg i Norge har besteget endogsaa 
meget steile Høider. 



MALVINE 



Virkelig ! 



SVEND 
(kommer ind jodlende). 



MALVINE 

Nei, saadan en deilig Dreng! — kom her- 
hen, lille Ven! du kan rigtignok jodle. 

SVEND. 

Ja, det har jeg lært af Rudi. 

MALVINE. 

Naa, har du det! Hvor gammel er du? 

SVEND. 

Snart fem Aar. 

THOMAS 

Og en stor Dreng allert-de. — Hvad hed- 
der du? 

SVEND. 

Jeg hedder Svend. 

THOMAS 
(fiirer sammen og ser sig urolig om). 

MALVINE 

Svend? det lyder slet ikke Schweizisk. 

SVEND. 

Jeg er rigtignok heller ingen Schweizer, jeg 
er Dansk. 

MALVINE 

Nei, ser man det! en lille Landsmand af 
Dem. Aa, der falder mig Noget ind, det er 
vist en Søn af det interessante Par, som vi 
traf, og som De fortalte mig om. 

THOMAS 

Rimeligt nok. Men troer De ikke, at de 
Andre — 

MALVINE 

Det er saamænd Synd at sige, at man kan 
se noget Uægte paa den lille Bastard. 

SVEND 

Hvorfor kalder du mig en Bastard? Jeg 
har jo sagt dig, at jeg er Dansk. 

MALVINE 

Ja vist saa, vist saa. Boer dine Forældre i 
dette Hus, lille Svend? 

SVEND 

Ja, her boer vi. 

THOMAS 

(febrilsk). 

Men det er virkelig paa høie Tid, — De 
veed. Frøken, Deres Fru Moder — 

MALVINE 

Blæse med hende! Det træffer sig altfor 
prægtigt, jeg vilde saa gjerne rigtig se dem — 
(til Svend) Troer du, jeg kan faa lidt Mælk hos 
din Moder? 

THOMAS 

Men der er vist ogsaa et Hus længer 
nede — 

SVEND 

Moder har nok en Kande Mælk, men den 
er bleven sur. 

MALVINE 

Saa lædsker den endnu bedre. 

THOMAS 
(holder hende tilbage). 

Men kjære Frøken! — jeg beder Dem — 
det er mig virkelig pinligt — 

MALVINE 

Passiar! Kan De ikke unde mig den For- 
nøielse? Skulde jeg lade en saadan Leilighed 
gaa tabt? — De har under Straf af min høieste 
Vrede at benytte Dem af Deres Landsmands- 
Ret og præsentere mig. Det er jo høist interes- 
sant, fuldkommen romantisk: at tænke sig et 
bortløbet Par i denne ensomme Alpeegn — 

SVEND 

Vil du saa ha'e Mælken? 

THOMAS 

(for sig) 

Naar jeg i det mindste vidste — nei, Bladet 
kan ikke være kommet endnu, saa maatte jeg 
have faaet det. — 



TOLVTE OPTRIN. 
De Forrige. Oskar, William, senere Rigmor 

(koBome ud fra Huset. Tilsidst) pRU DeAK, AsSESSOREN, 

Fru Bauer og bertuch (i Baggrunden). 

WILLIAM . 
(der sammen med Oskar bærer et mindre Bord ud af Døren) 

Det gaar — med Forsigtighed. 

OSKAR 

Og det havde været Synd og Skam at 
lukke sig inde paa en saadan Aften. 

(De bære Bordet ned ad Trappen.) 
MALVINE 

Det er jo Doktor Strande. 

THOMAS 

Held i Uheld. 

WILLIAM 

Svend I løb op og hjælp Moder med at 
bære Dækketøi ud. 

MALVINE 

Er det ikke, som om det var aftalt! — De 
vil spise herude — maaske beder de os spise 
med, jeg er sulten. Det maa De sørge for. 

SVEND 
(liøber op ad Trappen og mjøder i Djøren Rigmor, som bcrer Dækketei) 

Moder, der er en fremmed Dame, og vil 
ha*e Mælk. 

RIGMOR 

(der nn opdager Thomas, forer sammen og bliver staaende. Oskar og 
William, der have stillet Bordet foran Bænken, vende sig. Oskar trseder 

et Par Skridt frem) 

THOMAS 
(med en forlegen Hilsen til Alle henvender sig til Oskar i en nsikker Tone) 

Det er et uventet glædeligt Møde, Strande! 
Vi besluttede pludselig denne Udflugt til Freie-Alp. 

OSKAR 

(med tilbagetrcngt Raserij 

Og De vidste, hvem der boede paa denne 
Alp. — Vidste De ogsaa, hvem der boede i 
dette Hus? 

THOMAS 

Jeg forstaar ikke denne Tone; det kan da 
ikke være nogen Fornærmelse — 

MALVINE 
(forskrækket) 

Men Doktor Strande! jeg vilde jo kun — 

OSKAR 

(opbrusende) 

De vidste det, og flygtede dog ikke herfra 
som fra Deres onde Samvittighed? De nærmede 
Deres frække Fod til den Tærskel, indenfor 
hvilken en pletfri Kjærlighed bygger, og over 
hvilken De har forsøgt at bringe Skjændsel — ! 

WILLIAM 
(der har nermet sig, lægger Haanden paa hans Skulder) 

Lad det nu være nok, Oskar! 

^ THOMAS 

Jeg forstaar ikke, hvad De sigter til — for- 
resten beklager jeg selv — 

(Fra Deåk, Bertnch, Assessoren og Fm Bauer vise sig i Bag- 
grunden.) 



^ 

SVEND 
(i Bislaget til Rigmor) 

Hvorfor er Onkel Oskar saa vred? Den 
fremmede Dame var meget venlig. Men tænk 
Dig, hun troede, jeg var en Bastard — er det 
ikke saadan en rar lille Dreng, der spiller paa 
Harmonika og har et Murmeldyr. 

OSKAR 

(ude af sig selv) 

Død Og Helvede — en Bastard! feige Ære- 
skjænder — gaa, og tag Deres Tøite med, hvem 
De har villet berede et Skuespil her — 



MALVINE 
(skjuler Ansigtet i Hcndeme) 

Min Gud! 

FRU DEAK 

(raaber) 

Malvine — mit Barn! 



MALVINE 
(løber bort og kaster sig i Moderens Arme) 



THOMAS 
(tU Oskar) 

Hr. Doktor! kun denne Dames Nærværelse 
har hidtil afholdt mig fra at besvare Deres Ufor- 
skammethed, som den fortjener — 

WILLIAM 
(trcder imellem dem) 

De tager Feil, Redakteur Flor I Her har De 
Intet at sige men at gaa. Min Husret strækker 
sig vel saa langt fra denne Mur, at jeg kan be- 
fale det. De vil indse, at De er den, der har 
vovet sig for vidt. 

THOMAS 

(gaar med en stiv Hilsen ud mod Baggrunden, hvor de Andre staa i en 

Klynge) 

OSKAR 

(udmattet, med sænket Hoved) 

Nu maa hun følge mig — eller jeg har 
tabt Alt. 



Tæppet falder. 



TREDIE HANDLING. 



Scene : Pensions-Haven. 

Trægrupper, Blomsterbede, couperet Terrain; flere 
Gange sno sig til alle Sider; temmelig dybt Perspektiv 
mellem Træer og Buske. I Baggrunden Wuthhom. En 
Bænk tilhøire med tæt Baggrund af klippet Busket. 



FØRSTE OPTRIN. 
Vært. Thomas. 

THOMAS 

Og ingen synderlig Fare, siger De? 

VÆRT 

Fare — ? for en Mand som Redakteuren! 
da jeg var i Redakteurens Alder var det kun 
som en Spadseregang for mig, at komme op 

paa Wuthhorn. Og da havde vi ikke Klub- 
hytten, som jo siden har gjort Turen bekvem 
og næsten komfortabel. 

THOMAS 

Men der er dog nok en Gang styrtet En 
ned — en Amerikaner. 

VÆRT 

Ja, en Amerikaner, ser De! Galninge og 
Vovehalse — for dem er der ingen Livsforsik- 
ring opfundet. 

THOMAS 

Meget sandt, hm . . . Og en dygtig Fører 
kan man faa? 

VÆRT 

Ja vel — Seppi Hischkier kan De forlade 
Dem paa. Han kom igaar tilbage med de unge 
Russere fra en mindre Gletscherfart. . . . Jeg 
skal strax sende ham til Redakteuren. 

THOMAS 

Tak, Hr. Weinberg . . . Men — — en 
Hemmelighed ! 

VÆRT 

Jeg forstaar — Fruen ... og i det Hele. 
Stol De paa mig, Hr. Redakteur. 

(Ud mod Baf(grunden.j 

9 



130 



ANDET OPTRIN. 

THOMAS 

(alene 

Aa, jeg skal vise min spodske Hustru — og 
den fortryllende ungarske Slange — hun er be- 
gyndt at kokettere med denne unge Berliner, 
men jeg skal stille ham i Skygge! En Dag 
overlader jeg ham Valpladsen, og viser mig saa 
— kronet med Isglorien — aa, den vil blænde, 
den vil hun ikke modstaa . . . Og hvilken 
Virkning det vil gjøre i Bladene: — »Vor ud- 
mærkede Kollega, Redakteur Flor, hvis glødende 
Kjærlighed til Naturen er saa velkjendt gjennem 
hans uforlignelige Skildringer, har fornylig ind- 
lagt sig — « hm, nei: »har fornylig — maaske 
en Smule letsindig, i Betragtning af hans Be- 
tydning for vort Samfund — med Livsfare beilet 
til sin Gudindes høieste Pris, idet han har be- 
steget det berømte Wuthhorn i Schweiz — alle- 
rede Navnet vilde skræmme den mindre Dri- 

stige«. (Ser med en let Gysen mod Baggrunden.) Naa, Ct 

Navn slaar Ingen ihjel, — men det virker. Og 
saa først min egen Beskrivelse! Aa, dette bliver 
et Fond til at leve høit af i mer end een Saison. 

(Ud mod Baggrunden — hvor flere Pensionsgjæster bevæge sig mellem 

Busketterne.) 

TREDIE OPTRIN. 
Oskar, Inga (fra venstre). 

INGA 

Det synes virkelig, som om Skjæbnen ikke 
har villet lade mange Minutter gaa hen, før den 
satte vor Kontrakt paa Prøve. Jeg sagde til 
ham, at om De sparkede til ham, skulde han 
krybe for Dem, og hvis De fornærmede ham, 
skulde han bede Dem om Forladelse — og 
strax faar han den skjønneste Leilighed til at 
vise sig lydig. 

OSKAR 

Og det troer De, at han vil? 

INGA 

Han vil. Stol paa det; — der er ingen 
Fare for et Brud, og De har vist Dem som 
Deres Venners Ven. William og Rigmor ville 
ikke tage Dem ilde op, at De lader Dem forsone. 

OSKAR 

Selv om jeg kunde det uden at slaa Øinene 
ned for dem — ser De da ikke, at det kun er 
en Galgenfrist, at der atter og atter maa komme 
saadanne Sammenstød .^ . . . Og Hovedsagen er, 
at jeg ikke vedblivende kan gjælde for en Ven 
af Deres Mand — kan ikke være det bekjendt. 

9* 

INGA 

Det indser jeg dog ikke, kjære Ven. Man 
ser ofte Mænd af høist forsk jellige Grundsæt- 
ninger være knyttede til hinanden. 

OSKAR 

Ja, hvis hans Karakter forklarede en saadan 
Vedhængen — 

INGA 

Den umuliggjør i alt Fald ikke Forklaringen. 
Thomas er en forsigtig og klog Mand, der ikke 
blotter sig, Med lidt Velvillie kan man altid 
udlede hans Skridt af forholdsvis ædle Bevæg- 
grunde: Patriotisme, Pietet for det Bestaaende 
— i lidt fanatisk Form — Fromhed og saa 
videre. Det er nok for de Udenforstaaende. 
De Fortroligere ville vel gjennemskue det virke- 
lige Forhold og undres saa meget mindre, som 
de forstaa. 

OSKAR 

Og just dette er det Nedværdigende I Var 

der ingen anden Grund '■ — een er der, 

som ikke kan tages bort ; — eller, kan De rydde 
den bort, ja! saa skal jeg være Thomas Flors 
Ven, om det behøves. 



INGA 
(urolig) 

Hvilken Grund, mener De.^ 

OSKAR 

At han er Deres Mand. 

INGA 

(farer sammen. Man ser paa hendes Miner og Holdning, at hnn mierker, 
at en forlig og afgjerende Kamp forestaar, og samler al sin Kraft og 

Besindighed til den) 

Jeg syntes, det var just derfor, at vi maatte 
sætte Alt ind paa at undgaa Brydninger. Jeg 
mente, at det var just med min Mand, De har 
været hvad man kalder Ven, 

OSKAR 

Har været og ikke længer kan være det, 
fordi jeg hader ham — og hader ham just der- 
for — paa Livet! De tænker, dette er en Tale- 
maade — en Indbildning maaske — aa, tro ikke 
det! Jeg har erfaret det. De skal høre hvor- 
ledes, saa vil De forstaa. 

INGA 
(sætter sig paa Benken) 

Erfaret ? 

OSKAR 

(bliver staaende ved Siden af hende, bøiende sig lidt ned over hende, med 

Haanden paa Ryglænet) 

Det var den Dag, da jeg var kommet her- 
til — ved table d'kote. Som den sidst Ankomne 
sad jeg nederst, langt fra jer, og det var med 
Nød og Neppe, at jeg af og til kunde opfange 
et Glimt af Dem , naar De bøiede Dem frem. 

Jeg var i en febrilsk Uro; Samtalen med mine 
Venner, det uventede Møde med Deres Mand 
og med Dem — havde vakt mangfoldige, mod- 
stridende Følelser; jeg var udmattet af tre Dages 
Bjerg-Vandring, den summende Sladder rundt 
om med lutter dumme Reisebogs-Fraser virkede 
narkotisk, og jeg sank hen i en dump Døs. — 
Pludselig foer jeg sammen ved en let Berøring 
af min Skulder; jeg saae mig tilbage: Deres 
Mand stod der med sit Glas, vilde byde mig 
velkommen — naturligvis. Der stod vi lige- 
overfor hinanden med en Høflighedsfrase paa 
Tungen, et Selskabs-Smil om Læben, medens 
Øinene gjennemspeidede hinanden; paa Bunden 
af hans skumrede Uvillie — saae han et Lyn 
i mit? jeg veed det ikke, men han rystede plud- 
selig paa Haanden, saa Vinen flød over. — Da 
følte jeg, idet Glassene klang sammen, at havde 
jeg med et Ønske kunnet forvandle Vinen i 
hans til Gift — inden Aften havde han været 
en død Mand, og hans Gjenfærd, om det reiste 
sig med Gjenskin af alle Legende -Helvedets 
Flammer i sine Øienhuler og opramsede hele 
Samvittigheds-Kathekismen med sin Knokkelmund 
— nei — saa sandt jeg er Kjød og Blod I — det 
skulde ikke have drevet mig fra hans Enkes Leie. 

INGA 

(ser forfærdet op paa ham) 

Oskar! Oskar! 

OSKAR 
(efter en kort Paase) 

Og denne Mands Ven skal jeg kalde mig, 
hans Haand skal jeg tr5'kke — besøge hans 
Hus! en saadan Uværdighed — kan De for- 
lange den af mig? 

INGA 

Hvad kan jeg forlange? Er Deres Stolthed 
Dem dyrebarere end vort Venskab, saa — (med 
brudt Stemme) saa forlad mig. 

OSKAR 

(kaster sig paa Bænken ved Siden af hende, griber hendes Haand og 
lægger Armen om hendes Skulder) 

Forlade Dem? — Nei, De maa ikke græde! 
Forlade Dem? Veed De ikke, at dette Ord 
mister sin Mening paa Veien fra Dem til mig? 

INGA 

Hvad vil De da? 

OSKAR 

Inga! tilhør mig! Skil Dem fra Thomas. 

INGA 

Skilles! — Og smigrer De Dem med det 
Haab, at Thomas vil indvillige deri? 

OSKAR 

Nei, men jeg veed, at hvad han kan hindre 
kun er en Skilsmisse indenfor selskabelige og 

lovlige Former. En voldelig og faktisk Skils- 
misse staar altid i Deres Magt. I hver Post- 
vogn er der Plads for os begge. 

INGA 

Og hvert Stænk fra dens Hjul vilde sætte 
en uudslettelig Plet paa min Ære. Nei, De 
føler ikke, hvad De fordrer af mig. 

OSKAR 

Ikke jeg — Forholdene fordre det, vor 
Skjæbne byder det. 

INGA 

Aa, jeg veed vel, hvem der har tolket den. 
Troer De ikke, jeg kj ender den Varde, hvor 
dens Stjerner ere tydede: — Freie-Alp hed- 
der den! 

OSKAR 

Og er den ikke som skabt dertil.^ Er ikke 
der Himlen fri og Luften ren? Er ikke dens 
Astrologer kaldede til at stille vort Horoskop? 
De kjende denne Konstellation, kjende den af 
egen Nød. 

INGA 

Ja, af egen Nød, og for dem var det ønske- 
ligt, at Andre — allerhelst at jeg — kom i 
samme Nød. 

OSKAR 

Denne Mistanke har William og Rigmor 
ikke fortjent. 

INGA 

De raade til at følge dem — og ere de da 
tilfredse? De har selv set, hvor lidt de ere det. 

OSKAR 

Med deres Utilfredshed var jeg tilfreds. 

INGA 

Jeg ikke. 

OSKAR 

}o, hvis De kjendte den; hvis De havde 
set et Glimt af den indre Lykke, som gjør alle 
Fortrædeligheder til Skygger af Solskyer. 

INGA 

For dem er den maaske nok — jeg ønsker 
dem det af Hjertet; -^ men — nei, nei! Min 
Natur oprører sig mod en saadan Paria-Stilling! 
Man kan ikke overskride sig selv. • 

OSKAR 

Nei, men der boer mere i os end vi vide 
af, og vi kunne bringe det frem ved ikke at 
gyse tilbage for de Omstændigheder, der give 
det Væxt. 

INGA 

Og hvoraf veed De, at Spiren findes? 

OSKAR 

Den har allerede sat Skud i den Følelse, 
som nægter det, fordi den ikke kj ender sin Rod. 
Er det ikke Deres Stolthed, der krymper sig 
ved Hines Stilling ? Og i Hines Stilling vilde 
Deres Stolthed bære Alt. 

INGA 

Den vilde bære det, men hvorledes? — De 
troer for meget om mig, og De troer for meget 
om, hvad der kunde vindes ved et saadant 
Skridt. 

OSKAR 

Et fuldt Samliv, et sundt og frit Forhold, 
hvor skulde jeg kunne skatte det for høit? 

INGA 

Naar De ser saa uendelig mere deri, end 
hvad vi allérede besidde. Tro mig, Oskar! det 
som vi allerede have og som Ingen kan berøve 
os, just det er den uendelige Del, det virkelig 
Værdifulde i et saadant Forhold; alt Andet, 
hvad der kan komme til, — det er i Sammen- 
ligning dermed forsvindende; det lokker med saa 
megen Illusion, rummer saa ofte Skuffelser. 

OSKAR 

Det er dog ikke Naturens Mening, og fra 
den kunne vi ikke sige os løs, — føle vi det 
ikke dobbelt her, hvor den omgiver os saa stor 
og herlig, taler til os med sin ophøiede, simple 
Sandhed ? — 

INGA 

Og om dens Stemnie i os dog bedrog? 
Naturen søger kun sit eget, hvad ændser den vort 
Vel og Ve? Aa, vistnok er det sødt at kunne 
lyde dens Bud, betænkningsløst og uden Be- 
kymring, — tilhøre hinanden som et Par Fugle, 
der bygge Rede i en Foraarsskov. — Ak, det 
€J ikke vor Lod! vi kunne kun blive »fuglefri« 
— som De en Gang kaldte hine to — et pris- 
givet Bytte for Pøblens Spotte -Pile, for Bag- 
talelsens Snarer. Friheden — ogsaa Kjærlig- 
hedens — kan kjøbes for dyrt. 

OSKAR 

For dyrt, hvis det kun gjaldt om at følge 
Naturens Stemme i os, hvis jeg bønfaldt Dem 
om ikke blot at være Deres Ven men blive 
Deres Elsker. Men er det ogsaa for dyrt, naar 
det gjælder om et blivende Samliv — fremfor 
alt om at komme ud af en uværdig Afhængig- 
hed af Andre, denne kummerlige Leven af en 
pjaltet Ægtemands Naadsensbrød fra den Pose, 
hvori han selv ikke har rent Brød, og af et 

overbærende Selskabs Almisser! Du gode Gud! 
Indbydes paa hinanden i kjedsommelige Assem- 
bléer, — gives hinanden til Bords eller placeres 
i Syd og Nord — alt efter som Værtindens 
Moral byder hende at stille sig overfor en an- 
stændig Liaisson — aa, Inga, Inga! — hvilken 
Udsigt! hvilken Fremtid! 

INGA 

Den var vor Fortid; vare vi ikke glade ved 
den? Maa vi ikke have den kjær? Hvorfor da 
nu pludselig ræddes for den? Hvormeget skylder 
vi den ikke, De Utaknemmelige, som nu kun 
har Spottegloser til den! Det er sandt, at vi 
maatte nøies med korte og spredte Timer, men 
hvor bankede da ikke ogsaa Hjertet dem imøde! 
Var der ikke just i hin tomme Selskabs-Prosa 
som De haaner, for os gjcmt en sælsom Poesi 

— i uforudsete Møder — i en afbrudt Samtale 

— i disse henkastede Ord, som midt under en 
fad Conversation mindede om en sød Hemme- 
lighed — i tusind Smaating, der fik en aldrig 
anet Værdi! Og saa, naar vi endelig blev 
ene — — 

OSKAR 

Just da! just naar vi vare ene, hvor var da 
vor Fortrolighed? Vi tør end ikke nævne Barnet 
ved Navn — Eros-Barnet! — men maskere det 
omhyggelig i Venskabets Domino. Neppe faar 

min Tale Varme af mine Følelser, end sige at 
Hjertet trænger sig til Læben, saa advare Deres 
Øine mig strax med en mild Bebreidelse; ikke 
engang et uskyldigt »Du« har faaet Borgerret i 
vor Samtale I Og De har Ret, som det har 
været, maa vi holde over en stræng Form; den 
ubetydeligste Frihed rummer Farer — aa, denne 
Tvang! — 

INGA 

Er den strengere for Dem end for mig, 
eller hviler den ikke med tifold Tyngde paa 
mine Skuldre? Er det ikke mig, som er i Aaget? 
Hos Dem er Tvangen, naar vi ere sammen. De 
er saa fri som Nogen, saasnart vi skilles; — 
først da begynder Tvangen for mig; da er jeg 
bunden til en Mand, hvem jeg afskyer, fangen 
i en Selskabskreds — 

OSKAR 

Aa, mind mig ikke derom, hvis De ikke 
vil gjøre mig rasende, naar jeg skal tro, at jeg 
ikke kan bryde den, naar jeg maa finde mig i, 
at De gaar til Grunde i en saadan Uværdighed! 

INGA 

Fordi jeg har Dem, gaar jeg ikke til Grunde. 
Se dog, hvor dyrebart vort Forhold er mig, at 
ak dette, der ellers vilde gjøre mit Liv til et 
Helvede — det bliver for mig slet Intet — jeg 

ændser det ikke længer, jeg trækker mig tilbage 
i min stille Hemmelighed og lader det lanne 
og sladre rundt om mig — og jeg føler mig 
næsten lykkelig. Og det, der virker et saadant 
Under for mig, ' der var mig saa dyrebart som 
helligt: det kunde De saa haardt bespotte — 
sparke bort som en Uværdighed — det, som 
var Alt for mig, som holdt mig skadesløst for 
et mislykket Liv — det skulde have været saa 
lidt for Dem! 

OSKAR 

Nei, nei, Inga! saaledes var det ikke ment! 
Ogsaa for mig skal det være helligt — glem 
Alt, hvad jeg sagde i min Fortvivlelse. Men 
naar saa Lidt er saa meget, — føler De da ikke, 
hvad et Samliv maatte være? 

INGA 

Et Samliv — ja! ... Og dog! mon ikke 
Samlivet har sin Prosa, ligesaavel som de 
sjældne og vanskelige Møder have deres Poesi? 
Jeg mener, at et dagligt Samliv sløver, og at 
Adskillelsen holder frisk. Aa, tro mig, de der 
altid have hinanden, maa ofte længes efter at 
kunne længes : — Er da ikke ogsaa Længslen sød? 

OSKAR 

Neppe længe, naar den er en Tørst, hvem 
der netop iskjænkes saa meget, at den kan blive 
ved at leve, blive ved at tørste. 

INGA 

Hvad om der saaledes var sørget bedst for 
den? om den eneste Lykke var at jage Lykken. 

OSKAR 

Og vide, at man ikke kan fange den? 

% 

INGA 

Saa veed man ogsaa, at man ikke skuffes. 

OSKAR 

En saa skrækkelig Mistillid — har Livet 
allerede fortjent den af Dem? 

INGA 

De undres over, at den Skibbrudne gyser 
for en ny Fart? 

• OSKAR 

Er da det nye Fartøi ligesaa skrøbeligt? 

INGA 

Hav og Storm ere de samme, hvad for- 
maaer det bedste Skib mod dem? 

OSKAR 

Og dog have de endnu ikke skræmmet 
nogen Skipper. Nei, Inga, siig det rent ud: 
mig gjælder Deres Mistillid, det er min Kjærlig- 
hed, De ikke tør betro Dem til. O, hvor kan 
De gjøre mig den Uret? 

INGA 

Husk paa Adelel 

OSKAR 

Jeg kan mindes om hende uden at slaa 
Blikket ned for Dem. 

INGA 

Vist nok, endskjøndt De har indrømmet, 
at hun — om end kun et Øieblik — har gjort 
et Indtryk paa Dem — 

OSKAR 

— hvis Afmagt overfor hvad De er for 
mig — dersom De ret fattede det — vilde være 
Deres bedste Borgen — 

INGA 

Kunde det ogsaa borge mig for, hvad et 
lignende Indtryk kan virke efter Aars Forløb, 
naar Tid og Vane have kappedes om at gjøre 
mig mindre attraa- værdig? 

OSKAR 

Er det muligt, at De kan tænke saaledes 
om mig! At rammes af en saadan Mistanke, 
naar jeg føler min Lidenskab saa fast, at jeg 
med en Forbrydelse turde forskrive mit Liv 
til den! 

INGA 

Ak, min stakkels Ven I Hvorfor maa De 
elske mig saaledes! Jeg er ingen naiv ung Pige, 
som Rigmor var det. Til et saadant Skridt 
hører et saadant Sind. 

OSKAR 

Men — siig mig blot — hvis Deres Mand 

— dersom jeg kunde tvinge ham, trygle, true, 
kjøbe — aa, jeg veed ikke, hvad jeg siger! — 
hvis Thomas selv gav Dem fri — indvilligede 
i Skilsmisse — 

INGA 

Hvorfor tale om det Utænkelige — ? 

OSKAR 

Men hvis han døde — 

INGA 

For Guds Skyld! 

OSKAR 

Det er ikke utænkeligt — intet Menneske 
har Brev paa at leve Døgnet ud — Timen ud — 

INGA 

(reiser sig) 

De maa ikke give efter for saadanne Tanker 

— ikke nære dem selv — ikke vække dem hos 
mig — 

10 

OSKAR 

Hvis han døde — blot det ene: vilde De 
da ogsaa frygte for at betro Dem — 

INGA 
(s«r mod Baggrunden, hvor Thomas viser sig med Malvine og Fra Deak) 

Der kommer Folk. Jeg kan ikke — tør 
ikke svare Dem nu. 

(hurtig ud tilhøire) 

OSKAR 
(med et Blik mod Thomas) 

Hvis der var en Elskovs-Gud, og hans Pile 
duede til andet end til at indpode galante Hjener 
Saarfeber — saa spiddede han nu den Usling til 
Jorden, som en Niobide — og det vilde være 
en ædlere Død, end han fortjente. 

(ud til venstre) 



FJERDE OPTRIN. 
Thomas, Malvine, Fru Deak, senere Bertuch. 

MALVINE 

Jeg veed heller ikke, hvorfor Moder vil lade 
saadant Noget tage paa sit Humeur. 

THOMAS 

Hvis jeg paa nogen Maade, — naadige 
Frue! Jeg haaber. De vil vise mig den For- 



147 

trolighed — hvis ikke hemmelige Familiefor- 
hold — 

FRU DEAK 

Ak nei, det er saamænd i og for sig en 
Bagatel — 

MALVINE 

Redakteuren vil le dig ud — 

FRU DEAK 

Ja, jeg generer mig virkelig for at tale om 
det. Det er et Brev til min Banquier i Pesth, 
som maa være gaaet tabt; jeg gav ham Ordre 
til at sende mig et Par tusind Gylden — de 
ere altsaa ikke komne, og min Beholdning var 
Uge sluppet op . . . Nu er det jo Skik her at 
betale Regningen hver Lørdag — 

MALVINE 

Men du behøver jo dog kun at sige et Ord 
til Værten — 

FRU DEAK 

Naturligvis, men jeg er nu en Gang saa 
penibel — ja, derfor maa De ikke tage det ilde 
op, Hr. Redakteur, at jeg ikke er i saa godt 
Lune — — 

THOMAS 

Aa, tal ikke om det, naadige Frue! Men 
nu beklager jeg dobbelt, at jeg selv befinder 
mig i et ganske lignende Tilfælde — 

10* 

FRU DEAK 

Nei, det er da ikke muligt! 

THOMAS 

Ja, vil De tænke Dem I jeg havde ganske 
glemt, at jeg havde opbrugt mit Creditiv — og 
først igaar huskede jeg at skrive til Banken i 
Kjøbenhavn. — Naar jeg nu betænker, hvilken 
Glæde jeg havde haft af at kunne være Fruen 
til Hjælp — jeg, der nu selv virkelig er i For- 
legenhed — 

FRU DEAK 

Nei, Malvine! at ogsaa det skal støde til, 
at vi saaledes ere ude af Stand til at vise Re- 
dakteuren vor Forbindtlighed — ! 



BERTUCH 
(kommer fra venstre, echanfFeret, med en Bonket Alpeblomster, som htn 

byder Malvine) 

Tillad mig, naadige Frøken, at offerere Dem 
denne lille beskedne Bouket. 



MALVINE 

Tusind Tak! hvor nydelig I se Mama — 

FRU DEAK 

Charmant! og De har selv plukket den, 
Hr. Bertuch? 

BERTUCH 

Ganske vist, naadige Frue. Denne 

violette Gentiana skal være en Raritet. 

MALVINE 

Men — her er jo Edelweiss! 

THOMAS 

Den har Hr. Bertuch dog vel næppe plukket. 

BERTUCH 

Faktisk, Hr. RedakteurI ogsaa Edelweissen 
har jeg plukket. En lille Dreng angav mig 
Stedet, særdeles steilt, decideret livsfarligt, tør 
jeg sige — 

MALVINE 

Min Gud. 

BERTUCH 

Jeg havde hørt Frøkenen ytre et Ønske — 

THOMAS 

De er unægtelig kommen mig i Forkjøbet, 
Hr. Bertuch. Jeg haabede selv muligvis at finde 
Edelweiss paa en Tur, som imorgen vil fjerne 
mig fra Deres behagelige Selskab — op til 
Engelgletscher. 

BERTUCH 

Ah, det skal være en absolut anbefalelig 
Gletschenur — fra denne Side. — Men Edel- 

weiss, har man sagt mig, groer kun paa de 
eminent farlige Steder, Hr. Redakteur. 

MALVINE 

Hvor mærkeligt, som om der var en Sjæl 
i Blomsten! 

BERTUCH 

Ja effektivt, naadige Frøken! — saaledes er 
det ; som om den vidste, at den var sikrest der. 

THOMAS 

(ironisk) 

Ja, saa maa jeg nok lade den i Fred; 
der tør jeg naturligvis ikke vove mig hen. Naa, 
der kommer nok min Fører for at træffe Aftale. 

FRU DEAK 

Min Gud, Malvine! vi maa gjøre Toilette. 
Det kan ringe hvert Øieblik. 

(Fru Deåk, Malvine og Bertuch ud til høire.) 

THOMAS 

(ser efter Bertuch) 

Den Triumf bliver ikke lang. 



FEMTE OPTRIN. 
Thomas, Seppi. 

SEPPI 

Deres Velbaarenhed har haft Bud efter mig. 



^51 



THOMAS 

Ja, min gode Mand! jeg vilde foreslaa Dem 
at være min Fører paa Wuthhorn. 

SEPPI 

(ser op og ned ad ham) 

Det kunde vel lade sig gjøre. Deres Vel- 
baarenhed ser ud til at kunne udholde Stra- 
badser: — hverken for fed eller for klein. 

THOMAS 

(fornærmet) 

Ja, det bliver vel i alt Fald min Sag, naar 
jeg selv tør indlade mig derpaa. 

SEPPI 

Med Deres Velbaarenheds Tilladelse, saa 
sætter jeg ogsaa mit Liv i Fare, hvis Deres 
Velbaarénhed ikke er det voxen. Men Deres 
Velbaarenhed har vel før været paa Høifjelds- 

ture? 

THOMAS 

Ja vel — og det temmelig farlige — i 
Norge. 

SEPPI 

Hm. Saa veed Deres Velbaarenhed sig 
altsaa temmelig svimmelfri? 

THOMAS 

Absolut svimmelfri. 

SEPPI 

Absolut svimmelfri kan intet Menneske 
kalde sig, Deres Velbaarenhed. Jeg selv, saa 
gammel Gemsejæger som jeg er — jeg er en 
Gang bleven svimmel. Det var en Morgen, da 
jeg ikke kunde vinde op over Bjerget men 
maatte ned samme Vei, som jeg var klatret op. 
Da jeg saa søgte efter Fodfæste og kom til at 
se ned i dette store Dyb, saa var det pludselig 
som om alt dernede bevægede sig og reiste sig 
op og kom for at tage mig. Ak, Herrejeh! det 
var et grumme græsseligt Øieblik, Deres Vel- 
baarenhed I 

THOMAS 

Ja, hvad Enhver er udsat for, tør jeg ikke 
sige mig fri for, men med Guds Hjælp vil jeg 
vove det med de Nerver, han har undt mig. 

SEPPI 

Det var et godt og christeligt Ord, Deres 
Velbaarenhed, og med Guds Hjælp skal jeg føre 
Dem op paa Wuthhorn og tilbage igjen. 

THOMAS 

Hvad tager De saa for saadan en Tur? 

SEPPI 

Firsindstyve Francs. 

THOMAS 

Det var en svær Sum. 

SEPPI 

Det er Taxten. Men vi maa ogsaa have 
en anden Fører med. 

THOMAS 

Som ogsaa skulde have firsindstyve Francs? 

SEPPI 

Der kan treds gjøre det. 

THOMAS 

Hundred og fyrretyve Francs! 

SEPPI 

Og saa veed Deres Velbaarenhed nok, naar 
De er tilfreds med Betjeningen — en Smule 
Drikkepenge — 

THOMAS 

Men det er meget mer, end jeg har tænkt 

mig. Havde jeg vidst det — det kan jeg 

slet ikke indlade mig paa. 

SEPPI 

Hm. . . . Med Deres Tilladelse, Deres Vel- 
baarenhed kunde nok komme meget billigere 
fra det, hvis De ikke vil være ene om det. 

For, seer De, selvanden gaar man ikke op paa 
Wuthhorn, men den Tredie behøver ikke just 
at være en Fører, naar han ellers var en prøvet 
Bjergstiger. 

THOMAS 

Ja, det var en ganske anden Sag. Hvis 
De kunde finde en Deltager — 

SEPPI 

Der er kun en, som der kan være Tale 
om; og det er Professor Strande. 

(Hotelklokken ringer.) 
THOMAS 

Doktor Strande? ja, saa lader det sig des- 
værre ikke gjøre. 

SEPPI 

Aa, Professoren vil saamænd nok med. 

THOMAS 

Havde det været for et Par Dage siden — 
men jeg skal sige Dem, min gode Mand, Dok- 
toren og jeg ere blevne Uvenner. 

SEPPl 

Ikke andet ! Uvenner — Lapperi I troer Deres 
Velbaarenhed , at der er Uvenskab over Sne- 
grændsen ? Deroppe staarMand ved Mand sammen 



i Kamp mod de store Bjerge. Gjennem Sne- 
brillerne ser De ingen Fjende, men et Menneske. 

THOMAS 

Ja, De maa ikke tro — jeg er det forson- 
ligste Menneske i Verden, men jeg frygter at 
Doktoren — 



OSKAR 

(kommer ind i Baggranden; flere Hotelgjester gaa her og i Mellem- 
granden over Scenen tilbøire — enkelte og grnppevis, hvilket vedvarer 

i Begyndelsen af næste Optrin) 



SEPPI 

Lad De blot mig om det. — Der er jo 
Professoren henne, saa vil jeg strax — 

THOMAS 

Men det har lige ringet til table d'hote, var 
det ikke bedre at vente — 



SEPPI 

Bah! naar det gjælder om at spise Frokost 
paa Wuthhorn, saa havde Professoren Tid at 
høre, om han saa skulde spise hos Keiseren at 
Italien. 

THOMAS 

Kongen af Italien, min Ven ! der er ingen 
Keiser i Italien. 



1 

SEPPI 

Saa meget mindre vilde han bryde sig om 
at spise hos ham. 

(Ud mod Baggrunden.) 
THOMAS 

Næsvise er den Slags Folk altid, det har 
man, fordi man vil oplyse dem. Og dog har 
man mangen Gang Udbytte af deres Enfoldig- 
hed. Dette med Snebrillerne vil jeg notere mig. 
(Seer tUbage.) Nu er han i Lag med ham; — ja, 
da jeg dog maa holde mig gode Venner med 
ham, saa er dette jo en smuk og romantisk 
Anledning — og en Besparelse af henved hun- 
hrede Francs; for derop vil jeg. 

(Ud tilhøire.) 



SJETTE OPTRIN. 
Adele, Inga 

(kommer fra venstre. I Baggrunden taler Oskar og Seppi ivrig sammen 
og komme samtalende frem imod Porgranden). 

ADELE 

Kjære lille Frue! saa nedslaaet maa De ikke 
gaa til table d'hote. De skulde just glæde Dem. 

INGA 

Til Vandsuppen, den tørre Filet, -den umu- 
lige Mellemret, den evige Salat med Fugleben — 

ADELE 



Til Selskabet! 



INGA 

Gud fri os — Dem har jeg da ogsaa her. 

ADELE 

Ja mig! — nei, men jeg skal sige Dem, 
den uendelige russiske Familie er reist imorges, 
og jeg hørte Værtinden sige, at Doktoren skulde 
flytte op ligeoverfor Dem. 

INGA 

Og for Dem! 

ADELE 

I 

Dei" er Doktoren — hvad mon han taler 
saa ivrig med den Fører om? 

INGA 

Det kan De faa ud af ham ved Bordet. 

(De gaa ud tilheire.) 



SYVENDE OPTRIN. 
Seppi, Oskar, tusidst Vært. 

OSKAR 

Ja, ja — jeg vil dog betænke mig. 

SEPPI 

Ikke for længe. Veiret maa benyttes. En 
Time efter Solnedgang skulde vi være ved 
Klubhytten, og det kan naaes. Naa, Professoren 
veed, hvor De kan træffe mig. Jeg gjør Alt i 
Stand. Professoren gaar dog nok med. 

(Ud mod Baggrunden.) 

OSKAR 

(ene, setter sig paa Bænken) 

Gjør han det? En Forsoningsfest skal 

der altsaa dog være. — Men hvad om man der- 
oppe kunde tale menneskeligt til et Menneske, 
— om det, der hernede synes utænkeligt, hist 

blev sandt? — eller ikke Alle ere vendte 

tilbage fra en saadan Vandring — han . , . jeg 
... vi begge — hvilke Muligheder, udenfor 
Alt, hvad Livet ellers byder! Det er det jeg 
trænger til, — Farer, som spænde alle Nerver 
og Muskler! jeg er syg og trænger til et »heroisk 
Middel«. 

VÆRT 

(fra venstre) 

Men Hr. Doktor! Maden bliver jo kold. 
Vi har idag en fortræffelig — 

OSKAR 

Siig mig, Hr, Vært! en Wuthhorns-Bestig- 
ning er dog farlig? 

VÆRT 
(tvivlende). 

Hm. Ja, hvorledes mener — — ? 

OSKAR 

For Pokker, jeg mener, ikke ethvert Æsel 
kan løbe derop og være vis paa at komme lige- 
saa æselsagtig tilbage. 

VÆRT 

Bevares! det kan knibe selv for en Gemse. 
Wuthhorn er det aller berømmeligste Maal for 
en Sportsmand. Mig skulde ikke Alverdens 
Guld faa derop. 

OSKAR 

Det troer jeg nok. 

VÆRT 

Ja, ha — ha! jeg mener, da jeg var ung og 
let. Men naar man er en Mand som Doktoren, 
saa kan man med Guds Hjælp komme derfra 
med Liv og Lemmer. 

OSKAR 

Og med Fandens Hjælp brække Halsen. 

(Ud tilhøire) 
VÆRT 

Saa, nu har jeg vel dog skræmmet ham ! 
Troede, han skulde have det paa den Maade. 
Underlige Folk disse Fremmede — Pokker maa 

vide! H) 

Scene : Wuthhom. Nat. 

Blinkende Stjernehimmel, der dog allerede høit oppe 
afbrydes afWuthhoms Top; hvis Masse skimles i Skjæret 
af den nedgaaende Maane. Forrest til venstre Klub- 
hyttens Bræddevæg med Dør ; fra dens smaa Ruder straaler 
et rødt Skjær udover Forgrunden. Denne dannes af store 
Stenflader; i Revnerne er der overalt Sne. En Snes 
Skridt borte hæver sig utydelig over Stenene de kløftede, 
kaotisk optaamede Ismasser af Gletscheren, der skraaner 
opad tilvenstre bag Hytten. — Paa Hjørnet af denne et 
simpelt Madonnabillede. Stemmer fra Hytten. 



OTTENDE OPTRIN. 
Seppi, Oskar, Thomas 

(komme ud i fuld Høifjelds- Udrustning men uden Oppakning. Kun 
Oskar bar Rebet slynget om Livet og Gletscherhakken i Haanden) 

THOMAS 

(skutter sig) 

Ah! det er koldt. 

SEPPI 

Og stille. Vi kan haabe paa en smuk Dag. 

THOMAS 

Hvor høitideligt, — hvor andagtvækkende I 
Denne Stjernehimmel, som man føler sig løftet 
nærmere imod — de dæmrende Snetinder — 
her føler man i Sandhed, at Naturen er Guds 
Tempel ! 

OSKAR 



(skarpt; 

De tager feil. Naturens Aand er ingen Gud 
men en Dæmon. 

SEPPI 

Det er sandt, der er mange onde Magter, 
derfor har vi den velsignede Guds Moder og 
alle de Hellige. 

(Korser sig) 



THOMAS 

Forunderligt, herfra at sende sin Tanke ned 
til Menneskeverdenen! — Dér, i den Retning 
kunde vi med min Kikkert igaar Aftes se Pen- 
sionen. 

SEPPI 

Ja, der ligger de nu Alle i sød Søvn. 

THOMAS 

Der hviler nu min Hustru og drømmer 
mindst om at jeg sender hende en Hilsen fra 
disse frygtelige Høider, — det kjære Barn ! ellers 
havde hun nok ikke faaet megen Søvn. 

OSKAR 

(hugger forbittret Hakken mod en Sten) 

SEPPI 

Ja, ja! lad nu det være godt! — det duer 

ikke med den Slags Tanker, naar man skal tilveirs. 

II 

OSKAR 

Naar tænker De, vi er deroppe! 

SEPPI 

Ved Ti-Tiden saa pas skulde vi have Sky- 
hornet under Fødderne, om Gud vil. Vi er 
oppe i god Tid og kan tage det i Mag. Det 
nytter dog ikke Noget, at vi kommer før Daggry 
til Overgangen over Wuth-Gletscher. 

THOMAS 

Inden vi bryde op, vilde jeg blot have een 
Ting klaret. Siig mig, Nedstigningen er jo det 
farligste? 

SEPPI 

Det maa man jo sige, den er. Men lad os 
ikke tænke paa den nu. 

THOMAS 

Se, om jeg end ikke er fuldt saa dygtig 
en Bjergstiger, som Doktoren, saa maa De 
dog indrømme, at jeg holdt mig godt igaar. 

SEPPI 

Det gjorde Deres Velbaarenhed. 

THOMAS 

Ja, og der var dog et temmelig slemt Sted. 

SEPPI 

PfafFenwand, mener Deres Velbaarenhed ; 
ja der er ikke frit for at være svimlende, men 
det er rigtignok paa langt nær ikke Djævle- 
graten endnu. 

THOMAS 

Det er nogle grimme Navne, I har her! 

OSKAR 

Djævlegraten ? det var dér Amerikaneren 
styrtede ned. Han blev nok aldrig funden? 

SEPPI 

Nei, Hr. Professor! jeg var selv med at 
søge efter ham paa Silber-Gletscher , tretusind 
Fod nedenunder, men der er en stor Spalte 
langs hele Klippen. 

OSKAR 

Tretusind Fod — han har Intet lidt. 



THOMAS 

Jeg vilde sige, at I har nok tænkt jer, at 

jeg som den svageste bestandig skulde være i 

Midten, men det kan jeg ikke indlade mig paa; 

jeg maa ogsaa tage min fulde Del af Faren. 

Og da Doktoren er den dygtigste, saa vil jeg i 

alt Fald paa Opstigningen være sidst i Rækken. 

II* 

OSKAR 

Det maa Føreren om. 

SEPPI 

Jeg veed ikke rigtig — 

THOMAS 

Ja, det bliver som jeg har sagt. 

SEPPI 

Lad os nu komme ind og faa lidt Varme 
og en sidste Slurk KafFe. 

(Ind i H3rtten.) 
OSKAR 

Et Par Ord i Enrum, Redakteur. 

THOMAS 

Gjerne — men jeg maa tage Noget om 
mig, det er bitter-koldt. 

(Ind i Hytten.) 

OSKAR 

(alene) 

Selv her, mellem disse Høifjelde, der med 
Tordenstemme talte Urverdenens Hemmeligheder 
— selv her maatte han hykle, lyve sig til en 
kjærlig Ægtemand! — eller gjorde han det af 
Ondskab? Aa, vogt dig for at ægge mig nu, 

ægge mig her — her! En forunderlig Tanke 
denne: ene med sin Fjende i denne Ur! 

THOMAS 
(træder ud svebt i et Uldtsppe) 



NIENDE OPTRIN. 
Oskar. Thomas. 

THOMAS 

Nu er jeg til Tjeneste. 

OSKAR 

Tid og Sted ere ikke til at gjøre Omsvøb. 
De kjender R)rholdet mellem os tre. Vil De 
give Inga fri? 

THOMAS 

Fri — jeg forstaar ikke. 

OSKAR 

De forstaar meget vel. Skil Dem fra Inga: 
forlang selv Skilsmisse. 

THOMAS 

Men hvorledes skulde jeg — det vilde være 
imod mine Principper. Jeg betragter en saadan 
Skilsmisse som umoralsk — ja som uchristelig. 

OSKAR 

Løgn, Løgn, Løgn! Troer De, at kunne 
besnakke mig, eller maa De gjøre Komplimenter 
med Dem selv? Gaa i Dem selv — De føler 
Dem jo her i Guds Tempel — saa skrift hvad 
De har gjort: forspildt, ødelagt en Kvindes Liv, 

der havde betroet sig til Dem — dog 

nei, ikke helt; men det er ikke Deres, det er 
min Skyld, hendes Skyld men ogsaa min. Vor 
Skyld er det, at hvis De nogensinde — som De 
høilydt bekj ender, at De troer — kommer til at 
staa Ansigt til Ansigt med en evig Dommer og 
aflægge Regnskab for Alvidenheden: at da ikke 
en forkrøblet, henvisnet Menneskesjæl reiser 
sig som Vidne imod Dem; men endnu kan en 
underkuet, forpint Menneskeskjæbne reise sig 
imod Dem — og endnu han De undgaa det. 

THOMAS 

De taler i Vildelse, begjærer i Lidenskab. 
Det er min Overbevisning, at jeg vilde gjøre 
jer begge en slet Tjeneste dermed. 

OSKAR 

Derom kan De ikke dømme. Gjør De 
Deres, jeg skal gjøre mit. 

THOMAS 

Et sælsomt Forlangende! Vil Inga bryde 

sit Ægteskab, det bliver hendes Sag, jeg kan 
ikke løse det. 

OSKAR 

Kan ikke — men bryde det har De kunnet 
atter og atter for en Skjøges Skyld. De vil 
ikke — -^ — betænk Dem vel. Husk at vi 
ere ene her — De er i min Magt: denne Hakke 
kan knuse 

THOMAS 
(viger tilbage) 

De raser! vi ere ikke ene. 

OSCAR 

Og om han var bestukken — om jeg vovede 
paa, at han lod sig bestikke! Gletscheren har 
Gab nok til at sluge et Lig, og Ulykkestilfælde — 

THOMAS 

Naa, naa — det — er jo kun Spøg — 

OSKAR 

I Deres Sted vilde jeg ikke ynde den Spøg. 

THOMAS 

De troer dog ikke, at De kan true mig 
dertil. 

OSKAR 

Kunde jeg ryste Deres Indbildningskraft 
— om end kun et Sekund — saa at en kunstig 

Samfunds-Ordens Blændværk faldt fra Sjælens 
Øie, og De saae det nøgent Menneskelige og 
gjennemlynedes af en Mands Lidenskab — her 
hvor vi ere saa høit over Vedtægternes dorske 
Tryllekreds — at De med eet kunde føle natur- 
lig sandt og handle frit — 

THOMAS 

(lettet) 

Aa, jeg forstaar Dem fuldkommen, jeg 
mistænker Dem paa ingen Maade — 

OSKAR 

Nei, jeg vil ikke true Dem, jeg vil bede 
Dem, bønfalde Dem: — hvis der er nogen ufor- 
dærvet menneskelig Følelse, en Plet af ædel 
Natur tilbage i Deres Hjerte, saa giv Inga hendes 
Frihed! O, betænk hvad det er at holde en fri 
Personlighed borte fra dens naturlige Bane og 
fængsle den i sin egen snevre Kreds, — hvilket 
forfærdeligt Ansvar! — Og er De saa forblindet, 
at De dog ikke kan erkjende det som Deres 
Pligt, saa vær en Gang ædelmodig og gjør mer 
end Deres Pligt. 

THOMAS 

Jeg forsikrer Dem, det gjør mig hjertelig 
ondt for Dem — det er ingen Talemaade — 
paa Ære — alt hvad jeg kan gjøre for Dem 
ellers — De kan trygt regne paa mig — 

OSKAR 
(sk)erende) 

Kun Livet kan jeg ikke tjene Dem med, 
som Soldaten sagde, der ikke maatte give Pardon. 
Gaa! jeg vil ikke opholde Dem længer. 

THOMAS 

De skulde ogsaa gaa ind, det er virkelig 
meget koldt, og jeg frygter De har Feber. 

(Ind i Hytten.) 



TIENDE OPTRIN. 

OSKAR 

(alene — det er bleven dunklere) 

Nei! ikke under Tag med ham nu, det 
vilde kvæle mig. — Hvem gav dig den Tanke 
at være sidst, afhængig af mig, hvis din Fod 
snubler — hvem indgav dig den Tanke, Elen- 
dige! Din onde Genius eller min? 

(vender sig mod Baggrunden) 

— Eller du, Wuthhorn? — hvor er du? mit 
Øie finder dig ikke længer i Rummet, kun 
Himlens Stjerne-Mangel røber din uhyre Skygge; 
men det er mig, som var din Aand mig nær- 
mere, ganske nær — som var den faret i mig 
selv: din Tindes ragende Trods, dine Afgrundes 
rugende Rædsel, din Klippehaardhed, din Iskulde, 
hele din Jætte-Natur føler jeg i mig. Og jeg 

frygter dig ikke! Vil du have mit Blod til at 
risle i dine blaa Gletscheraarer , mit Kjød til at 
mætte dine Ørne, mine Knogler til at bleges 

paa din Snemark begjærer du min Aande, 

at den kan kredse i din Hvirvel som en fangen 
Komet, ønsker dine Ekkonymfer mit Dødsskrig 
for legende at kaste det til hinanden som en 

Bold Tag mig! ... 

Eller tag ham! ryst dette Samfundskryb, 
dette naturløse Menneske-Utøi i Vrede af dig! 
Giv ham i min Vold! Lad dine Stene rulle 
under hans Fødder, gjør din Is som Diamant 
mod hans Øxe, send dine Steildybs ræddelige 
Svimmel-Skjønhed op imod ham, lad den stirre 
gjennem hans lukkede Øienlaag, til han synker 
i dens vigende Favn! — Hør mig! i din Vold 
befaler jeg os begge! 

(Torden af en nær Gletscher-Lavine.) 



ELLEVTE OPTRIN. 
Oskar, Seppi, Thomas 

(Seppi og Thomas træde ad af Hytten begge med en Sæk paa Ryggen; 
Thomas har en Sæk i Haanden, Seppi en Lygte) 



SEPPI 

Ja, nu kan vi saa smaat begynde at bryde 
op. Maanen berører allerede Bjerget. 



THOMAS 
lidet han rækker Haanden frem^ 

Sans rancune, nest ce pas P 

OSKAR 

Stemmes De sentimentalt af Deres Natur- 
gud? jeg ikke af Dæmonen. 

THOMAS 

(legger Sækken ved hans Fodj 

Her er Deres Bagage, siden De ikke vær- 
digedes at betræde Hytten. Sandelig, man skulde 
tro, at De var i Pagt med disse Bjerg- og Is- 
Aander. 

(Bakker sig og ordner Noget ved sine Gamascher.) 

SEPPI 
(ved Hjørnet af Hytten baier sig for Madonnabilledet, mumlende en Bøn) 

OSKAR 

I Pagt med Bjerg-Aanderne — ja, var jeg det! 

(Strækker ligesom besværgende Gletscherhakken ud mod Baggrunden. 
Voldsom Lavine-Torden fra den anden Side) 

THOMAS 

(uden at se op) 

Den anden Lavine i et halvt Minut. 

SEPPI 

(vender sig) 

Veiret holder sig neppe længe; men for 
idag troer jeg det. 

OSKAR 

Er De endnu bestemt paa at slutte Toget? 

THOMAS 
(reiser sig) 

Ja, det er en afgjort Sag. 

OSKAR 

(der har løsnet Tovet, kaster en Ende til ham) 

Saa tag, som De har valgt. 

THOMAS 
(fanger det og fæster det om Livet) 

Skjæbne-Tovet, Nornens Reb: »Evig bød 
hun det holde«. Ja, skulde man hænge i det, 
saa blev nok et Sekund til en Evighed. 

SEPPI 

Tovet holder nok sit Tørn; — jeg har 
undersøgt hver Tomme, inden jeg valgte det. 

OSKAR 

(støder sin Tollekniv op og ned og ser efter, om den hænger fast) 

SEPPI 

(nikker) 

Det er rigtigt — man skal tænke paa al 
Ting. (Til Thomas) Har De ogsaa Kniven ved 
Haanden.^ 

THOMAS 

(famler efter den) 

Jo, — jeg troer nok — 

SEPPI 

Sin Kniv maa man kunne komme til, hvor- 
dan det gaar; det kan jeg synge en Vise med 
om. Havde stakkels Jossi ikke kunnet faa sin 
Kniv fat, saa havde jeg ikke staaet her for at 
føre Dem op paa Wuthhorn. 

OSKAR 

Hvad er det for en Historie, Hischkier? 

SEPPI 

Har jeg ikke fortalt Professoren den? det 
er da ellers det Værste, jeg har været med til. 
— Det er nu til September fem Aar siden, at 
jeg med en Englænder og en Fører til gik over 
Trødi Gletscheren et Par Mil herfra. Vi havde 
Englænderen iriiellem os — naturligvis — og 
jeg gik forrest. Vi var omtrent kommet over, 
saa hører jeg pludselig Isen knage og et Skrig 
og fik med det samme et Ryk, der kastede mig 
et Par Skridt tilbage. Det var min Kammerat, 
han var styrtet ned og hang i Tovet over 
Spalten; Englænderen var bleven trukket om og 
laa med Hovedet ud over Randen; han kunde 
ikke røre sig men stirrede op i Himlen og kunde 
jo nok vide, hvad der var nedenunder. Jeg stod 
og holdt dem begge. Tale sammen kunde vi 
da, men der var jo ikke synderlig at raadslaa 
om. Af Sten og Isklumper, som faldt ned, 
kunde vi skjønne Dybden, at der var ingen Red- 

ning for den, der styrtede. Vi maatte holde ud 
saa længe som muligt og haabe paa, at der 
kunde komme et andet Selskab i Nærheden af 
os. Af og til raabte vi alle paa een Gang, men 
der kom intet Svar. Saa var det at min Kam- 
merat, JosSi fra Oberdorf, han begyndte at tale 
om at skjære Rebet af over sig. 

THOMAS 

Herre Jesus! 

SEPPI 

Naa, vi Andre vilde da ikke høre Noget 
derom. Jeg stod og holdt — ja, jeg synes 
endnu, jeg kan mærke, hvordan det snurrede i 
Armene paa mig, et Kvarter var det godt og 
vel, om det heller ikke var en halv Time, som 
de den Gang satte i Avisen. Tilsidst var jeg 
helt følesløs, og snart syntes jeg at Rebet gled, 
snart at jeg blev trukket med. — Saa begyndte 
han Jossi igjen at foreholde os, hvor urimeligt 
det var, at Tre skulde dø, naar det var nok 
med En, og vi sagde ham ikke længer imod. 
Vi raabte Alle endnu en Gang, og da der intet 
Svar kom, saa sagde Jossi os Farvel, og Eng- 
lænderen lovede at sætte en Aarspenge ud for 
hans Enke, og jeg lovede, at der skulde blive 
læst Sjælemesser for ham — Begravelse kunde 
der jo ikke være Tale om — og saa skar han 
af over sig. 

(Pause.) 

THOMAS 

Det er ingen opmuntrende Historie, De 
fortæller, min gode Mand! 

SEPPI 

Det kommer ikke saa meget an paa at op- 
muntres, som paa at være beredt paa Alt og 
have Hjærtet paa rette Sted, som min Kammerat, 
Jossi fra Oberdorf havde det — Gud glæde 
hans Sjæl i sit Paradis! 

THOMAS 

Amen ! 

SEPPI 

Ellers mente jeg ogsaa det med min Smule 
Fortælling, at hvis Deres Velbaarenhed skulde 
føle sig afskrækket ved Tanken om, hvad der 
saadan kan passere paa deri Slags Ture, saa lad 
os i Guds Navn lade Djævlegraten og Sky- 
hornet i Fred; fra den lille Sadel over Silber- 
gletscher har man en Udsigt, der rigelig lønner 
Turen. 

THOMAS 

Nei, vist ikke! De har ganske Ret, man 
maa være beredt paa Alt, og det er jeg. 

SEPPI 

Og Professoren med, tør jeg indestaa for. 

OSKAR. 

Ja, det sværger jeg ved alle Wuthhorns 
Aander! hændes det, naar jeg er sidst, saa skal 
jeg end ikke tøve saalænge som Jossi med at 
kappe Tovet, frygt ikke for at blive draget ned 
af mig. 

THOMAS 

Naa — hvorfor vil De tale om saadan 
Noget .^ — man skal ikke male Fanden paa 
Væggen — — men — vi stole jo Alle paa 
hinanden. 

SEPPI 
(fastgjør Tovetj 

Paa hinanden, paa sig selv og paa Vor- 
herre — det er det rette. . . . Har De Tovet 
knyttet rigtig.'^ (Ser efter.) Saadan! og saa holde det 
løst op med Haanden. — Nu gaar det først op 
ad Morainen. Ikke forhastet, lige Skridt — sindig 
og stadig! . . . Fremad i Guds Navn! 

(De gaa ud tilvenstre bag Hytten — Lavine-Torden.) 



Tæppet fa 1 d e r. 



FJERDE HANDLING. 



Scene : Pensions-Haven. Formiddag. 

1 Forgrunden tilhøire Hjørnet af Hotellet — (skraat) 
med Indgang og Vestibule. Over en kamapagtig Udbyg- 
ning en Art Balkon, paa hvilken et Teleskop, vendt imod 
Wuthhorn, som behersker Udsigten. Forrest i Mellem- 
grunden lidt tilvenstre Siddepladser (Bord, Bænk og et 
Par Havestole) paa en lille Forhøining i Skyggen af et 
stort Træ. 



FØRSTE OPTRIN. 

BeRTUCH, MaLVINE, Fru DEAK (P" Forheiningen) senere 

Geissler og Vært (p^ Balkonen) og Adele og Inga 

{i Forgranden). Bertuch sidder paa Bænken ved Bordet beskjeftiget 
med at klebe Blomster paa forskjellige Kort, som bedekke Bordet; 
Mal vine staaer hos ham og betragter hans Arbeide. Fru De ak tæt 

ved paa en Stol læsende. 

MALVINE 

Nydeligt! — Mama! har du seet dette Kort 
med gule og røde Blomster paa sort Grund? 

12 

FRU DEAK 

(tager Kortet) 

Charmant arrangeret. Det er virkelig et 
helt Talent. 



Decideret. 



MALVINE 

(efterabende) 



BERTUCH 

Ak, naadige Frue, det er jo en Bagatel — 
en lille Specialitet. Men det er altid en net 
lille Present. 

(Fjern Torden som af en Gletscher-Lavine.) 
MALVINE 

Burr — r — r! Kan De se den? 

(Bertuch og Malvine stirre ud mod Wuthhorn.) 
FRU DEAK 

Aa, disse Laviner begynde virkelig at blive 
trivielle. 

(Adele og Inga komme ind i Forgrunden fra venstre. Strax efter 
styrte Værten og Geissler ud paa Balkonen og rette ilferdig Tele 

skopet mod det Øverste af Bjerget.) 

ADELE 

Stakkels Veninde! og I har ingen Børn 
haft.^ Det havde dog maaske endnu bragt jer 
nærmere sammen. 

INGA 

Jeg havde en lille Pige, men hun døde» 
inden hun var et Aar gammel. 

ADELE 

Der kan endnu komme saadan en velsignet 
Pusling og bringe Lykke til Huset. 



Nei! 



INGA 
(haardt og afgjerende) 



ADELE 
(ser forbavset paa hende og slaar beskjseramet Blikket ned) 

VÆRT 

Høiere op — helt op paa Graten, før kan 
de heller ikke være observerede fra Hospitset. 

MALVINE 

(raaber op) 

Finder De Gemser? 

GEISSLER 

Hø, hø, hø! — Frøkenen troer at Gemser 
gaar op paa Dj ævlegraten ! Nei, de er saamænd 
klogere end som saa. Det maa der forrykte 
Mennesker til. 

VÆRTEN 

Høne De ikke Skuddet før? 

MALVINE 

Skuddet? 

BERTUCH 

Faktisk! det var det, vi troede var en 
Lavine. 

12* 

VÆRT. 

Det var Hospitset, der signaliserede en 
Wuthhorn-Bestigning. 

MALVINE 

Gud, hvor interessant! hører du, Mama? 

ADELE 

(griber Inga i Armen) 

En Wuthhorn-Bestigning! det kan da ikke 
være Deres Mand? 

INGA 

Min Mand sagde han vilde til Engelgletscher, 
det er til den modsatte Side. . . . Men hvad 
feiler De? — De er bleven ganske bleg. 

ADELE 

Saa? jeg — jeg feiler slet Intet — 

GEISSLER 

Nu har jeg dem. De er ganske rigtig 
midt paa Graten. Det gaar langsomt, de hugger 
sig Trin for hvert Skridt. Tre er der. 

VÆRT 

(aflaser ham ved Teleskopet) 

Rimeligvis en Tourist med to Førere. 

MALVINE 

Det maa jeg op at se. 

(Løber ud tilhøtre.) 

INGA 

Vi skulde ikke opsætte vor Tur længer. 

ADELE 

Lad os hente Stokkene, det er en stærk 
Stigning. 

(De gaa henimod Indgangen.) 

BERTUCH 
(raaber op) 

Kan det være Nogen her fra Pensionen? 
det vilde være høist sensationelt. 

VÆRT 

Det er nok Fremmede, der er komne til 
Hospitset sydfra. 

(Gaar fra Balkonen ind i Huset, idet) 

MALVINE 

(treder ud paa Balkonen) 

ADELE 

(for sig) 

Gud give, det var! 

(Gaar ind i Vestibulen, fulgt af Inga, som ser forundret paa hende.) 

ANDET OPTRIN. 
Malvine, Geissler pm Balkonen. Bertuch, Fru Deak 

paa Forhøiningen. 
GEISSLER 

Kan De ikke se dem, Frøken? — saameget 
kan de ikke have flyttet sig. 

MALVINE 

Jo, jo vist! jeg troede først slet ikke, det 
kunde være Mennesker. 

GEISSLER 

0, hø, hø! Som jeg sagde Dem: andre 
Guds Skabninger er for kloge til at klatre derop. 

MALVINE 

Gud fri og frelse os! det ser jo frygte- 
ligt ud! 

FRU DEAK 

(til Bertuch) 

Hr. Bertuch! De har da ikke en Cigaret? 

BERTUCH 

O, ganske vist, naadige Frue! hvis De vil 
forsøge. 

(Byder Cigaretter.) 
FRU DEAK 

Jeg ryger kun af og til — for Brystet, det 
er saa sundt for mit Bryst. 

(Tænder.) 
BERTUCH 

De har ganske Ret, naadige Frue, det er 
effektivt meget at anbefale — det letter decideret 
Aandedrættet. 

MALVINE 

Mama! jeg kan se dem! den ene over den 
anden og Tovet imellem dem — og Hakkerne, 

som svinger op og ned Mama, Mama! 

du maa endelig komme op og se! 

FRU DEAK 

Mit kjære Barn, jeg har jo set alt det 
meget tydeligere paa et Photographi. — Ah, en 
fin Tobak, hvilken Aroma — en sand Rose af 
en Tobak! 

MALVINE 

(gaar ind fra Balkonen) 

BERTUCH 

Tør jeg offerere den naadige Frue en Æske 
af disse Cigaretter, det vilde være mig en ud- 
søgt Ære. 

FRU DEAK 

De er meget venlig, Hr. Bertuch, jeg kan 
ikke nægte, Deres Gave er mig særdeles vel- 
kommen. Jeg var saa uheldig i Luzern at faa 
nogle Cigaretter, som virkelig var miserable. 



MALVINE 

(kommer løbende) 

Gud, jeg er ganske fortumlet! -^ At tænke 
sig, at der er Folk deroppe — saadan en Fare! 
og jeg troer nu, at det er den danske Doktpr. 

ADELE 

(kommer frem i Døren og farer sammen ved disse Ord) 

FRU DEAK 

Min Gud, Malvine! lignede det da Dok- 
toren ? 

MALVINE 

Lignede! de er ikke større end Knappenaals- 
hoveder. Men han har ikke været hjemme 
siden igaar — og efter Bordet hørte jeg Føreren 
sige til ham: »Nu har jeg Alt parat!« 

BERTUCH 

Hvis det er Doktoren, saa maa vi absolut 
arrangere en Fest for ham og lave en Æres- 
port — 

MALVINE 

Rigtignok var han styg imod mig — men 
alligevel — 

BERTUCH 

(byder Cigaretter) 

Tør jeg byde Frøkenen — det beroliger 
Nerverne — faktisk — 

MALVINE 
(strækker Haanden ud) 

FRU DEAK 

Malvine, mit Barn! Du veed, din Hals 
taaler det ikke. 

TREDIE OPTRIN. 

De Forrige (» Mellemgrunden); Værten (kommer fra høire) 
^DELE (træder ud ad Vestibulens Der og gaar hen til Værten). 

ADELE 

Hr. Vært! jeg vilde gjerne tale med Dem. 
Siig mig, den danske Redakteur er jo taget til 
Engelgletscher? 

VÆRT 

Ja, naadige Frøken. 

ADELE 

De vil maaske sige mig, hvem der er hans 
Fører. 

VÆRT 

Han hedder Hischkier. En lang Mand. 

ADELE 

Uden Skjæg — nei, en lille Knebelsbart, 
graat Haar, markerede Træk — 

VÆRT 

Ganske rigtig, naadige Frøken. 

ADELE 

Hm. De er ganske vis paa, at det er ham, 
som er med Redakteuren? 

VÆRT 

Ganske vis. Han var desuden den eneste 
Fører, som var tilstede igaan, 

ADELE 

Saa kan altsaa Redakteuren heller ikke 
have en anden Fører foruden? 

VÆRT 

Umulig. Og man tager heller ikke to 
Førere op til Engelgletscher. 

ADELE 

Tak! det var det, jeg vilde vide. 

VÆRT 

Jeg anbefaler mig, naadige Frøken. 

(Gaar ind.) 



FJERDE OPTRIN. 

De Forrige (» Mellemgrunden). AdELE, Inga (kommer ud. 
Hun har sin Alpestok i Haanden ligesom Adele). 

INGA 

Saa er vi altsaa færdige. 

ADELE 

Mon ikke Doktor Strande skulde have Lyst 
til at følge med? 

INGA 

Jeg veed ikke hvor han er, jeg har endnu 
ikke set ham idag. 

ADELE 

Og jeg ikke siden igaar Middags. 

INGA 

(urolig) 

De heller ikke? 

ADELE 

Hør nu: den Fører, som Deres Mand har 
med paa Engelgletscher er — efter Sigende — 
den samme, hvem vi igaar saae tale saa ivrig 
med Doktoren. 

INGA 

Er det saa mærkeligt? jeg troer, det var 
ham, som Strande kom her til Pensionen med. 

ADELE 

Ungarerinden har efter Bordet hørt en 
Fører sige til Doktoren, at Alt var færdigt, — 
og der var ingen andre Fører hjemme. Dok- 
toren har været borte nøiagtig paa samme Tid 
som Deres Mand. 

INGA 

Men — Strande har været paa Engel- 
gletscher — hvorfor skulde han være gaaet 
derop igjen? 

ADELE 

Jeg troer, de er gaaet et andet Sted hen. 

INGA 

For Guds Skyld — hvor? 

ADELE 

Paa Wuthhorn. 



INGA 

(støtter sig til Alpestokken) 

Jeg troer dog — vi kunde maaske opsætte 
denne Tur, — jeg føler mig — noget mat. 

ADELE 

(ængstelig forskende) 

Aa, Inga — De holder dog endnu af Deres 
Mand. 

INGA 

(ligeledes) 

Og De holder allerede af Doktoren.^ 



ADELE 

Jeg kan dog umulig være ligegyldig — han 
har været saa elskværdig mod min Moder og 
mig — og nu at tænke, at han maaske er i 
Livsfare. — 

(Et Skud i det Fjerne med Ungt rullende Ekko.) 

INGA 
(farer sammen) 

Jeg er bleven ganske nervøs. Dette Bulder 
af Lavinen, som man ellers var saa vant til, — 
som neppe længer- pirrede Nysgjerrigheden — ! 

ADELE 

Ja, ogsaa mig gaar det gjennem Marv og 
Ben. 

INGA 

Nei, nei — det kan ikke være dem. 

ADELE 

Men kan De da tænke Dem, hvor Dok- 
toren kunde være? Han har ikke sovet her inat, 
jeg (forlegen) jeg har spurgt Pigen. 

(Et andet Skud.) 

MALVINE 

(springer op) 

Denne Gang maa det da være en Lavine! 
hør, hvor den bliver ved at rulle. Kan De se 
den? brug dog Deres Øine — ! 

BERTUCH 

Faktisk, naadige Frøken! jeg stirrer alt hvad 
jeg kan. 

INGA 

Nu falder det mig ind: — Freie-Alp. 
Strande har før overnattet der. Jeg har vist 

fortalt Dem, at han har Venner der; dem maa 
han have besøgt — 

(Et tredie Skud.) 
ADELE 

Kunde vi da ikke gaa til Freie-Alp? Hvis 
Doktoren er der, saa er der jo ingen Grund 
til at tro, at Deres Mand ikke er taget til Engel- 
gletscher 

INGA 

(kjcmpende med sig selv) 

Nei, nei! til Freie-Alp vil jeg ikke. 



FEMTE OPTRIN. 
De Forrige. Værten. 

VÆRT 

(kommer hurtig ned ad Trappen inde i Vestibulen og raaber indad) r 

Frits! er de to Førere her endnu .^ 

EN OPVARTERS STEMME 

Lige i dette Øieblik red de ud med Damerne 
fra Hamburg. 

VÆRT 

Sakerment! spring alt hvad De kan. Der 
bliver ikke Noget af den Tur, jeg skal tale med 
Herskaberne. Førerne skal sporenstregs til 
Hospitset, der er signaliseret efter Hjælp. 

GEISSLER 
(paa Balkonen, raaber ned) 

Weinberg! er De der? hørte De Skuddene? 
Hvad var det? 

VÆRT 

Det var Nødskud fra Hospitset. 

ATELE 

Nødskud! barmhjertige Gud — der kan da 
ikke være hændet en Ulykke — paa Wuthhorn ? 

VÆRT 

Naadige Frøken, de maa have observeret 
Noget som tyder paa, at ikke Alt er som det 
skulde være. (Op tu ceissier) Ser De Noget? 

GEISSLER 

Der er ingen Ting at se; der er Taage 
mellem os og Graten. 

INGA 

(til Adele) 

Nu gaar jeg til Freie-Alp. Følger De med? 

ADELE 

Ogsaa alene var jeg gaaet derop. Kom! 

(De gaa ud tilvenstre.) 

Scene: Freie-Alp (som i anden Handling). 

SJETTE OPTRIN. 
Rigmor (»nde i Huset). Svend (i BisUget). 

RIGMOR 

(ser ud ad Vinduet) 

Svend! kan du ikke se Fader endnu! 



SVEND 
(reiser sig op i BisUget og kigger ud tilvenstre) 

Nei, Mo'er . . . Hvorfor bliver Fa' er saa 
længe borte? 

RIGMOR 

Fa' er er gaaet en lang Tur. 

SVEND 

Hvorfor maatte vi da ikke gaa med.^ Jeg 
kan gaa langt. 

RIGMOR 

Fa' er skulde skynde sig. Løb nu ikke bort 
fra Huset, Svend. Du kan lege heroppe, men 
pas paa Trappen. 

SVEND 

Jeg vil stille mine Soldater op paa Bænken. 

RIGMOR 

Det var Ret. Jeg kommer snart ud til dig. 

(Hun trekker sig tilbage.) 

SVEND 

(der leger i Bislaget, bukker sig, saa at man kun ser lidt af hans Hoved 

over Rækvcrket) 

(Kort Pause.) 



SYVENDE OPTRIN. 

Inga ©g ADELE (» Forgrunden, komme ind fra høire); SVEND 

(i Bislaget). 

ADELE 

Det maa være deres Hus. 

INGA 

Sikkert. — Og nu veed De, hvilken Over- 
vindelse, det har kostet mig at opsøge det. 

ADELE 

> 
Maaske har det været blind Aliarm — og 

da vil De komme til at prise dette Tilfælde, 

som førte Dem tilbage til Deres Venner. 

INGA 

Ja, det er saadanne Rystelser, som fører 
Mennesker til Mennesker. 

ADELE 

(frygtsom) 

Maaske — vil dette — gjengive Dem Deres 
Mand — naar han hører — i hvilken Angst — 

INGA 

(med Anstrengelse) 

Ja, ja — det er det — netop det — har jeg 

ogsaa Min Gud, hvor mit Hjerte banker! 

Jeg kan næppe flytte min Fod hen til denne 
Dør. Hvor let kan ikke vort Haab kuldkastes! 
hvilken Forandring kan ikke disse Minutter 
bringe I 

SVEND 

har løftet Hovedet op over Kækverket og betragter dem ufravendt med 

store Øine) 

ADEIÆ 

Nei, se den lille Purk! han holder skarpt 
Udkig. 

INGA 

Det er altsaa deres Søn ! (tn svend) Siig mig, 
lille Ven! boer der ikke her en Doktor Bjerre? 

SVEND 

Han er ikke hjemme. 

INGA 

Det er maaske din Fader? 

SVEND 

Fa' er er gaaet ud. 

INGA 

Men kan jeg da ikke komme til at tale 
med din Moder? 

SVEND 

(mistroisk) 

Vil du ogsaa ha'e Mælk? 

INGA 

Tak, mit Barn, hvis din Moder er hjemme 
og vil give mig Noget. 

SVEND 

(raaber ind ad Døren) 

Mo'er, tag dig i Agt! her er igjen en Dame 
og vil ha'e Mælk! 



OTTENDE OPTRIN. 
De Forrige. Rigmor (kommer ud i BisUget). 

INGA 

(hen imod hende) 

Rigmor ! 

RIGMOR 

(glad overrasket, men lidt tilbageholden) 

Inga! saa kommer du dog for at besøge os? 

13* 

INGA 

Aa, jeg veed, jeg har ingen Ret dertil. Jeg 
skulde først have bedet dig om Forladelse, — 
jeg bar mig stygt ad. Men du vil have Med- 
lidenhed med mig, naar jeg siger dig, at jeg 
kommer herop i stor Bekymring og Angst. 

RIGMOR 

(trykker hendes Haand) 

Hvor jeg vilde ønske, at jeg kunde trøste 
dig, men jeg er selv saa nedtrykt. For Øie- 
blikket er jeg ene hjemme og' — aa, jeg er dog 
saa glad ved at se dig! 

INGA 

Tak, Rigmor, for din Modtagelse! Men lad 
mig ikke glemme at forestille dig min Veninde, 
Frøken Adele Bauer, som deler min Bekymring 
saa levende, at hun ikke kunde blive hjemme — 
Fru Rigmor Bjerre. 

ADELE 

Naadige Frue, — jeg haaber De tilgiver 
denne Paatrængenhed I 

RIGMOR 

(rækker hende Haanden) 

De er hjertelig velkommen hos os. 

INGA 

Det er Angst for min Mand, som drev os 
begge bort fra Hotellet. Han forlod os igaar 

Eftermiddags med en Fører — efter Sigende 
for at gjøre en Udflugt til Engelgletscher. Men 
vi har faaet Grund til at frygte, at han i Virke- 
ligheden sammen med Doktor Strande har fore- 
taget en langt farligere Tur. 

ADELE 

Der er nemlig iagttaget tre Mænd oppe 
paa Wuthhorn. 

INGA 

Men jeg haabede, at Doktor Strande var 

her — i saa Fald men, han har altsaa 

ikke været her? 

RIGMOR 

(tøvende) 

Jo, Doktoren har ganske vist været her 
igaar Eftermiddags — 



INGA og ADELE 
(trække VeJret dybt, som ved en Befrielse) 



RIGMOR 

Nei, nei, stakkels Inga ! — aa, men du maa 
ikke fortvivle! — jeg tør ikke fortie det: eders 
j Frygt havde Ret; det er dem, som er deroppe. 



INGA og ADELE 

(støtte sig krampagtig til hinanden og stirre haabløst ned for sig) 



198 



RIGMOR 

(omfavner Inga) 

Kom, I maa sætte jer her paa Bænken — 
du kan jo næppe holde dig opreist, stakkels, 
kjære Veninde! 

INGA 

(tonløtst, idet de gaa hen til Bænken) 

Du forstaar nok — han er jo dog min 
Mand — og desuden saa kjær en Ven — 

RIGMOR 

Vist saa, vist saa! men endnu er der dog 
ingen Grund til at være fortvivlet.' 

ADELE 

(sætter sig) 

Det er jo netop det Forfærdelige, at der 
fra Hospitset er affyret et Nødsignal. 

RIGMOR 

Saa er det dog saaledes! William paastod 
ogsaa, at det ikke kunde betyde Andet. Han er 
netop gaaet derop for at faa Noget at vide. 

SVEND 

(i Bislaget, kiggende ud tilvenstre) 

Der kommer Fa'er. 

(Leber ned ad Trappen og ud tilvenstre.) 
RIGMOR 

Det var lidt over halvfem igaar, at vi plud- 
selig overraskedes ved at se Oskar staa for os i 

fuld Turist-Dragt; han havde gjort den lille 
Afstikker for at hilse paa os, medens din Mand 
med Føreren gik den lige Vei til Hospitset. 
Derfra skulde de endnu iaftes naa Klubhytten 
ved Wuth-Gletscher. Han blev en fem Minutter 
hos os, talte meget og var stærkt bevæget, 
næsten exalteret. Jeg blev helt uhyggelig til- 
mode, og jeg vovede at bede ham ret ind- 
stændig om at opgive Turen. — Naa, du veed, 
som Mændene er, naar de har besluttet Noget: 
han lo mig ud og kaldte mig en brav Kvinde 
men en lille Philister; forresten havde han selv 
Taarer i Øinene, da han tog Afsked; han tryk- 
kede William heftig til sit Bryst og kyssede 
ham — 



NIENDE OPTRIN, 



De Forrige. William, 



WILLIAM 

(med Svend ved Haanden, kommer hurtig fra venstre; han studser ved det 
første Syn af Inga og hilser derpaa venlig) 



RIGMOR 

Inga er kommen herop med sin Veninde, 
Frøken Bauer, for at høre, om vi her vidste 
Noget om hendes Mand og om Strande. 

WILLIAM 

Jeg vilde ønske, at jeg bragte sikrere og 
navnlig trøsteligere Efterretninger. Paa Hospitset 
kunde de kun sige, at de havde set to Mænd 
paa Nedstigning fra Graten, kort efter at de 
havde opdaget de tre, der arbeidede sig opover. 
I nogle Minutter havde en Sky taget Udsigten 
bort. 

ADELE 

Kun to? 

RIGMOR 

Og den tredie — ? 

WILLIAM 

— behøver ikke derfor netop at være for- 
ulykket. Det kunde tænkes, at han ved at 
brække en Fod eller paa anden Maade var 
bleven ude af Stand til at bevæge sig, og at 
hans to Ledsagere ikke kunde bringe ham bort 
men maatte søge Hjælp. To Førere, der kom 
op til Hospitset fra Wuthhornblick, kaldede 
ved Signalet, og en tredie, der netop kom med 
et Selskab sydfra, brød strax op til Klubhytten, 
hvor de iaften sikkert træffer de To, der stige ned. 

ADELE 

Og før imorgen vilde der altsaa ikke kunne 
bringes Hjælp? — Hele Natten maatte den 

Ulykkelige tilbringe oppe paa denne frygtelige 
Grat? 

WILLIAM 

Man har Exempler paa, at Mænd har hængt 
indtil tre Døgn indeklemte i en Gletscherspalte, 
uden Haab om at Nogen vilde søge efter dem 
— og er endda kommet derfra med Livet. 

INGA 

(reiser sig) 

Og dette — er det eneste, svage Haab? 

WILLIAM 

Dette — og saa Valget mellem de to. 

INGA 

vakler og støtter sig til Muren) 

ADELE 

(omfavner hende) 

Aa, fortvivl ikke! kjæreste Inga! 

RIGMOR 

Svend! løb op og hent et Glas Vand! 

SVEND 
(løber ind i Huset og kommer strax efter tilbage med Vand) 

INGA 

(synker som bevidstløs ned paa Bænken, hvor hun understøttes af Adele) 

RIGMOR 

Hun besvimer — vi maa faa hende op i 
Huset, — min Gud, hvor hun er angrebet! 

(De bade hendes Tindinger med Vand). 



TIENDE OPTRIN. 

De Forrige. Assessoren. 

assessoren 

(har under det Foregaaende ubemærket nærmet sig Hjørnet af Huset, 
kommende fra Baggrunden ad den lille Fodsti, som mellem nogle mindre 
Graner fører op fra Sænkningen mellem Freie-Alp og Wuthhorn. — Han 
gaar hurtig med opsmøgede Benklæder og en tyk Alpe-Stok i Haanden. 
Da han nu pludselig staar overfor William, som har vendt sig bort fra 
Damerne, standser han brat og hilser venlig) 

WILLIAM 

God Dag, Hr. Assessor! og De kommer 
denne Vei! 

ASSESSOR 

For første Gang — ja, er det ikke som en 
Styrelse — at jeg netop idag — — — Aa, 
Gud velsigne Dem, Doktor Bjerre, det er en 
sand Velgjerning at træffe en god Bekjendt og 
kunne tale sig ud. . . . En saadan Begivenhed 
— jeg er i en Sindsstemning — 

WILLIAM 

De har vel altsaa ogsaa hørt, at man maa 
frygte for en af Wuthhornbestigerne — 

ASSESSOR 

Hørt om? Hørt! — Jeg har talt med de 
to, der er tilbage. 

WILLIAM. 

(griber ham i Armen) 

Hys ! Hr. Assessor — kom — det er maaske 
bedst — 

ASSESSOR 

Vist saa, ganske rigtig — Damer — jeg 
betænkte ikke — 

INGA 

(har reist sig og staar ligbleg, understøttet af Rigmor og Adele) 

Og den Tredie? 

ASSESSOR 

(ganske forvirret) 

Er det muligt? Fru Redakteuren! 

INGA 

Hvem er den Forulykkede? 

ASSESSOR 

Naadige Frue — jeg anede ikke, at De — 

INGA 
(hvis Ansigt overfor Assessorens Forvirring lyser op med stigende Haab) 

Spænd mig ikke paa Pinebænken — den 
Forulykkede? 

Skaan mig, Frue! jeg kan ikke sige det. 

INGA 

Saa er det — min Mand? 



Ja, Frue. 



ASSESSOR 

(sagte) 



INGA 
(med stærkt ovilkaarligt Udbrud) 

Gud være lovet! 

(Hun kaster sig om Halsen paa Adele og brister i en krampagtig Graad. 
De gaa, fulgte af Rigmor, langsomt op ad Trappen og ind i Hnsct) 



ELLEVTE OPTRIN. 
William. Assessoren. 

WILLIAM 

Men jeg begriber ikke — hvor er det 
muligt, at De kan have truffet — ? 

assessor 
Ja, mig er det ogsaa som et Eventyr. Er 
De nogensinde trængt synderlig frem ad denne 
Sti her? 

WILLIAM 

Maaske en halv Times Gang eller saa — 
jeg troede egentlig ikke den førte noget Steds hen. 

ASSESSOR 

Det ser saadan ud, men den fører direkte 
over til Wuthhorn; det vil sige den benyttes 
aldrig til Bjergstigninger, men som jeg nu hørte, 
gaar Gemsejægerne sædvanlig ad den for at 
komme over til de smaa Græsgange ovre paa 
den Del af det nedre Wuthhorn, som kaldes 
Wendli-Stock — De kan se der tilvenstre — 

WILLIAM 

Ja, ja — jeg veed. Men hvordan kom De 
da herhen? 

ASSESSOR 

Ja, et rent Tilfælde, som De veed det gaar. 
Jeg streifer om snart her, snart der, og saa 
tænker jeg imorges: »Hvor gaar du nu hen 
idag? Veiret indbyder til en ordentlig Tur. 
Aha!« falder det mig ind: »Du trænger frem 
1 ad den Sti fra Freie-Alp ligesaa langt, du kan 
komme.« — Opdager-Natur, forstaar De. — For- 
syner mig med Proviant, og afsted gaar det. 
En Timestid herfra begynder det at blive høist 
interessant. Man omgaaer lige paa Randen den 
venstre Ende af Lavinedalen — det store Kar, 
som optager Lavine-Sneen, Gletscher-Isen, Sten- 
skredene og Vandfaldene fra Wuthhorn — et 
Øde til at sætte ned i Dantes Helvede, forsikrer 
jeg Dem — men naar man saa ser tilveirs, aa! 
vidunderligt I 

WILLIAM 

Og der mødte De dem? 

ASSESSOR 

Ja, ser De, jeg var lige ved at vende om. 
Stien var meget besværlig, næppe længer til at 
se, og hist og her begyndte der at blive lige- 
frem farligt. Endnu en Gang vilde jeg rigtig 
undersøge Afhanget af Wendli-Stock med min 
Kikkert — jeg haabede maaske at faa Kig paa 
et Par Gemser, skjøndt paa den Tid af Dagen 

— Naa, nu kan De selv dømme om min 

Forbavselse, da jeg ser to Mennesker klatre ned 
ad eller tumle ned ad en tilsyneladende lod- 
ret Væg. 

WILLIAM 

De vidste vel Intet om denne Wuthhorn- 
Bestigning? 

ASSESSOR 

Ikke Anelse skabt! De kan tænke, at min 
Nysgjerrighed blev i høieste Grad vakt. Jeg 
gik videre, saa langt jeg kunde, saa satte jeg 
mig i Skyggen af en Klippe og ventede — 
naturligvis beholdt jeg dem hele Tiden i Kik- 
kerten. Undertiden gik det lidt lempeligere 
nedad — tidt syntes de snarere at rutsche ned 
end at komme frem paa deres Ben, tilsidst for- 
svandt de. Naa, jeg tænkte nok, de kunde ikke 

komme nogen anden Vei. — Tilsidst viser de 
sig da ogsaa, og da de kommer ganske nær, 
kjender jeg Doktor Strande. Ja, jeg siger saa- 
dant rask væk »jeg kj endte ham« — men jeg 
havde jo nær ikke kjendt ham igjen: — i en 
Tilstand, siger jeg Dem, som — ja, jeg har 
aldrig set noget Menneske saadan, og jeg har i 
min Virksomhed dog set en Del, — men, som 
sagt: aldrig. 

WILLIAM 

Ja, naar man har oplevet noget Saadant! 

ASSESSOR. 

Ganske vist — nu fortalte jo Føreren, hvad 
der var hændet. Det var oppe paa Djævle- 
graten: Redakteuren, som gik bagest var gledet 
ud over Randen og Rebet mellem ham og Dok- 
toren var bristet, overskaaret af en Iskant, som 
det synes; — det er forresten ganske gaadefuldt. 
Og nu, disse to Mennesker, i Stedet for at gaa 
tilbage til Klubhytten og overnatte der — ja, 
det var Doktorens Skyld, han maa være en 
ganske vild Vovehals — saa forcerer de Ned- 
stigningen fra Sadlen til Wendli-Stock og naaer 
der virkelig ned til Gemsejægernes Revirer. 
Men som de saae ud ! Gamascher, Buxer, Ærmer 
— flaaede formelig — Hænderne et blodigt 
Kjød - 

WILLIAM 

Og nu kommer de altsaa snart herop? 

ASSESSOR 

De er i Hælene paa mig. Jeg maa skynde 
mig til Hotellet for at faa et Par Heste sendt 
herop, han kan umulig gaa. Naar det gjælder 
at klatre og springe — men paa jævn Vei kan 
han ikke gaa tusind Skridt. 

WILLIAM 

Send de Heste, som findes; her er jo ogsaa 
de to Damer. 

ASSESSOR 

Ja, ja! Fru Redakteuren, som hun var an- 
grebet — talte helt i Vildelse. Ak, Gud ja, 
saadan en Ulykke! Den Afdøde var jo ogsaa en 
god Bekjendt af Dem ; han har oftere med stor 
Interesse spurgt mig om Deres Forhold, Deres 
Omgang i Ziirich. 

WILLIAM 

Jeg har kunnet skjønne det. Nei, De tager 
feil, Hr. Assessor; Redakteuren var min giftigste 
Modstander, og det vilde være Hykleri om jeg 
sagde, at jeg tog mig hans Død nær — jeg som 
endog maatte frygte at have mistet min tro- 
fasteste Ven. 

ASSESSOR 

Saa, saa, hm . . . Der er iøvrig en Om- 
stændighed, som er paafaldende og beklagelig: 
den Tovstump, der var tilovers, er kommet 
bort, og hvad den anden Del angaar, saa kan 
man ikke haabe at faa den fat før — ja, det 
maa vor reddede Ven, Geologen sige, hvor- 
længe Gletscheren er om at flytte sig fra Foden 
af Graten til sin nedre Rand. Nu havde det 
været af stor Vigtighed at kunne undersøge 
dette Tov. — 

WILLIAM 

Men hvordan kunde Tovstumpen komme 
bort? Det er jo eet Reb det Hele — mellem 
dem alle tre. 

ASSESSOR 

Naturligvis. Men Doktoren har skaaret 
Stumpen af tæt under Knuden og kastet den 
bort — virkelig en ubegribelig Dumhed, naar 
man betænker, hvor vigtigt det var at faa under- 
søgt Tovet paa det Sted, om det viste Spor af 
nogen Feil; i saa Fald burde Føreren drages til 
Ansvar. 

WILLIAM 

Ja, hvem tænker paa Sligt under saadanne 
Omstændigheder.^ Tovstumpen har vel generet 
ham, han er maaske snublet i den, og saa gjør 
man kort Proces. 

14 

ASSESSOR 

Ja, ja — saadan er det vel gaaet til, og 
dog undrer det mig. Man kunde ogsaa tænke 
sig, at han har villet skaane Føreren, hvis Rebet 
har været rustædt eller paa anden Maade be- 
skadiget . . . Naa, men jeg snakker Tiden bort, 
nu maa jeg afsted. Altsaa her vente de To paa 
Hestene fra Hotellet. 

WILLIAM 

De blive modtagne og pleiede af Venner. 
Farvel ! 

ASSESSOREN 

(gaar hilsende ud tilhøire). 



TOLVTE OPTRIN. 
William, Inga, Rigmor, Adele, Svend. 

WILLIAM 

(vender sig mod Huset, hvor Inga, Rigmor, Adele og Svend komme ned 

ad Trappen) 

INGA 

(rækker William Haanden) 

Kjære William! og du, gode trofaste 
Rigmor I mine eneste Venner nu, foruden denne 
unge Pige og ham, som er mig mere end en 
Ven! kan I nu ogsaa virkelig tilgive mig Alt, 

hvad jeg ved min feige Pharisæisme har for- 
brudt imod jer? 

WILLIAM 

Ak, Inga — hvor kan du tale derom nu? 

INGA 

Aa, nu kan jeg tale derom, cfterat den 
skrækkeligste Kamp mellem Fortvivlelse og Haab 
i Befrielsens Øieblik rev Seglet fra mine Læber 
og det underkuede Hjerte gav sig Luft i et Ud- 
brud, som — Gud er mit Vidne! — det var 
saa fuldt af Tak over Oskars Frelse, at det ikke 
havde Rum til nogen syndig Glæde over at et 
forhadt Aag var brudt paa en frygtelig Maade. 
Nei, kun eet kunde nu fuldende min Lykke: 
at Thomas stod frelst iblandt os; — nu vilde 
han ikke have mere Magt over mig end en 
Fremmed. 

WILLIAM 

Saaledes er det Ret: os selv skal vi skylde 
vor Frihed, ikke et Tilfælde og mindst et 
Ulykkestilfælde. 

RIGMOR 

Saa løste Oskar dog sit Løfte: at føre dig 
I til Freie-Alp. 

INGA 

For at lære at være Menneske blandt 
Mennesker. 

14* 

WILLIAM 

Og her skal du møde ham som opstanden 
fra de Døde. Han kommer — han kan ikke 
være langt borte — 

SVEND 

Kommer ogsaa Onkel Oskar? 

INGA 

(trykker Svend til sig og kysser ham) 

Og du, hans lille Yndling! du lille trodsige 
Dørvogter, som advarede din Moder — 

SVEND 

Jeg vidste jo slet ikke, der var nogen 
Tante Inga. 

INGA 
(griber Adeles Haand og drager hende et Par Skridt frem i Forgranden) 

Adelel ogsaa for dig har jeg hyklet idag, 
har bedraget dig, medens din Angst ikke kunde 
skuffe mig. 

ADELE 

Jeg var maaske ikke saa bedragen, som jeg 
syntes, fordi jeg selv haabede, at det var som 
du sagde. 

INGA 
(omfavner hende ømt) 

Gode, uskyldige Barn! jeg ved vel, hvilken 
smertelig Skuffelse, der blander sig i din Glæde 

over et dyrebart Menneskes Frelse. — Men, 
kjære Veninde, du er saa ung og maaske har 
denne Følelse ikke slaaet saa dybe Rødder, som 
du troer — for dig ligger endnu Livet aabent, 
uberørt, ufordærvet — du er rig: jeg, kjære 
Adele, var uden denne Skat fattigere end den 
Fattigste — jeg har kun ham alene — for mig 
var Livet ellers et tabt Spil — 



ADELE 

Jeg veed det, Inga . . .Jeg føler ogsaa nu 
at min Pigesjæl endnu er for svag til at vove 
sig op i de Høider, hvor eders Følelser mødes, 
— jeg kunde aldrig blive det for ham som du. 
.^. . . Og om det end gjør ondt, jeg under dig 
ham — Ingen kan gjøre det inderligere end 
jeg, som gjør det med Smerte. 

(Kysser Inga heftig.) 



TRETTENDE OPTRIN. 



De Forrige. Seppi ©g Oskar (» Baggrunden paa stien). 



Et Udbrad af William, der henne ved Huset har talt med Rigmor og na 

pludselig opdager de Kommende, faar Inga til at vende sig. Han løber 

Oskar i Møde; denne fremskynder sine Skridt; idet han naaer hen til 

hende, synker han sammen i hendes Arme). 

SEPPI 

(staar bagved dem, betragtende Gruppen alvorlig, med en betsnkelig 

Hovedrysten) 



ADELE 

(eae i Forgranden) 

Reddet! men ikke for mig! 



Tæppet falder. 



FEMTE HANDLING. 



Scene: Salonen i Wuthhomblick. 

Aabne Havedøre og store Vinduer ud mod en 
Loggia (af Træværk); i Salonen ere Lamperne tændte; 
udenfor Loggiaen skimtes de nærmeste af Havens Træ- 
grupper. I Hjørnet tilhøire (ved Loggiaen) et lille ud- 
bygget Rygekabinet, med Glasdør til Salonen. 



FØRSTE OPTRIN. 

VjEISSLER ^'c<* Bordet midt i Salonen syslende med nogle Traade til 

■et elektrisk Apparat.) VÆRTEN (kommer gaaende gjennem Log- 
giaen, standser og raaber. ) 

VÆRT 

[ Fritz! at De husker strax at bringe Maden 

op til Doktor Strande og Fru Redakteuren paa 
deres Værelser; igaar kom den meget for sent 
— Smøleho'ede! 

(Kommer ind.) 

GEISSLER 

Det bliver nok dyre Maaltider, de saadan 
kommer til at indtage paa Værelserne. 

VÆRT 

Hvor vil De hen! falder mig ikke ind at 
beregne det aparte, under saadanne Omstændig- 
heder. 

GEISSLER ! 

Ædelt! Men det er sandt, De har Raad nu 
til at være det — og en vis Forpligtelse over- 
for dem. — Det kan nok være, at Wuthhorn 
kommer i Skuddet nu! Til September kan De 
se Englænderne kravle om deroppe som Fluer 
paa en Sukkertop. Naa, til den Tid er jeg paa 
Engelberg — Gud ske Lov! 

VÆRT 

Men hvadgaar der egentlig af Dem, Geissler! 
at De er her midt under Aften-table (T hotel 

GEISSLER 

Naa, jeg har faaet min Skefuld Suppe og 
en Bid Fisk, og saa siger jeg Tak. Min Nattero 
er mig for kjær, til at jeg skulde ødelægge den 
med Deres opkogte Ting. — Nu kan De Andre 
for mig sidde en halv Time og kjede sig. 
Herrejeh! saadan et Bordselskab! Alle føle sig 
nu forpligtede til at sidde der med Ansigter 

saa lange som syv Mile daarlig Postvei, og hver 
Gang de føre Glasset til Munden, skjære de en 
Grimace som om de drak Gift — hø, hø, hø! 
en hel Del deraf er nok heller' ikke langt fra 
at være det. 

VÆRT 

Naa, naa, Geissler! veed De hvad — jeg 
synes saamænd ikke De kan klage — heller 
ikke paa Vinen. 

GEISSLER 

Ellers skulde der da ogsaa times Dem en 
lille Ulykke. En gammel Stamgjæst, saadan en 
vandrende Reklame — saa dum er De da heller 
ikke, Weinberg. 

VÆRT 

He, he! det er sandt; der vilde mangle 
Noget den Sommer, da De ikke var i Wuth- 
hornblick. 

GEISSLER 

Naa, i Aften, ser De nok, har jeg ganske 
særlig ikke Tid til at sidde derinde og kjede 
mig. Her er saa deilig Plads til at tumle med 
dette Tøieri, og det maa jeg skam have i Orden. 
Saasnart Alle ere samlede her i Salonen, skal 
Belysningen gaa for sig første Gang — uden at 
Nogen aner det — det bliver en mageløs 
Effekt. 

VÆRT 

(kløer sig bag Øret) 

Hm, ja — veed De hvad, Geissler, mon 
det ikke nu kunde komme til at gjøre et uhygge- 
ligt Indtryk paa Gjæsterne? 

GEISSLER 

Hvad for Noget! De vil da ikke nu lade 
Apparatet staa i Skammekrogen? 

VÆRT 

Vist ikke! jeg mener blot, om ikke netop 
i disse Dage — 

GEISSLER 

Passiar! Folk har jo dog Wuthhorn for 
Øie hele Dagen; og hvad Doktoren og Fru 
Redakteuren angaar, saa kommer de jo ikke 
mer herned om Aftenen, og deres nye Værelser 
vende jo til den anden Side^ 

VÆRT 

Det er sandt, jeg lod dem strax flytte om, 
— det er mit Princip at være forekommende 
til det Yderste — og nu i saadan et Tilfælde. 
. . . Siig mig. Apparatet er dog i god Stand? 

GEISSLER 

(samler sine Ting sammen) 

Forstaar sig, forstaar sig, naar jeg har be- 



stik det. 

VÆRT 

Hm. Det kan vel anbringes paa Balkonen? 

GEISSLER 

Naturlig. Og hør, — lad Fritz eller Hein- 
rich komme derop med, at de kan blive 
instruerede. 

(De gaa begge henimod Doren.) 
VÆRT 

Ja vel! 

GEISSLER 

Og husk Kortene. 

VÆRT 

(ade i Loggiaen) 

Jeg vil strax skrive dem: »Enestaaende i 
Schweiz: to Gange om Ugen aftenlig Belysning 
af Wuthhorn med elektrisk Apparat fra Fritsche 
& Comp. i Ziirich.« 

(Ud tilhøire ) 

GEISSLER 

(idet han gaar ud tilvenstre, raaber efter ham) 

Glem ikke »Fritsche & Comp.« — 



ANDET OPTRIN. 
Oskar. Seppi. 

OSKAR 

(kommer ind fra høire, setter sig i en lille Sopha ved et rundt Bord i 
Forgrunden tilhøire, tager en Coursbog, folder først Kortet ud, slaar 

derpaa forskjellige Sider efter og noterer i en Lommebog. Hans Ansigt 
er noget blegere end før, med et Udtryk af tilkjaempet Ro.) 



SEPPI 

(kommer gjennem Loggiaen og kigger ind. Træder forsigtig ind og 
nærmer sig langsomt, uden at bemærkes af Oskar ; da han er faa Skridt 

fra ham, rømmer han sig forlegen). 



OSKAR 
(farer sammen og ser op; han gjør en urolig Bevægelse, og Ansigtet faar 

et øieblikkeligt Udtryk af Skræk) 

Er det Dem, Hischkier! De søger mig? 



SEPPI 
(dreier Hatten i Haanden) 

Ja, jeg saae, at Professoren gik herind, og 
saa tænkte jeg, at paa denne Tid kunde vi vist 
være uforstyrrede her — saa tog jeg mig den 
Frihed — 

OSKAR 

(peger paa en Stol) 

Ja, ja — vær saa god. . . . Naa, hvad har 
De saa paa Hjerte? 

SEPPI 

Ja, jeg har netop, som Professoren siger, 
Noget paa Hjerte — og det har tynget svært 
paa mig i disse Dage, — i al denne Tid er jeg 
gaaet paa Beraad med mig selv om hvad der 
var det Rigtigste, og nu kunde jeg da ikke 
Andet end jeg maatte tale med Professoren. 

OSKAR 

(ataalmodig) 

Naa, hvad er det saa? Kan jeg tjene Dem 
med Noget? 

SEPPI 
(ryster paa Hovedet) 

Nei, nei . . . Jeg vilde kun sige Professoren, 

at iefi (**'' **8 °™» T^^k*'' s*n Stol nærmere, hvisker:) jgpr kan 

nok skjønne, hvad der gik for sig paa Djævle- 
graten. 

OSKAR 
(springer op) 

Hvad skal det sige? Alle veed jo, hvad der 
er sket der? 

SEPPI 

Nei, nei, Hr. Professor, det veed de nok ikke. 

OSKAR 

Saa forklar Dem tydeligere, — jeg forstaar 
Dem virkelig ikke. 

(Sætter sig igjen.) 
SEPPI 

Jeg skal sige Dem, Hr. Professor, jeg har 
undersøgt hver Tøddel af det Tov saa nøie, 
som øvede Øine og Fingre kan prøve et Stykke 
Hamp, og det skulde vel holde sin Mand en 
halv Time og længer over en Afgrund. Ingen 
skal faa mig til at tro, at det i det Øieblik blev 



222 

savet over af Isranden, og det saae Tovstumpen 
heller ikke ud til at være, skjøndt jeg jo kun 
har set den flygtig. Oppe i Klubhytten hørte 
jeg, at De stredes heftig med Redakteuren, og 
da jeg en Gang saae ud, løftede De Gletscher- 
hakken mod ham. Siden saae jeg ogsaa, hvilken 
Modtagelse De fik af Fru Redakteuren. — Og saa 
Tovstumpen, som De snart efter skar af og 
kastede bort — 

OSKAR 

Jeg kan kun sige Dem, at De tager ganske 
feil. Deres Mistanke er fuldkommen ubegrundet. 

SEPPI 

Ja, Hr. Professor, jeg har slet ikke ventet, 
at De skulde tilstaa det for mig — 

OSKAR 

(ler tvungent) 

Naa dog ikke. 

SEPPI 

Og heller ikke ønsket, for den Fortrolighed 
vilde ikke være god at bære paa. 

OSKAR 

Hvad vil De da. Menneske! Vil De presse 
Penge ud af mig? 

SEPPI 

(ryster sagtmodig paa Hovedet; 

Professoren forstaar mig ikke. Det har 
plaget mig svært, at jeg ikke vidste, hvad der 

var det Rigtige. Tidt syntes jeg, at maaske var 
det min Pligt, som ansat Fører, at tale til Øvrig- 
heden; men saa betænkte jeg igjen, at bevises 
kunde det ikke og heller ikke modbevises, og 
hvor forfærdeligt det var, om jeg var kommen 
til at kaste Mistanke paa en Uskyldig — 

OSKAR 

Godt, at De dog forstod det! 

SEPPI 

For seer De, Hr. Professor, — jeg kan jo 
kun sige, at efter min Erfaring og mit Skjøn 
kan Tovet ikke være bristet af sig selv eller 
være gnavet over af Isen, men maa være skaaret 
over af en Kniv — det er min Mening, kan 
jeg sige; men jeg kan ikke sige: saaledes er det. 

OSKAR 

Fuldkomment sandt. 

SEPPI 

Saa havde jeg ogsaa besluttet at beholde 
det helt for mig selv. Men igaar Aftes, da jeg 
havde ført en Fremmed til Monchsplatte , kom 
jeg paa Tilbageveien over Wiesen-Alp, som 
ligger lige overfor Silbergletscher , den der er 
lige under Graten, veed De — og saa hørte jeg 
derovre fra et gyseligt Skrig — 



Et Skrig? 

OSKAR 

(farer op) 



SEPPI 

Ja, Hr. Professor, et ynkeligt Jammerskrig, 
som gik mig gjennem Marv og Ben. 

OSKAR 

Det har vel været et Skrig af en eller 
anden Rovfugl. 

SEPPI 

Det kan det vel ha'e været, skjøndt jeg 
mente at kjende de fleste — men mig faar 
Ingen til at tro, at det kom fra et levende 
Væsen. Jeg har heller ikke kunnet faa det ud 
af Øret siden, og saa syntes jeg, at jeg maatte 
dog tale med Professoren. 

OSKAR 

Jeg er nok Doktor — men ikke for Nerve- 
tilfælde. 

SEPPI 
(uforstyrrelig) 

Ak, Gud ak, Gud! det er en grumme 
græsselig Gjerningl — Deroppe, hvor al Ting 
lurer paa at tage et stakkels Menneske-Liv, naar 
Menneske ikke der kan stole paa Menneske, 
hvad skal der da blive af os? Hvor mangen 

Mand sætter ikke der sit Liv i Vove for Frem- 
medes Skyld — jeg vil ikke prale, men jeg har 
selv gjort det mer end een Gang — og naar 
jeg tænker paa stakkels Jossi — nei, jeg vil 
ikke kalde ham »stakkels«: — den Kniv, som 
han skar Gletscher-Tovet over med, kan hans 
Engel lægge i den Eviges Vægtskaal — 

(Tier, stsrkt bevæget.) 
OSKAR 

De hørte mig love at handle som han, 
hvis det hændtes mig — 

SEPPl 

Ja og sværge med: ved Wuthhorns Aander 
— det var ingen god Ed den. 

OSKAR 

Og troer De ikke, jeg havde holdt den ? 

SEPPI 

Sandt at sige, saa troer jeg, at Professoren 
var i Stand til det med. 

OSKAR 

Og dog kan De mistænke mig.'* — 

SEPPI 

Der er jo de onde Magter, som har Evne 
til at friste et syndigt Menneske især deroppe, 

15 

saa høit over Kirker og Kapeller, hvor aldrig 
en Smule Vie-Røg er trængt op. Men heller 
vilde jeg tage min Straf paa mig, om den saa 
førte til Skafottet, end bære en saadan Brøde 
over hinsides Graven. 

(Reiser sig.) 

Ja, det var blot det, jeg vilde, Hr. Professor, 
— jeg kan ikke sige det, som jeg gjerne vilde — 
jeg er jo kun en simpel Mand og daarlig lært, 
hvis jeg kunde tale som vor gamle velsignede 
Præst i Oberdorf — 

OSKAR 

(reiser sig) 

— saa vilde De ikke gjøre større Virkning, 
forsikrer jeg Dem. De er saa god og ærlig en 
Mand, Seppi Hischkier, som jeg nogensinde har 
truffet, derfor har jeg ogsaa hørt paa Dem med 
Taalmodighed og kunde ikke vredes, skjøndt 
De gjør mig Uret. 

SEPPI 

I saa Fald beder jeg Dem saa inderlig om 
Forladelse. Og saa vil jeg sige Dem Far\'el, 
Hn Professor, jeg gaar nu over Passet sydpaa. 

OSKAR 

Farvel Hischkier! 

(Han vil række ham Haanden. Hischkier undgaar at give ham sin, 

idet han bakker, krammende Hatten mellem Hænderne i Forlegenhed. 

Med et smerteligt, saaret Udtryk lader Oskar sin Haand synke) 

SEPPI 

fgaar ud gjennem Loggiaen) 

TREDIE OPTRIN. 
Oskar. Adele. 

ADELE 

(træder ind fra Loggiaen, idet Seppi ganr ud; hun ser sig forsigtig til- 
bage, om Seppi ogsaa fjerner sig og gaar saa lige hen til Oskar) 

OSKAR 

Frøken Bauer — god Aften ! De er ikke 
ved table d^hote^ 

ADELE 

Jeg foregav en Upasselighed — jeg maatte 
tale med Dem, naar ingen Andre vidste det 
eller kunde forstyrre os. — Gud ske Lov, at 
jeg fandt Dem. 

OSKAR 

En Hemmelighed altsaa! — De er stærkt 
bevæget, Frøken — Er det Assessoren — 

ADELE 

Hvoraf veed De det — } 

OSKAR 

Inga, — Fru Flor — har talt om*, at Asses- 
soren — 

ADELE 

Nei, nei! det er ikke det, — ak! det er 

nu saa ligegyldigt. — Nei, det er for 

15* 

Deres egen Skyld. — Assessoren har rettet en 
frygtelig Beskyldning imod Dem. 

OSKAR 

(træder tilbage) 

En Beskyldning — mod mig? 

ADELE 

I alt Fald en Mistanke har han kastet paa 
Dem — jeg veed det fra Moder, hun har bedet 
ham meget om ikke at ladq et Ord forlyde 
derom til Andre, men ham kan man ikke 
stole paa — 

OSKAR 

Men De har ikke sagt mig, Frøken — 

ADELE 

Jeg kan ikke sige det, det er altfor frygte- 
ligt — det er Noget, som — hvis det blev 
offentligt og blev bevist tilsyneladende — saa 
gjaldt det Deres Liv. 

OSKAR 

Altsaa — for Mord? 

ADELE 

(nikker) 

Vær ikke vred paa mig, fordi jeg sagde 
Dem det. Men jeg syntes, at De maatte have 
det at vide, at De ikke Dem selv uafvidende 



229 

skulde færdes blandt Folk, der saaledes bagtaler 
Dem. Jeg vil ikke sige, at min Moder troer det, 
men hun har dog forbudt mig at være sammen 
med Dem og med Inga. 

OSKAR 

De har Ret, Frøken; — jeg takker Dem 
for Deres trofaste Venskab for os begge. Vi 
havde allerede besluttet at reise imorgen. 

ADELE 

(stærkt bevæget) 

Allerede.^ — ja, det var vel ogsaa rigtigst. 
— Farvel, Doktor Strande! 

(Rækker ham Haanden.) 

OSKAR 

(trykker hendes Haand længe) 

Farvel, kjære Frøken ! 



ADELE 

(gaar ud i Loggiaen) 



OSKAR 

(følger Adele hen til Døren. Saasnart hun er gaaet ud ad den, synker 
han ned paa en Stol og sk}uler Ansigtet i Hænderne. I det samme 
kommer Inga ind i Forgrunden tilheire, medens Adeles Skikkelse endnu 
er synlig i Loggiaen. — Hendes Ansigt faar et smerteligt og uvilligt 

Udtryk) 

FJERDE OPTRIN. 
Oskar. Inga. 

INGA 

Var Afskeden saa smertelig? 

OSKAR 
(i samme Stilling; en dyb, uhyggelig Stønnen) 



Oskar ! 



INGA 

(forfærdet) 



OSKAR 
(ser op stirrende og siger sløvt) 

Aa, er du her, Inga! 

INGA 
(i stor Angst) 

Oskar! hvad skal dette sige? Jeg ser Adele 
forlade dig — og dig i denne Tilstand. 

OSKAR 

Ak Inga I hvis du anede, hvad den vil sige, 
saa vilde du skamme dig over i dette Øieblik 
at have følt en smaalig Skinsyge — i dette 
Øieblik, da jeg — 

INGA 

Hvad er der hændet dig? — hvad piner 
dig, stakkels Ven! — du vil dog ikke fortie 

•det for mig, jeg har Ret til at bære min Del 
med dig. 

OSKAR 

(reiser sig) 

En frygtelig Ret. — 

INGA 

Som jeg aldrig vil afstaa fra. 

OSKAR 

Og dog, tiltrods for den, vilde jeg have 
lukket dette inde i mig selv, hvis det havde 
været muligt — for dette vilde jeg have sparet 
dig. Det er ikke, fordi det er saa meget tungere 
at bære, end jeg havde troet, det er ikke Smerten, 
der presser det ud af mit Bryst. — Men nu 
ser jeg, at det kan komme dig for Øre som 
snigende Mistanke — i halvkvædede Sigtelser — 
indtil du selv, som jaget af Aander, tyer til mig 

og spørger nei, nei! saaledes maa du ikke 

erfare det. 

INGA 

(trykker sig til ham) 

Oskar! du gjør mig saa angst! stir ikke 
saadan — ! 

OSKAR 

Denne ene Gang maa jeg være ubarm- 
hjertig mod dig — og saa, aldrig mere vi] jeg 
volde dig den ringeste Smerte; gjorde jeg det, 

var jeg den største Forbryder. Inga, hvis jeg 
nogensinde vredes paa dig, hvis blot den svageste 
Skygge af Uvillie kommer paa min Pande, saa 
mind mig om denne Time — lov mig det! 

INGA 

Jeg lover dig det. Men nu maa du heller 
ikke længer skræmme mig, Oskar! jeg veed 
næppe længer af mig selv. 

OSKAR 
(leder hende ben til en Lænestol i Forgrunden; hun sætter sig villielest^ 
uden at vende Blikket fra ham. Han beier sig over hende og siger sagte) 

Det Ulykkestilfælde, som gjorde dig fri^ 
som er Skyld i at vi kunne tilhøre hinanden—: 
dette Tilfælde — styrede jeg. 

INGA 

Barmhjertige Gud! — hvad mener du? Veed 
du, hvad du siger? 

OSKAR 

Jeg veed det kun altfor vel. — Men du 
maa høre Alt fra først af. 

INGA 

Jeg frygter ikke for at høre. Den Rædsel^ 
som jeg saae et Glimt af, kan ikke være sand. 

OSKAR 

Om Natten, ved Klubhytten, inden vi brød 
op, talte jeg i Enrum med Thomas. Jeg følte 

mig som forvandlet deroppe i dette underlige 
Is-Øde, vildere og mere hensynsløs sand, og 
jeg haabede, — naivt og fantastisk, som man 
haaber, naar Fortvivlelse tvinger En til at skabe 
sig et Haab — at ogsaa han var bleven natur- 
ligere , at han paa Veien opad havde kastet 
nogle af Fordoms-Pjalterne og ladet Samfunds- 
Hykleriet blive tilbage. Jeg bad ham, om at 
give dig fri; han afslog det. 

INGA 

Naturligvis. 

OSKAR 

Galden kogte op i mig, jeg truede ham, 
jeg løftede Gletscher -Hakken imod ham, og 
havde vi været ene deroppe — ganske vist, jeg 
havde dræbt ham. 

INGA 

Gud være lovet, at I ikke var det. 

OSKAR 

Siig ikke det saa sikkert. Hvad der foregik 
i mig efter denne Samtale, kan jeg ikke beskrive. 
Jeg var det modsatte af »Bjergtagen« — jeg 
havde tagt-t Bjerget op i mig. Jeg besluttede 
— hvis der kan være Tale om Beslutning, hvor 
Tanker og Følelser er en mørk Malstrøm — 
jeg vilde ikke være barmhjertigere end Naturen. 

Hvorfor havde jeg ikke dræbt ham? Af Med- 
lidenhed? Af Frygt for Samvittighedsnag? Af 
Vane -Lydighed mod Loven? Nei! men hvad 
vilde jeg have vundet derved? Skafot eller Tugt- 
hus. . . . Men gav Naturen mig en Fordel over 
ham — denne frygtelige Natur udenom, som 
min egen Natur følte sig voxen, med Muskler, 
der ikke skjalv, Nerver, der ikke sygnede, — 
gav den mig en Fordel over ham, der havde 
forvildet sig herop med Svaghed i Sjælen og 
Skræk i Kroppen: da vilde jeg benytte den 
skaanselløst. Styrtede han selv — jeg vilde ikke 
redde ham, og — jeg svoer det — ligesaalidt 
vilde jeg af ham reddes tilbage til et Liv, som 
han havde gjort mig led ved. 

INGA 

Ak, Oskar! hvor var din Ømhed for mig, 
da du svoer det? 

OSKAR 

Den var bleven til den faste Villie at sætte 
vor Lykke paa et Tærningkast om Liv og Død. 

. INGA 

Mere forvoven end fast, Oskar! 

OSKAR 

Det var midt paa Graten, et frygteligt Sted, 
hvis noget Andet end Tanken om at miste dig 



kunde have været frygteligt for mig. Stigningen 
var ikke stærk, men der var tidt kun et Par 
Fod bredt. Til den ene Side tre tusinde Fod 
lodret ned til Silbergletscher, paa venstre Haand 
en jævnere Skraaning, inden Sænkningen tog 
Fart. Der var iaar kun lidt Sne, sagde Seppi, 
og vi maatte hugge Trin i Isen for hvert 
Skridt. Jeg vidste efter en Beskrivelse, at det 
maatte være her. Amerikaneren var styrtet ned, 
og jeg følte, at her maatte det ske, hvis Noget 
skulde ske. I det samme hørte jeg, at Thomas 
holdt op at arbeide og stod stille for at puste. 
Jeg saae mig tilbage; vore Øine mødtes, og i 
mit Blik maa han have set det Samme, som 
en Gang havde faaet hans Haand til at skjælve, 
da vore Glas stødte sammen; han undveg det, 
saae til Siden — tilhøire — ud i det bundløse 
Rum — det blaanende Dyb. — Angst søgte hans 
Blik ind igjen, men mit var der, ubønhørlig 

paa Vagt, og jog det tilbage da kom 

det over ham, jeg saae det strax: han stirrede. 
Trækkene slappedes, han lukkede Øinene, vilde 
gjøre et Skridt tilvenstre, gled — udstødte et 
Skrig. — Jeg kastede mig ned og klamrede mig 
fast, saa det voldsomme Ryk ikke kunde rive 
mig til Siden. — Seppi var snublet og havde 
faaet en Fod iklemme, og inden han havde 
vendt sig, havde jeg skaaret Tovet over. 



256 







INGA 










[stirrer som forstenet ud for sig) 










OSKAR 






Inga 


1 

• 


(ængstelig) 
INGA 






Du 


skar 


det over — Tovet, som 


var 


hans 


Frelse — 


du 


— dræbte ham? 

OSKAR 






Ja. 











INGA 

Nei: du myrdede ham, Oskar! 

^ OSKAR 

Fordøm mig ikke! 

INGA 

Nu er Alt forbi. 

OSKAR 

Forbi, hvad skal det sige? 

INGA 

Vi maa skilles. 

OSKAR 

Du forstøder mig? 

INGA 

Jeg ræddes for dig, som jeg aldrig har 

ræddedes for noget Væsen, fordi jeg har elsket 
dig saa inderlig. 

OSKAR 

Har elsket — du elsker mig ikke længer? 

INGA 

Hvor kan jeg elske, naar der i min Sjæl 
ikke er Andet end Rædsel og Gru for denne 
Brøde, som jeg ikke selv er uden Sk5'ld i. 

OSKAR 

Føler du dig selv skyldig — om end kun 
det ringeste Gran — og vender dig dog fra 
mig? Ser du da ikke, at vore Skjæbner ere uad- 
skillelige ? 

INGA 

Lænkede sammen som et Par Galei-Slaver, 
der komme til at hade hinanden, fordi de minde 
hinanden om deres Forbrydelse. — Ak, Oskar! 
var det saaledes, vi tænkte os vor Kjærlig- 
heds Liv? 

OSKAR 

Ikke saaledes, og saaledes skal det heller 
ikke blive! Men som et Kongepar, der kun 
over Liget af en fræk Usurpator kunde komme 
til deres Throne og viede Seng. Din Fod be- 
smittes ikke; ved mig klæber Blodet, over mig 
hviler Forbandelsen, — jeg tør bære den alene! 

det var ikke for at lette min Byrde og skubbe 
en Del over paa dine Skuldre, at jeg skriftede, 
kun fordi der ikke turde være nogen Løgn 
imellem os. 

INGA 

Jeg har sagt det: ogsaa jeg har Skyld. 

OSKAR 

Det hviskede dig en syg Samvittighed. 

INGA 

Ja, en dødssyg! 

OSKAR 

— som taler i Vildelse, agt ikke derpaa! 
Jeg gjorde det — og hvad har jeg gjort.^ — 
Jeg fortalte dig, hvordan jeg ønskede at kunne 
forvandle hans Vin til Gift, da han drak med 
mig. Hvori er en saadan Handling forskjellig 
fra et saadant Ønske uden i Virkningen? — 
Havde vi levet i en vildere og sandere Tid, en 
Tid, da Sværdet blinkede, naar Villien lynede, 
da endnu ikke Loven som en Mare tyngede 
den Enkelte til Jorden med Millioners forenede 
Vægt — i en saadan fri Tid — for længe siden 
havde jeg dræbt denne Mand! 

INGA 

Ja, men i Kamp, Vaaben mod Vaaben — 
havde det i alt Fald været. 

OSKAR 

I Kamp — ja, det er sandt, det lyder smuk- 
kere! og jeg behøver ikke at sige dig, at jeg 
vilde give Alt, hvad jeg kunde raade over — und- 
tagen din Kjærlighed — for at jeg kunde have 
gjort det: — det havde været Vellyst, hvor dette 
var en Væmmelse. Men hvor er den egentlige 
Forskjel? — Han kunde da ogsaa have dræbt 
mig? Aa, tro ikke det! saa sandt, som jeg stod 
deroppe uden at blinke, medens han svimlede 
og faldt: — saa sandt havde jeg fældet ham^ 
inden ban havde ridset min Hud, om vi havde 
levet i Vaabnenes Tid — og du havde ikke 
ræddedes for mig. 

INGA 

Jeg veed det ikke, men Mordet kan jeg 
ikke favne — kan ikke daglig bekræfte det; 
nyde dets Frugter — o Gud! det er jo at 
myrde i hvert Kys, med hvert Favntag, — og 
om det gjaldt dit Liv — jeg kunde ikke — 

OSKAR 

Frygtelige Bedrag! ham ryddede jeg af 
Veien, fordi han stillede sig imellem os og ikke 
vilde vige — og nu — nu staar hans Gjen- 
færd der? 

INGA 

Ja, hans Gjenfærd — og det vil ikke vige. 

OSKAR 

Gives der da intet Middel til at rydde det 
af Veien? 

INGA 

Jeg kjender Intet. 



Anger? 



OSKAR 



INGA 

Naar vi tilhørte hinanden , var Angeren 
gjort til Løgner. 

OSKAR 

Og jeg kan ikke angre. Jeg kan se, at 
dette førte ikke til Maalet og ønske, at jeg 
havde forudset det — men er det at angre? Stod 
vi deroppe som den Gang, jeg gjorde det igjen, 
og stod vi der hundrede Gange, hundrede Gange 
maatte jeg gjøre det. Ønske at jeg var en 
Anden, som ikke kunde gjøre det, — det var 
at angre, og det kan jeg ikke. — Men min 
Kjærlighed kunde gaa den Vei, som Angeren 
vilde gaa — den gyselige Vei — om det kunde 
hjælpe. . . . Inga, Inga! Ransag dit Inderste 

— endnu en Gang — er det uigjenkaldeligt? 

— tør du ikke bære det ene sammen med mig? 

INGA 

Bed mig ikke — det er umuligt. 

OSKAR 

Og Tiden — Inga ! Kan heller ikke Tiden 
bringe dig tilbage til mig? 

INGA 

Aldrig, Ulykkelige! 

OSKAR 

Saa skal dette Middel forsøges. 

INGA 

Hvilket? 

OSKAR 

Jeg har viist dig, at min Kjærlighed kan 
tilintetgjøre. Lad mig da vise dig, at den ogsaa 
kan forsage — Besiddelse, Lykke, Liv — Alt, 
undtagen din Kjærlighed selv. 

INGA 

Hvad har du i Sinde? 

OSKAR 

Vinde dit Hjerte tilbage, gjøre dig fri for 
den Døde, som jeg gjorde det for den Levende. 
— Og lykkes det, vil du atter kalde dig min, 
^ — uden Frygt og med aaben Pande. 

INGA 

Kunde Døden virke det, hvor jublende 
vilde jeg dø, — jeg, som allerede gjerne døde 
af Frygt for Livet. 

16 

FEMTE OPTRIN. 
De Forrige, William ©k Rigmor (komme ind fra 

Loggiaen). 

WILLIAM 
(giver Oskar Haanden) 

Her har I os. Vi syntes dog, vi maatte se 
jer endnu en Gang. 

RIGMOR 

Og sige eder rigtig Farvel. Kjære Inga! 

INGA 
(reiser sig med Anstrengelse; — med et mat Smil) 

Det var kjønt af jer. 

OSKAR 

I komme, som I vare kaldede. Jeg har 
Noget for, som jeg gjerne vilde have Eder til 
Vidner ved. I ere jo vore eneste Venner — 
maatte I altid blive det! 

WILLIAM 

Dog vel ikke de eneste. 

OSKAR 

Mange kan jeg ikke haabe at faa. 

RIGMOR 
(til Inga, som ser ufravendt forskende paa Oskar) 

Men hvad feiler dig, kjære Inga? du ser 
syg ud. 

OSKAR 

Vi kom til at tale om Katastrofen, det har 
angrebet hende saa stærkt. Det var en sand 
Lykke, at I kom. 

RIGMOR 

Du maa ikke tænke mere paa det, Inga! 
Fremad maa du nu se. 



Fremad I 



INGA 

(tonløst) 



OSKAR 

Lad os gaa ned i Haven. Jeg hørte dem 
reise sig fra Bordet, snart vil her vrimle af 
Pensionsgjæster. 

INGA 

Nei, for Guds Skyld! lad os komme bort. 

(De gaa ud i Haven) 



SJETTE OPTRIN. 
Fru Bauer, Assessoren 

(komme ind i Forgrunden ad Deren tilvenstre) 
FRU BAUER 

Jeg kan ikke begribe, hvor Adele er henne, 
men det beroliger mig i alt Fald, at jeg alvorlig 
har forbudt hende at være sammen med disse 
Mennesker. 

16* 

ASSESSOR 

Deri har De handlet fuldkommen rigtigt, 
kjære Frue! man kan ikke vaage for nøie over 
saadan en ung og uskyldig Piges Omgang. 

FRU BAUER 

Ja, vil De tænke Dem: jeg troer virkelig, 
at hun ikke har været langt fra at forelske sig 
i denne Doktor, et Menneske, der — hvis De 
har Ret — kunde ende paa et Skafot. 

ASSESSOR 

Ja, hvis det blev bevist, vilde en Schweizer- 
Jury næppe finde nogen formildende Omstæn- 
dighed. Sikkerheden paa vore Bjerge er af alt- 
for stor Betydning for Landet. Naa, saavidt 
kommer det jo ikke, det bliver for evig en Sag 
mellem Gud og ham. 

FRU BAUER 

At man har omgaaedes en saadan Mand, 
ja endogsaa inviteret ham til sit Hjem! — Ak, 
ja, man oplever meget her i Livet, Hr. Assessor. 

ASSESSOR 

Ganske vist; man gjør farlige Bekjcndt- 
skaber — men man gjør ogsaa behagelige Be- 
kjendtskaber og maaske nogle, som ere baade 
behagelige og farlige. 

FRU BAUER 

Aa, Assessoren er vist alle den Slags Farer 
voxen. 

ASSESSOR 

Ja, siig dog ikke det! 

FRU BAUER 

Nu vil jeg tage min Revue, jeg tør heller 
ikke længer holde Assessoren borte fra Cigaren 
til Kaffen og den lille Cognac. 

ASSESSOR 

De er saa elskværdig, Frue, allerede at bære 
over med mine slemme Vaner. 

(Gaar hen mod Rygekabinettet) 



FRU BAUER 

(for sig) 

Man faar øve sig i Tide. 

(Setter sig ved Bordet midt i Salonen i en Lenestol og giver sig til at 

lese i et Tidsskrift) 



Flere Gjester i Loggiaen; Herrer i Rygeverelset, hvor en Opvarter 
bringer Kaffe, Cognac og Sodavand. — I Begyndelsen af neste Optrin 
fyldes Salonen mer og mer af Pensionsgjesterne, deriblandt enkelte Bern. 
Der dannes forskjellige Grupper. Herrerne lese, nogle gamle Jomfruer 
hviske i Krogen tilvenstre. Et Par Damer sette sig til at spille Dam, et 
Par Herrer Domino o. s. v.) 

SYVENDE OPTRIN. 
Fru Bauer, Fru Deak, Malvine senere Bertuch. 

(Fru Deak ag Malvine komme ind i Forgrunden ad Deren tiihaire og 

tage Plads ved det lille Bord.) 

FRU DEAK 

Nei, mit Barn! du har virkelig Uret. 
Hr. Bertuch har endogsaa idag forstrakt mig med 
et lille Laan. 



MALVINE 

Desto dummere af ham. 

FRU DEAK 

Malvine — mit Barn! 

MALVINE 

Pardon, Mama! men det er da ikke at vise 
Menneskekundskab. 

FRU DEAK 

Du kan sige hvad du vil, Malvine, saadan 
en net ung Embedsmand. — 

MALVINE 

Embedsmand! nei, jeg troer nok, jeg har 
luret ham af, hvor han hører hen. 

FRU DEAK 

Der er han. 

M ALVIN E 

Nu skal jeg overrumple ham. • — Mama, 
nævn mig den største Confectionshandel i Berlin 
— hurtig. 

FRU DEAK 

Hertzogs, mit Barn — der kan du faa Alt, 
hvad dit Hjerte begjærer. 

MALVINE 

Ja, Tak, men en Mand vilde jeg dog nødig 
tage derfra — i alt Fald ikke fra Disken. 

BERTUCH 

(som er kommen ind fra Haven, træder hen til dem) 

Jeg har søgt Dem og Deres Fru Moder 
overalt i Haven. 

MALVINE 

Tænk, og vi søgte Dem her. Jeg vilde 
saa gjerne tage Dem med paa Raad angaaende 
mit Toilette for Efter aars-Saisonen. 

FRU DEAK 

Det gjør du vel i, mit Barn! Hr. Bertuch 
har megen Smag. 

MALVINE 

En distingveret Smag, skulde jeg mene, og 
en eminent Erfaring — 

BERTUCH 

Ak, Damerne overvurdere decideret mine 
Capaciteter — 

MALVINE 

Ja, De staar jo ogsaa hos Hertzog, har De 
sagt mig. 

BERTUCH 

Nei, hos Lehmann, naadige Frøken, men 
det er ligesaa stor en Forretning. 

MALVINE 
(sUar Hænderne sammen) 

Nei, det er himmelraabende! — Har De 
ikke den første Dag fortalt mig, at De var Em- 
bedsmand ! 

BERTUCH 

Nei, naadige Frøken ! det kan jeg umulig — 

MALVINE 

Faktisk, effektivt og tibsolut har De sagt det. 

BERTUCH 

Saa maa det have været en lapsus — 

MALVINE. 

Ja, decideret en Laps, og det med laante 
Klæder — 

(Vender ham Ryggen.) 

FRU DEAK 

(ler) 

OTTENDE OPTRIN. 

De Forrige. (Efterhånden kommer) ADELE (»nd i For- 
grunden tUheire) OSKAR, InGA, WiLLIAM og RiGMOR 
(fra Haven og tikidst) VæRTEN og GeISSLER ^ Loggian, derefter 

Assessoren, 
fru bauer 

(hvem flere Damer og Herrer have omringet, reiser sig og gaar hen til 

Malvine) 

Frøken Deak! jeg kommer som Ordfører 
for en Deputation for at bønfalde Dem om at 
oplive denne Aften med Deres henrivende 
Stemme. 

FLERE HERRER OG DAMER 

De har lovet at synge, Frøken. 

MALVINE 

Ja, men jeg kan virkelig ikke — 

BERTUCH 

Ak, naadige Frøken! De sagde dog endnu 
ved Bordet — 

MALVINE 

Ja, De er ogsaa den rette til at minde mig 
hvad iee har sagt. 



om, hvad jeg har sagt. 



FRU DEAK 

Malvine, mit Barn, du skulde virkelig synge 
Susannes Arie, det er saa længe siden. 

MALVINE 

Du veed jo godi, Mama, at jeg er hæs 



FRU BAUER 
(til Adele, der lige er traadt ind) 

Aa, er du der, mit Barnl ikke sandt, du 
akkompagnerer nok Frøkenen — 



ADELE 

Jeg tør ikke iaften, Moder, jeg har saadan 
en Hovedpine — 

MALVINE 

(heirestet) 

Hvorfor skal ogsaa ahid vi Damer holde 
for? en af Herrerne kunde ogsaa gjerne en 
Gang give Noget til Bedste. 



OSKAR 

(i Baggrunden af Værelset ved Indgangen fra Loggiaen, fra hvilken han 
er traadt ind sammen med Inga, William og Rigmor) 

Jeg vil fortælle Selskabet Noget, der maaske 
kan tjene til Aften-Underholdning. 



FRU BAUER 

(farer sammen) 

Min Gud, Doktor Strande! er det muligt, 
at han kommer her. 

ADELE 

Og Inga! 

(Løbsr hen til dem) 
MALVINE 

Og dette Par fra Freie-Alp — kommer 
herind. 

BERTUCH 

Det er decideret ikke salon-fåhigt. 

OSKAR 
(staar midt for Bordet, midt i Salonen) 

Jeg vil fortælle om, — hvorledes det gik til. 

(Almindelig Bevægelse i Salonen. Rundt om reise Folk sig og strømme 

sammem omkring Bordet) 

BERTUBH 
(skynder sig derhen) 

Enormt sensationelt! 

MALVINE 

(vender sig) 

Mama! kom dog herhen. 

FRU DEAK 
(Strækker sig i Lænestolen) 

Man hører ogsaa i Parterret. 

EN LÆGE 
(ved Bordet, som har lagt en Avis bort) 

Men vil det ikke angribe Dem for meget, 
Hr. Doktor.^ De ser saa bleg ud. 



252 



EN DRENG 
(river Deren op til Rygekabinettet) 

Papa! den danske Doktor vil fortælle om 
Ulykkestilfældet paa Wuthhorn. 

ASSESSOR 
(styrter ind fra Rygekabinettet fulgt af flere Herrer) 

OSKAR 

Nei! ikke om Ulykkestilfældet: — om hvad 
der foregik paa Wuthhorn. 

(I Baggrunden dukker Wuthhorn ud af Merket med et grelt, blaaligt 

Skjær.) 

MALVINE 

(peger ud) 

Nei, se dog! 

INGA 
(der ser tilbage udsteder et gjennemtrængende Skrig) 

OSKAR 

(vender sig og synker som fældet om paa en Stol) 

(Et Skrig lyder fra Baggrunden) 
OSKAR 

Hør! hører I? 

FRU BAUER 

Hvad var det? lød det ikke som et Skrig 
derovre fra. 

ADELE 



Det var Ekko. 



BERTUCH 

Umuligt paa den Afstand. 

OSKAR 

(vendt mod Baggranden) 

Ja, raab du kun! tro ikke, at du kan 
skræmme mig som en enfoldig Schweizer-Bonde ! 
Det er ikke dig, som faar mig til at tale. 

FRU BAUER 

Min Gud, hvad er det han siger? 

ASSESSOR 
(til Fru Bauer) 

Ja, pas nu paa I 

BERTUCH 

Han er forstyrret, stakkels Mand. 

FRU DEAK 
(springer op og gaar hen til de Andre) 

Det vilde ikke vaére noget Under! 

WILLIAM 
(til Oskar) 

Oskar! du maa skaane dig, du er syg 

LÆGEN 
(har grebet Oskars Haand) 

De har stærk Feber! Hr. Doktor — De 
taler i Vildelse. 

(G eissier og Vert kommer frem i Loggiaen) 
GEISSLER 

Og ingen Mennesker herude — 

VÆRT 

Jeg havde rigtignok forestillet mig det 
ganske anderledes storartet. 

(De Nærmeste tysse paa dem. Vært og Geissler træde ind) 

LÆGEN 

Jeg vil hente Noget fra mit Hus-Apothek. 
— De maa strax i Seng, Hr. Doktor. — Sligt 
tør man ikke tage letsindigt. 

ASSESSOR 

(kommer styrtende fra Rygekabinettet, hvor han har hentet et Vandglas 

fuldt af Cognac) 

For Guds Skyld — lad Manden tale — 
dette er et afgjørende Øieblik. — — Her, 
Hr. Doktor! dette vil styrke Dem. 

ADELE 

(til Inga) 

Kjæreste Inga, du maa ikke blive her — du 
holder det ikke udi jeg selv er mig næppe 
mægtig — og du — ! 

INGA 

Jeg har Styrke nok. — (tu oskar) Fat Dem, 

Doktor Strande! Glem ikke, hvad De vilde 

t. 

sige os. 

OSKAR 
(ser fast paa hende, skyder Glasset tilside og reiser sig vendt imod Sel- 
skabet med et beslanet, næsten truende Udtryk) 

I skjælve, fordi I se et Bjærg belyst, og I 
gyse ikke tilbage for mig? Jeg er Wuthhorn 
midt iblandt jer. I tro, at det var hin Klods af 
Sten og Is, som styrtede ham ned i sin Af- 
grund? Mig var det! Jeg bragte ham til Fald, 
jeg skar Rebet over, da det kunde have holdt 
ham. Jeg gjorde det med Overlæg for at rydde 
ham af Veien. 

INGA 

(ved hans Side) 

Og jeg er hans Medskyldige. 

OSKAR 

Inga! 

ADELE 

Tro hende ikke! jeg kjender hende — hun 
beskylder sig selv for at tage Noget af Skylden 
fra ham. 

INGA 

(med sin sidste Kraft) 

Jeg drev ham til Forbrydelsen. 

ASSESSOR 

For Guds Skyld, Frue! betænk, hvad De 
siger — denne Tilstaaelse er ikke formildende — 

OSKAR 
(idet Inga afmegtig synker i hans Arme) 

Fornaildende eller skjærpende — jeg har 

hendes Tilstaaelse. Jeg er dødsdømt, men 

hun er min! — 



Tæppet falder. 

